
ALEXANDER PONZA 

m 

PRAEPOSITUS PROVINCIAE ROMANAE SOCIETATIS IESC 


Cura opus, cui titulus luris Ecclesiastici Publici Institutiones a 
P, Camillo Tarquini nostrae Societatis Sacerdote lingua latina conscri- 
ptum aliquot eiusdem Societatis Theologi, quibus id commisimus reco- 
gnoverint ac in lucem edi posse probaverint ; potestate ab A. R. P. N. 

Petro Beckx Praeposito Generali mihi ad id data, facultatem concedo, 
ut typis mandetur, si iis, ad quos pertinet, ita videbitur. In cuius rei i 

fidem has litteras manu mea subscriptas et sigillo officii mei munitas 
dedi. Romae, die 1 Septembris 1862. 

i 

Ilunc librum denuo excudere interdictum est auctore invito , 

PROOEMIUM 


Communis inter viros in hisce studiis peritos opinio est, 
librum, in quo doctrina luris publici ecclesiastici apte de- 
finita appareat, et ad scientiae normam severe diligenter- 
qire exacta sit, adhuc desiderari. Licet enim mulla ac 
praeclara ea de re scripta prodierint, nihilominus nonnul- 
la incommode facta, eaque minime levia in illis perspecta 
sunt. Atque illud in primis, quod miteria iuris ecclesiastici 
publici ab ea, quae iuris ecclesiastici privati propria est, 
haud satis discreta saepenumero videtur, unde caligo in 
utriusque iuris notione suboritur: alterum autem non mi- 
nus grave, quod ratio atque methodus eam tradendi non 
ex ipsa deducia sit rei natura, generalibus scilicet cum ca 
connexis principiis primum propositis, atque inde parti- 
cularibus derivatis conclusionibus, quae totam doctrinam 
quodam veluli germine in illis inclusam per varios gradus 
evolvant, sed ex proprio petatur scriptorum ingenio, haud 
sane mediocri scientiae ac veritatis detrimento. Nam qui- 
dam novitatis magis quam veritatis studiosi, arbitrario 
sub respectu rem considerant, eoque materiam totam tra- 
hunt, scientiam videlicet, non prouti est, exponentes, sed 
placitis suis conformantes; quod duplici cum incommodo 
fieri necesse est. Primo disciplinae: qui enim hisce prae- 

ceptoribus utuntur, diverso ordine, diversisque scientiae 
fundamentis, quodque inde consequitur, diversis ac plane 
singularibus sententiis veluti in avia seducti, vana pri- 
mum arrogantia occupari solent, tum, in aliorum scripta 
cum inciderint, mira implicari confusione, et ex confusio- 
ne iis ambagibus atque erroribus, qui dimanare ex illa 
consueverunt. Deinde scientiae ipsius: etenim arbitrarii 
illi respectus maiorem quidem vel minorem scientiae par- 
tem, plus minusveut sunt ingeniosi, vere apleque possunt 
exponere, sed totam complecti et explicare ea ipsa ratio- 
ne, quod arbitrarii sunt, neque ex rei natura proficiscun- 
tur, vix et ne vix quidem possunt; unde fit, ut amore 
systematis scientiam ipsam adulterare necesse sit, fuca- 
tosque rerum nexus proponere, et si quae veritates syste- 
mati resistunt, eas vel foede mutilare, vel detorsione ali- 
qua corrumpere. m 

Ast abi in aliam syrtem impingunt, iique sunt, qui suas 
de iure publico ecclesiastico institutiones practicis quae- 
stionibus, quae inter Ecclesiam et Societates civiles agitari 
solent, totas confarcinant; quorum methodus quo magis 
minus peritis utilis videri potest, eo magis inepta est, at- 
que a recta disciplina aliena.. Neque enim quaestionibus 
practicis, sed principiis scientia constat, quae nisi praelu- 
ceant, ipsa quaestionum solutio incerta est, crebrisque er- 
roribus obnoxia; praeterquamquod, cum eiusmodi quae- 
stionum nova in dies series excitari possit, nemo plane 
non videt, institutionibus hac methodo conscriptis nullum 
unquam terminum fore. Denique longe gravius est alio- 
rum vilium, qui generalia principia non quidem negli- 
gunt, sed falsa constituunt, quorum numerus (inter Ca- 
tholicos dico) maior sane est, quam quisquam arbitretur. 

Sive enim ex practicis quibusdam abusibus, qui tempo- 
rum iniuria pluribus in locis in morem ferme abiere, sive 
ex Febroniana doctrina, ingenti librorum numero propa- 
gata, eiusmodi virus in plurium etiam catholicorum ani- 
mos nonnihil irrepsit, non eorum tantum (quemadmodum 
vulgaris querela est), qui ultra montes sunt, verum etiam 
eorum, qui citra montes, quorum sane doctrina neque 
perpetuo, neque constanter ea peste immunis dici potest. 
Quae Cum ita se habeant, atque iis, ut dixi, qui in hisce 
studiis periti sunt, plane sint perspecta, inde profecto na- 
tum est, quod nuperrima insignium virorum sententia fue- 
rit, ad maiorum nostrorum consuetudinem, qui ius ec- 
clesiasticum publicum a privato non secernebant, rever- 
tendum esse; divisionem vero ipsam iuris ecclesiastici in 
publicum et privatum veluti logice falsam esse abiicien- 
dam. Quos ego viros licet apprime colam, ab eorum ta- 
men sententia longissime absum, quippe qui non modo 
iniuria latam, quod mihi’ nunc demonstrandum non est, 
cum facto ipso demonstrandum hoc libro sit, sed rei ca- 
tholicae valde noxiam et periculosam existimem. 

Etenim quod maiores nostri peculiari disputatione ius 
Ecclesiae publicum complexi non fuerint, id nemini, qui 
eorum aetatem moresque noverit, - mirum videri debet. 
Ad pietatem enim pertinere illi arbitrabantur*, Ecclesiae 
potestatem revereri potius ac suspicere, quam curiosius 
investigare: si quis vero conflictus inter imperii ac sacer- 
dotii potestatem coortus esset, omnem dubii caliginem 
unius formulae luce, quae infirmos recentiorum obtutus 
haud leviter perstringit, consueverunt removere: « Quid- 
quid rationem habet peccati, id Ecclesiae foro recte subii- 
citur ». Sed posleaquam Protestantium seditio in Eccle- 

sia commota est, ordinataque methodo eiusdem potestatem 
oppugnare ii coeperunt, primi scilicet omnium Ius publi- 
cum ecclesiasticum, veluti novam quandam scientiam pro- 
ponentes, fallacibus quibusdam principiis magna cum ar- 
te initio constitutis, logicisque exinde conclusionibus ac- 
curato derivatis; posteaquam Prolestantium conatus ex 
ipso Catholicorum gremio ingenti studio Regalistae exce- 
perunt, eorumque cura nefaria illorum systemata, plurimis 
ubique editis libris, popularia ferme facta sunt, ex eo iam 
tempore neque licuit, neque profecto licet Catholicis hanc 
spartam deserere, nisi forte Ecclesiae, legitimaeque eius 
potestatis proditores esse velint. Etenim, quemadmodum 
hostibus instructa acie progredientibus sparsa confusaque 
multitudine frustra resistitur, aliamque ordinatam aciem, • 
exercitumque alium opponere iisdem necesse est: ita pro- 
fecto falsum systema nonnisi vero instituto systemate dis- 
solvi potest, quo nempe et verae notiones, et rectus ea- 
rum ordo restituatur; itaque facile solideque contrariae 
adversariorum artes ac fallaciae detegantur ac dissipentur. 

Iam vero quid in hisce meis institutionibus ipse cura- 
verim, breviter aperiam. Non laudis ingenii, sed veritatis 
cupidus, ad suum naturalemque ordinem totam iuris pu- 
blici ecclesiastici disputationem revocandam esse censui, 
eiusdem iflmirqm et qua itis est, et qua publicum , et qua 
ecclesiasticum , constituta natura, ac fine proposito; ex eo- 
que fine natura ipsa ecclesiasticae societatis et qua per- 
fecta, et qua suprema est, derivata; unde omnis potestas 
eius ordinaria sive in suos sive in exteros. Eadem ferme 
methodo extraordinariam exposui, quae ex concordatis di- 
manat. Natura quippe concordatorum ex natura obieeti, 
circa quod versantur, recognita, facile fuit definire, quae 

* * 

circa eadem utriusque societatis (ecclesiasticae, inqiiam, 
et civilis) pro sua cuique natura partes ac iura sint. 

Ad formam autem quod spectat, brevitas mihi maxime! 
cttranda fuit. Id enim imperabat eorum conditio, pro qui- 
bus praecipue scripsi, qui scilicet eodem tempore in ius 
ecclesiasticum studia conferunt, quo tempore gravissimis 
theologiae studiis distinentur. Nihilominus ne perspicuitati, 
aut integritati, aut efficaciae disputationis necessaria haec 
brevitas quidquam detraheret, arte atque industria cavi. 
Quapropter in probationibus afferendis, et obiectionibus 
diluendis syllogistica oratione usus sum, quod genus est 
orationis cum omnium brevissimum, tum etiam omnium 
maxime perspicuum et efficax. Defigit enim audientium 
mentes in unica illa re, in qua tota est demonstratio, ne- 
que sinit eorum attentionem in plura obiecta pervagari. 
Itaque non raro animadverti, longas orationes, licet ad 
rem nitidius declarandam adhiberi soleant, contrarium 
effectum saepenumero parere, oneratis scilicet et confu- 
sis multitudine rerum ac verborum discipulorum men- 
tibus, quae uno forte syllogismo mirifice edoctae et illu- 
stratae fuerant: praesertim cum in hac quoque^ re divina 
illa valeat sententia: In multiloquio non deerit peccatum: 
quo enim magis loqueris, eo facilius verba excidunt mi- 
nus propria, quae, cum rerum notionem adulterent, ob- 
scuritatem ingerant necesse est. Deinde a probationum 
superflua multitudine abstinui, eam tantum studiose seli- 
gens, quae tangeret rei naturam, rerumque nexum et to- 
tam theoriam revelaret. Inde alia mihi ars, ut ordinem lo- 
gicum diligenter servarem, ita ut ordo ipse saepe pro de- 
monstratione esset, ex quo nimirum manifestum fieret, 
insequentes propositiones vera esse praecedentium corolla- 

ria. Quod vero attiuet ad practicas quaestiones, in iis im- 
morari neque necessarium, neque indoli institutionum sa- 
tis proprium esse duxi, illudque tantum sedulo cavi, ut 
principia omnia perspicue exponerem, in quibus quaestio-- 
num omnium solutio contineretur; praesertim cum eius- 
modi applicationes orali praeceptoris declarationi relin- 
quendae sint, qui nisi habeat, in quibus utiliter doctrinam 
suam exerceat, ad suam dignitatem pertinere facile arbi- 
trabitur in alia discurrere, quae fortasse oneri magis quam 
adiumenlo auditoribus erunt. Delibavi tamen per acci- 
dens, ubi opportunitas fuit, quae praecipuae sunt, itaque 
praeceptori occasionem exhibui eas planius declarandi. 

Habes igitur, lector, quantum satis est, rationem operis 
mei, quod si quidquam in Ecclesiae bonum conferet, gra- 
tias Deo agam; sin minus, nihil aliud mihi restat, nisi ut 
vehementer oplepa, ut, quod mihi fuit in votis, id alii me- 
lius feliciusque exequanlur. 

DE IURE ECCLESIASTICO PUBLICO 



1. Ius etsi plura significet, cum tamen ad obiectum scientiae 
indicandum traducitur, systema legum exprimit, quibus socie- 
tas aliqua ordinatur, ut et conservari et finem suum assequi 
possit. Quapropter Ius Ecclesiasticum systema legum intelli- 
gimus, quibus ordinatur Ecclesia Christi, ut rite conservetur, 
finemque proprium consequatur. 

2. Iam vero neque conservari, neque assequi finem suum 
ulla societas potest, nisi l.° apto membrorum ordine (iis scili- 
cet, qui praeesse, ab iis, qui parere debent, rite distinctis), 
sit constituta, simulque viribus ad semetipsam conservandam, 
finemque suum consequendum proportionatis praedita sit ; et 
nisi 2.° ciusmodi vires in actum exserat, ita per eas dirigen- 
do singula membra, ut praestitutum finem assequantur. Hinc 
duplex quoque in unaquaque societate systema legum distin- 
gui necesse est, alterum nimirum, quo ipsius societatis con» 
stilutio determinatur, quod proinde audit ius publicum; alte- 
rum vero, quo leges continentur, quibus eiusdem societatis 
membra diriguntur ad finem in ea propositum assequendum, 
quod propterea Ius privatum appellatur. Ergo etiam in Ec- 
clesia Christi duplex ius recte distinguitur, Ecclesiasticum pu- 
blicum, et Ecclesiasticum privatum (*). 


(*) Haud igitur absurda est iuris ecclesiastici in publicum et pri- 
vatum distinctio, quod nuperrime contendit cl. Philips praepostera de- 

3. Est igitur Ius publicum ecclesiasticum, ut ex dictis 
consequitur, Legum systema , quibus Ecclesiae constitutio de- 
finitur. Constitutionis autem nomine ea statuta inteUigimus, 
quibus alicuius societatis regimen ordinatur, sive respectu po-' 
testatis, quae eidem ad finem suum consequendum sit attribu- 
ta, sive respectu personarum, in quibus dicta potestas resi- 
deat. Inde est , quod ius ecclesiasticum publicum duobus com- 
plectimur libris, in quorum primo res sit de Ecclesiae pote- 
state in se spectata , in allero de eiusdem potestatis subiecto. 

LIBER PRIMUS 


DE ECCLESIAE CHRISTI POTESTATE IN SE SPECTATA. 

4. Cuiuslibet societatis potestas, ceu mox innuimus, paullo- 
que inferius demoslrabimos, ad eiusdem finem assequendum 
proportionem habeat necesse est. Quapropter cum finis Ec- 
clesiae proximus, per quem ad ultimum tenditur, qui est vita 
aeterna, sanctificatio sit animarum (*), quae nonnisi gejnina- 
rum virium conspiratione comparari potest, hoc est gratia 
sanctificante, quam Christus per Sacramenta conferri voluit, 

atque hominis sive per rectam fidem, sive per bonam vitam 

* 

eeptus iuris publici ecclesiastici notione, quae fortasse in Germania 
invaluit. Ait enim ( Droit ecclesiast. Irad. par M. Crouzet, Intro- 
duci. §. 3.) eiusmodi distinctionem admitti non posse, nisi duplex 
quoque regiminis norma in Ecclesia admittatur, quarum altera eius 
membra regantur singillatim sumpta, altera eadem in corpus coacta: 
quae quidem ratiocinatio indicat clarissimum auctorem distinctionem 
quandam iuris ecclesiastici in publicum ac privatum prae oculis ha- 
buisse, quae ratione subiecti facta sit, cum tamen ratione obiecti sit 
facienda. 

(*) Bom. YI, 22. 

4t 

cooperatione, necessario sequitur, dttplex potestatis genus in 
Ecclesia esse oportere, eam scilicet, quae ordinatur ad ef- 
ficienda Sacramenta, quaeque potestas ordinis dicitur, et eam, « 

quae ad fidelium cooperationem dirigendam, et, quantum fieri 
•potest, efficaciter urgendam instituta est, quaeque potestas 
iurisdictionis appellatur (*). Iam vero potestas ordinis a Theo- 
logis plenius exponitur , adeoque. abstinendum ab eadem cen- 
semus; praesertim cum eiusmodi materia in iure ecclesiastico 
privato, hoc est in iure canonico quantum satis est, attingi de- 
beat, ubi de Sacramentorum administratiobo res erit. Tota igi- 
tur quaestio de iurisdictionis potestate versabitur, deque legi- 
timis eius limitibus a iustis fundamentis ei-uendis. Quae porro 
fundamenta tria in Ecclesia animadverti possunt, quorum duo 
ceteris societatibus communia sunt, tertium est Ecclesiae pro- 
prium. Proprium Ecclesiae est positiva voluntas divini eius 
Institutoris; ex duobus reliquis alterum est intrinsecum, quod 
ex ipsa eius natnra deducitur, alterum extrinsecum, quod ex 
aliqua pactione dimanat. 

CAPUT PRIMUM 

« 

DE ECCLESIAE POTESTATE, QUAE EX EIUS NATURA DEDUCITUR. 

5. In investiganda potestate, quae ex hoc fonte oritur, viam 
hanc tenebimus. Primo, studio omni seposito, factaque ab- 
stractione ab Ecclesia, ex iure naturali recognoscemus, quae 
et quanta sit potestas, quae cuilibet societati perfectae vi suae 

(*) Tertium potestatis genus, quod Magisterii appellavit, frustra in~ 

# vexit cl. Philips (Op. cit. §. XXXII, et alibi). Si enim purum sit magiste- 
rium, potestas diei nequit; sin autem ita concipitur, ut ius eidem insit 
inclinandi Fideles in obsequium fidei, eorumque assensum imperan- 
di, pars est potestatis iurisdictionis. Non erat igitur discedendum a 
doctrina in scholis catholicis communi. 

naturae eompetit; Secundo, natura Ecclesiae considerata, eam 
societatem esse perfectam demonstrabimus; quae duo exposita 
cum fuerint, ipsius Ecclesiae potestas, quae ex hoc fonte di- 
manat, logica necessitate per se innotescet. 

SECTIO PRIMA 

DE POTESTATE, QCAE CUILIBET SOCIETATI PERFECTAE 
VI SUAE NATURAE COMPETIT. 

6 . Societas 'est multitudo hominum ea ratione coeuntium, ut 
collalis viribus media sibi comparent ad certum communem- 
que finem assequendum (*): perfecta' autem ea dici debet, 
quae est in se completa, adeoque media ad suum finem obti- 
nendum sufficientia in semetipsa habet (**). 

(*) Cf. Taparelli, Saggio teoretico di diritlo naturale §. 301 et 
teqq. Porro eiusmodi definitio societatem exprimit in suo genere ac- 
ceptam. Quapropter non ita est accipienda, quemadmodum a doctis- 
simo viro acceptam e^e legi, ut societas tantum voluntaria per eam 
indicetur, qua scilicet homines nulla necessitate compulsi arbitrio suo 
coeunt ad finem libere ab iis volitum obtinendum. Verbo enim coeun- 
tium non caussa indicatur, unde coeunt, utrum ex necessitate ea sit 
an ex arbitrio, sed merum coeundi factum. Verbis autem certum com- 
munemque non id affirmatur, quod in qualibet societate finis a sociis 
ipsis eligi semper, ac praestitui debeat, sed quod esse debeat d e fi- 
ni tw, neque incertus esse possit, idemque ad omnes pertineat, atque 
ita sit communis. Cf. Calv. Lex iurid. V. Commune §. Commune 
dicitur. 

(**) Huc recidunt, quae de notione Societatis perfectae habet S. Thom. 

1. 2. quaest. 90. art. 3. ad 3, ubi innuit Societatem perfectam eam es- 
se, quae non sit alterius pars, quaeque finem non habeat ad alterius , 
finem (in eodem scilicet genere) ordinatum; adeoque sit in suo ge- 
nere independens et in se completa: unde consequitur, quod media 
ad sui conservationem, propriique finis assecutionem necessaria in se- 
metipsa habere debeat. 

1. Ex tradita societatis definitione sequitur, elementa cuiusli- 
bet societatis quatuor esse, Multitudinem hominum, Moralem 
eorum coniunctionem, Finem ad quem conspirant, Media ad 
finem consequendum; ex quibus Multitudo hominum materiam 
societatis constituit, reliqua formam; ita tamen, ut Finis sit 
obiectum, ad quod cetera tendunt. Undo haec dimanant : 

I. Praecipuum societatis elementum esse finem: quia cetera 
ad illum ordinantur, *eique serviunt: 

II. Media non posse determinari in se, sed pro varia finis 
necessitate ex eorum proportione ac sufficientia ad illius assc- 
quutionem: quia media natura sua sunt ad finem ordinata, ita 
ut eatenus tantum expetantur, quatenus ad finem condu- 
cant (*). 

III. Naturam seu Essentiam societatum ex fine earum adae- 
quato determinari. Probatur: Determinare alicuius rei essen- 
tiam idem est, ac assignare notam aliquam eidem intrinsecam 
et immutabilem, quae sit ei unice propria. Atqui nota intrim- 
seca et immutabilis, quae singulis societatibus sit unice pro- 
pria, non potest esse, nisi finis : quia ex quatuor elementis es- 
sentialibus duo priora, idest multitudo hominum, eorumque 

, coniunclip, quatenus “in se spectantur, abstratione facta a lino, 
sunt communia generi ; tertium autem, idest media non est 
per se determinatum (heic II), insuper aliis etiam potest esse 
commune; contra vero quartum, idest finis in societatum ge- 
nere est plane indeterminatum, determinatur autem tantum 
in singulis societatibus, ita ut uniuscuiusque sit unice proprium. 
Ergo ex fine tantum essentia societatum determinari potest. 
Quae vero societates inter se distinctae sunt, et nihilominus 
eundem adaequate finem habent, eae sunt totidem repetitio- 
nes eiusdem societatis, quae non natura sed numero distin- 
guuntur. 


(*) Cf. Taparelli, Op. cit. §. 16 et seqq. 

IV. lura omnia , quae pro sua natura societati competunt, 
ex eius fine prodire. Probatur: Ius est potestas ad illud, quod 
ad rationis normam competit (*) : at in qualibet societate quid- 
quid alienum est a fine non est ad rationis normam ; quia non 
habet rationem sufficientem ; siquidem ratio sufficiens societa- 
tis tota est in fine (. heicl ). Ergo iura omnia, quae pro sua na- 
tura societati competunt, prodeant ex fine neeesse est: 

Hisce praenotatis potestatem, seu compleiionem iurium, quae 
cuilibet societati perfectae pro eius natura competit, iam ex- 
ponimus, et primo quidem eam, quam m suos habet, deinde 
eam, quam in extraneos. 

ARTICULUS PRIMUS 

De potestate, quae pro eius natura societati perfectae 
in suos competit. 

8. Potestas, quae pro eius natura societati perfectae in suos 
competit, generali hac regula continetur: Ut, quae sunt neces- 
saria ad finem plene consequendum, exigere iure possit; quae 
non sunt necessaria, non possit; quae vero necessaria sunt, 
sed pertinent ad ordinem quendam superiorem, ea per se or- 
dinare et determinare non valeat. 

9. Probatur 1.‘ pars. Ius aliquid exigendi correlativum est 
officio, quod alteri parti inest, illud praestandi. Atqui pro natu- 
ra societatis singulis eius membris inest officium sponte susce- 
ptum, si societas sit voluntaria, legitime impositum, si neces- 
saria, conferendi in societatem vires suas ad ea comparanda, 
quae sunt necessaria ad eius finem plene integreque assequen- 
dum (6). Ergo societati pro sua natura inest ius eadem ab illis 
exigendi. 

(*) Cf. Taparelli op. cit. § 341 et seqq. 

10. Ob. Nullum ius est exigendi conatum ad id, quod est 
moraliter impossibile: Conatus autem ad plenam finis assequu- 
tionem, spectata hominum conditione, est conatus ad impossi- 
bile. Ergo ius exigendi talem conatum, ut, quae necessaria 
sunt ad plenam finis assequutionem praestentur, nullum esse 
potest. 

B. Conatus ad perfectionem actu apprehendendam est co- 
natus ad impossibile conc. Conatus accedendi ad perfectionem 
per indefinitum graduum numerum pro variis circumstantiis 
staluque societatis est conatus ad impossibile nego. Hinc se- 
quitur, ut legislatoribus id instar regulae esse debeat : licet 
per se potestatem habeant exigendi quae ad plenam finis exe- 
quutionem necessaria sunt, usum tamen eiusmodi potestatis 
prudentem esse. debere, ita ut praesenti societatis statui leges 
contemperent, neque quidquam praecipiant, quod, habita illius 
ratione, sit moraliter impossibile. 

11. Ex hac autem prima parte propositionis tria profluunt 
corollaria notatu dignissima, quaeque prae oculis semper ha- 
benda sunt: 

I. Ius esse societati non modo exigendi, quae sunt immediate 
necessaria, idest ea, quae cum assequutione [finis sunt imme- 
diate connexa, verum etiam quae mediate. Etenim mediata 
haec necessitas est vera necessitas, imo et ordinaria et commu- 
nior. Sive enim ex imperfectione naturae et voluntatis nostrae, 
sive ex ipsa difficultate finis, sive caussa impedimentorum, 
quae intercedunt, vix unquam fieri potest, ut uno actu finis 
apprehendatur, sed sensim et per quosdam gradus est ad illum 
accedendum: 

II. Gum plura media suppetunt, quorum nullum est neces- 
sarium in individuo, aliquod autem est necessarium in genere, 
ius esse societati eligendi, quod opportunius iudicaverit, siqui- 
dem hoc ipsum ius est necessarium ad tinis assecutionem. In 
ordine enim ad assecutionem finis illud est societatibus plane ne- 
cessarium, ut inter membra sit vera conspiratio, tum quia id 



pertinet ad essentiam ipsam societatis (6), tum quia sine hac 
conspiratione alter alterum impediret, finemque proposttum dis- 
perderet. At eiusmodi conspirationem, si mediorum electio 
singulis relinquatur, manifestum est nullam esse, aut saltem 
permanere diu nullam posse : cum enim hominum actus sint 
liberi, neque a natura determinati, est moraliter impossibile, 
eos per se ferri et quidem constanter in verum consensum. Nc- 
cesse est igitur, ius electionis mediorum pertinere ad ipsam 
societatem, seu ad illum, in quo societatis iura resident: 

III. Ius esse societati iudicandi de mediorum necessitate si- 
ve quoad qualitatem, sive quoad numerum, suoque iudicio 
membra sua subiiciendi, nisi forte sit erroneum manifeste, 
idest sine ulla controversia, atque omnibus circumstantiis per- 
spectis. Etenim hoc etiam ob rationem modo propositam est 
necessarium. Ratio autem limitationis manifesta est. In ea enim 
hypothesi lotum deficit iuris fundamentum ( cf. proximum 
ntm. 12) ; adeoque nonnisi per accidens membra societatis 
huiusmodi iudicio subiicere se in praxi deberent, hisce videli- 
cet concurrentibus conditionibus: li° Ut sine peccalo imperata 
fieri possint (cf. sequentem num. 13); 2.° Ut alia quaedam ra- 
tio id exigat, ex. gr ut eadem, negligi sine perturbatione so- 
cietatis nequeant. 

12. Prob. 2.“ pars, idest quae nullo sub respectu (cf. su- 
pra n. 11) necessaria sunt ad finem consequendum, eadem a 
societate exigi pro sua natura non posse. Fundamentum pote- 
statis, quam pro sua natura societas habet exigendi aliquid a 
suis, situm est in necessario eiusdem nexu cum ipsius societa- 
tis fine, ita ut qui alterum vult, alterum quoque velle omnino 
debeat (9) ; Atqui in iis, quae nullo sub respectu ad finem sunt 
necessaria, eiusmodi nexus non habetur; Ergo in iis, quae 
nullo sub respectu ad finem sunt necessaria, nullum est socie- 
tati fundamentum, adeoque nullum ius eadem pro sua natura 
exigendi. 


* 

13. Prob. 3.' pars. Ius est potestas ad Hlud, quod ad ratio- 

nis, adeoque ad ordinis normam competit. (7, IV) Atqui or- 
dini repugnat, ut ea, quae ad ordinem superiorem pertinent, 
qulsquam ordinet, ac determinet. Ergo ius ordinandi ac deter- 
minandi ea, quae perlinent ad ordinem superiorem in societate 
esse non potest. ‘ 

Ob. Quaelibet societas ius habet ad sui conservationem. At- 
qui sine ordinatione et determinatione mediorum, quae sint 
necessaria ad finem consequendum, ut ut sint superioris ordi- 
nis, eius conservatio haberi nequit. Ergo quaelibet societas 
ius habet ad ordinationem et determinationem ctc. 

B. Visi. mai. Societas ius habet ad sui conservationem, 
servata subordinatione ad ordinem superiorem conc., omissa 
nego. Item disi. min. Societatis conservatio sine ulla omnino 
mediorum , de quibus dicimus , determinatione etiam subor- 
dinate ad ordinem superiorem, idest per recursum ad eum, cui 
superioris ordinis cura commissa est, haberi nequit conc. sal- 
vo ad eundem recursu nego (*). Quamvis autem non licet so- 
cietati ea, quae sunt ordinis superioris per se ordinare, et de- 
terminare; nihilominus manifestum est, merito ab ea ad exe- 
quutionem. urgeri , novisque additis, poenis a suis membris 
exigi, quae ab eo, qui ordinis superioris curam habet, deter- 
minata iam sunt : id enim est non contra ordinem agere , sed 
cuitdem adiuvarc. 

14. Iam vero ex praedicta generali regula totum evolvitur 
potestatis systema, quam perfecta societas habet in suos; si- 
qnidem adaequata divisio ex ea profluit potestatis eiusdem, 
quae est in legiferam, in iudiciariam, et in eoae t icam . Prob. 
Ex regula generali tota potestas, quam vi suae naturaq socie- 
tas perfecta habet in suos, consistit in iurc exigendi , quae ne- 
cessaria sunt ad linem plene assequendum. Atqui ad finem ple- 
ne -assequendum tria haec tantum requiruntur: 1.‘ ut media, 

(*) Cf. Cap. 5. De Sescr. 

2 * 

quae ad finem conducunt , obligatorio modo, proponantur : 
2." ut , quae proposita sunt, rite , idest iuxta eum modum ac 
sensum , quo fuerunt proposita, applicentur : 3.° ut renuentes 
eadem applicare, vi adhibita, cogantur, impedientes coercean- 
tur; ex quibus primum constituit potestatem legiferam, alterum' 
iudiciariam, tertium coaclivam. Ergo potestatis divisio, quam 
vi suae naturae societas perfecta habet in suos, in legifera, in 
judiciaria, in coactiva potestate adaequate continetur. 

Pe hac igitur triplici potestatis specie singillatim iam est 


agendum. 




s- 1 - 



De potestate legifera. 

\ 


IS. Potestas legifera est potestas proponendi obligatorio mo- 
do quae ad societatis finem assequendum sunt necessaria (14). . 
Qua notione posita, hae propositiones ex iis , quae iam dicta 
sunt , dimanant. . 

I. Potestas legifera societati perfectae certissime in suos 
competit. Prob. Competit societati perfectae ius exigendi a suis 
quidquid necessarium est ad finem consequendum (9). Atqui 
ad finem consequendum pro humani intellectus diversitate, et 
voluntatis inconstantia, indomitoque cupiditatum aestu in*qua- 
libet agentium multitudine necessaria est potestas aliqua, quae 
habeat ius designandi media, atque omnes ad eadem adhi- 
benda obligandi ; qua in re potestas legifera consistit. Ergo 
potestas legifera societati perfectae certissime competit. 

II, De legum opportunitate aut necessitate competit socie-, 
tati perfectae iudicare ac decernere, suaque membra indicio 
suo subiicere, nisi forte manifeste erroneum illud sit. Proba- 
tur eodem argumento, quo superior propositio: atque insuper 
iis quae supra num. 1 1 . dicta sunt. 

III. In iis, quae pertinent ad ! ordinem superiorem, nulla 
est societati legiferae potestas, nisi forte ad urgendam eo- 
rundem exequutionem, cum iam determinata fuerunt ab eo, 
cui superioris ordinis cura commissa est. Probatur ex dictis 
num. 13. . 

16. Hinc autem tota explicatur de legibus theoria. Et 1 .“ qui- 
dem notio ipsa legis ex dictis manifesta est. Patet enim ex iis, 
legem esse, propositionem alicuius medii sive positivi sive ne- 
gativi obligatorio modo ab eo factam, in quo societatis potestas 
residet, ad ipsius societatis finem sive immediate sive mediate 
(11,1.) assequendum sine perturbatione ordinis superioris. Quod 
si medium propositum fuerit positivum, patet legem in iubendo 
esse, idest a/Jirmalivam ess? ; Si negativum, esse in vetando, 
idest esse negativam; sin aliquid lex permittat, tum profecto id 
agere, ut declaret, illud fini societatis minime obstare, simulque 
e re publica esse, ne is, cui illud permissum est, in eiusdem usu 
turbetur, qua ex parte est in vetando, proindeque negativa. 
Lex igitur recte definitur : Regula rationabilis agendi in ordi- 
ne ad finem societatis ipsius membris obligatorio mod ' ) propo- 
sita ab eo, in quo eiusdem potestas residet. Ex quo patet , 
materiam legis esse regulam ipsam agendi, quae proponitur, 
duplici hac qualitate praeditam, nimirum l.° ut sil rationabi- 
lis, idest honesta ordinique conformis, 2.“ eiusmodi ut condu- 
cat ad finem societatis ; formam autem ipsam regulae propo- 
sitionem, idest sufficientem significationem societatis membris 
factam per modum obligationis ab eo, in quo societatis pote- 
stas residet. Quamobrem lex nulla erit ex defectu materiae, si 
regula proposita alterutra ex praedictis qualitatibus, idest ho- 
nestate vel aplitudine conducendi ad. finem manifeste (11) ca- 
reat: erit autem nulla ex defectu formae 1 .* si regula non fue- 
rit sufficienter proposita, seu promulgata ; 2." si fuerit propo- 
sita per modum consilii , non autem per modum obligationis ; 
3.° si ab alio proposita fuerit, quam ab illis, in quibus socio- 
tatis potestas legitime residet. 

17. Ilinc plura habes corollaria. Et primo quidem ex iis, 
quae de forma legis dicta surit, haec dimanant: 

I. Promulgationem legis rite esse factam, si ciusmodi sit, 
ut legis notitia diffundi ad omnes moraliler possit. Quae enim 
talis est, vere sufficiens habenda. est; praesertim cum ex parte 
legislatoris vera sit impossibilitas eam physicae singulis fa- 
ciendi (*); ex' parte autem subditorum vera incumbat obliga- 
tio leges cognoscendi (**). Unde facile haec intelliges : 

o) Primam legis propositionem authenticam quidem esse de- 
bere, idest ita factam, ut dubitari non possit , eam ab illo pro- 
diisse, in quo societatis potestas residet ; at eius propagatUh 
nem nullo modo : 

b) Non immerito apud omnes gentes aut semper, aut saltem 
ut plurimum servata haec fuisse: 1." ul legibus aetate maio- 
rum promulgatis etiam posteri obligentur ; 2." ut litteris publice 
expositis promulgatio liat, licet litteras. plurimi nesciant, pluri- 
mi autem prodire in publicum ad legendum non possint ; 3." ut 
una tantum in urbe unoque in loco (quod saltem de republica 
Romanorum constat) leges non raro propositae sint (***). 

II. Repugnare notioni legis, ut acceptatio populi necessaria 
habeatur, quo possit vim suam exserere. Etenim pertinet ad 
formam legis, at per modum obligationis sit proposita (14 , 
15, et 16 ) : non esset autem, si liceret illam reiicere. Ergo si 
quando requiritur acceptatio populi , id esse aliter, nequit , yi- 
quit Suarcz L. 1, C. XI. de leg. n. 6, nisi aut propter imper- 
fectam potestatem principis, quia ex peculiari suae societatis 
constitutione sub hac dependentia suscepit potestatem, aut ex 
eiusdem benignitate, qui absoluta sua potestate uti nolit (****). 

[') Cf. Cap. 1. de- Poslul. Praetat. 

{*’) Cf. Cap. 3 De Regulis luris in 6. 

(*”*) Cf. Zacaria Dissert. inscripta : Comandi chi pud, obbedisca 
chi deve : Num. AV. et seqq. Suares De Legibus Lib. i, Cap. XI; 
el Lib. IV, Cap. XV. 

(****)■ Cf. Zacaria op. cit. Num. XI et seqq. 

18. Ex iis vero, (juae de materia legis dicta sunt, haee 
consequuntur : 

• I. Licet sit iniusta , .adeoque irrationabilis, proindeque ex 
defectu materiae nulla ea lex', quae manifeste laedit ius ve- 
rum, eam tamen eiusmodi non esse, quae offendit ius ceteroqui 
verum, sed So in casu vigere desinens ex concursu boni, iuris- 
que superioris ; quia aiusmodi in casu esse ius desiit (*). 

II. Si qua lex initio rationabilis, deinde, circumstantia aliqua 

accedente, aut honesta esse, aut conducere ad finem desiit, 
eam non modo posse", verum etiam debere abrogari, aut mu- 
tari; quia rationabilis esse desiit, adeoque periit ex defectu 
materiae. . • 

III. Si qua lex sit per se et respectu societatis rationabilis, 
respectu autem alicuius minus rationabilis, recte posse illum 
eadem solvi seu dispensari, nisi tamen bonum publicum obstet 
(cf.heic I.).- 

19. Potestate legifera ita constituta ac declarata, firmissime 

simul constituta sunt celera omnia, quae in societatibus prae- 
cipi solent aut possunt , et de quibus iuris publici scriptores 
seorsim agere consueverunt; ex. gr. ius exigendi tributa, aut 
etiam publica quaedam praedia constituendi, unde societatis ne- 
eessitatibus consulatur, et quidquid ad eorundem bonorum «d- 
minislrationcm pertinet ; ius constituendi minores magistratus, 
corumque jurisdictioni certum locum definiendi ■, ius interdi- 
cendi quidquid Societati eiusque fini perniciosum esse existi- 
matur, ex-. gr. lectionem pravorum libronim, aliaque sexeenta. 
Cum enim haec omnia nihil aliud sint, nisi totidem media sive 
positiva sive negativa ad finem consequendum, hinc omnia con- 
tinentur in potestate legifera, quam in hoc ipso consistere dixi- 
mus, ut media ad finem necessaria proponat ac praecipiat (14, 
eflS). _ 

(") Cf. Taparelli Saggio teorelico di Diritto Naturale Num. 361, 
cuius loquendi formula, licet diversa sit, eodem tamen recidit. 

lam igitur ad ipsam applicationem mediorum gradus est fa- 
ciendus, idest ad potestatem, quae de illa iudicat, seu ad po- 
testatem iudiciariam. 

S- II- • 


De potestate iudiciaria 


20. Potestatis iudiciariae hoc proprium esse diximus, efficere, 
ut media proposita applicentur rite, idest iuxla eum modum ac 
sensum, quo per potestatem legiferam sunt proposita (li : 
quod quidem duo involvit iudicia, alterum de vero legum sen- 
su, alterum de sociorum actionibus, utrum nimirum praedicto 
legum sensui conformes sint, necne: unde ciusmodi potestas 
recte iudiciaria appellatur. Quibus praemissis, sequitur. 

Propositio. Competit societati perfectae potestas iudiciaria. 

Proh. Competit societati perfectae ius exigendi a siris quid- 
quid necessarium est ad finem consequendum (9). Atqui ad fi- 
nem consequendum 'necessarium est , media per potestatem 
legiferam proposita rite applicari; id autem spectata rectae 
applicationis natura, humanique intellectus diversitate, perver- 
sarumque cupiditatum aestu, quo non raro transversum agi- 
mur, fieri nequit, nisi in ipsa societate potestas sit, cui parere 
omnes teneantur, de vera iustaque mediorum applicatione tum 
in se, tum relate ad sociorum actiones judicandi; qua in re 
potestas iudiciaria consistit. Ergo competit societati perfectae , 
potestas iudiciaria. 

a) Confirmatur propositio quoad primam potestatis judiciariae 
partem, idest competere societati perfectae ilis cognoscendi de 
vera iustaque mediorum applicatione in se spectata, quatenus 
nimirum ad eum modum ac sensum facienda sit, quo eadem - 
media per potestatem legiferam fuere proposita. Eius est co- 
gnoscere de vero legum sensu, cuius est ferre leges, tum quia 
nemo melior interpres est, quam ipse sui, tum quia ius cogno- 

scendi de legibus cohaeret necessario potestati legiferae, quae 
inutilis fieret, si alteri independenter a legislatore arbitrium 
concederetur eas ad sensum suum detorquendi. Atqui societati 
competit in suos potestas ferendi leges; ergo etiam potestas co- 
gnoscendi de legibus. • '. 

b ) Confirmatur quoad alteram partem, idest competere so- 
cietati perfectae ius cognoscendi de sociorum actionibus, utrum 
vero legum sensui conformes sint. Eius est cognoscere de actio- 
num conformitate vero legum sensui, cuius est veram legum- 
sensum determinare. Atqui eiusmodi potestas societati perfe- 
ctae ex dictis competit; ergo etiam altera. 

21 . Hinc habes duo haec corollaria: 

I. Potestatem mere arbitralem, idest sine facultate cogendi, 
cuiusmodi est illa, quam arbitri exercent, idest privati illi iu- 
dices, qui ab iis, qui iudicio contfendunt, electi sunt, haberi 
non posse in perfecta societate sufficientem; quia eiusmodi po- 
testas, utpote tantum directiva, non autem coacliva, nihil im- 
pedit, quominus unusquisque pro sua libidine privataque utili- 
tate. se gerat, adeoque efficere non valet, ut omnes ad eum tan- 
tum modum ac sensum media applicent , quo a potestate legi- 
fera proposita sunt: 

II. Neminem esse posse iudicem. in causa propria; praeser- 
tim cum iudicia nostra, quando agitur de febus nostris, cupidi- 
tati magis, quam aequitati facile faveant. Nihilominus societatis 
princeps in iis rebus, quae ad ipsum, qua talis est, pertinent, 
verus est iudex; tum quia repugnat eundem sub eo ipso respe- 
ctu aliis subiici; tum quia pertinet ad conservationem societatis, 
et ad tinis assequutionem, ut is, in quo societatis iura plene re- 
sident, habeat ius ea imperandi, quae sibimelipsi opportuniora 
videntur, suoque iudicio ceterorum iudicia subiiciendi (11). . 

S III. 

De potestate coactim. 

22. Propositio. Competit societati perfectae potestas coactiva. 

Prob. Ad societatis liuem oblinendum non est sufficiens po- 
testas mere diredim , idest potestas quaedam magisterii, quae 
media indicet, modumque ea adhibendi eommonslret, sed ne- 
cessaria est potestas vere eoae bea, quae contumaces, vi externa 
adhibita, coerceat, sive illi renuant applicare media, quae per 
potestatem legiferam proposita sunt, sive nolint decretis pote- 
statis iudiciariae eadem rite applicari iubentis parere, sive de- 
nique societatis finem, aut medioruib oeconomiam quoad alios 
impediant: siquidem homines non ignorantia tantum, verum 
etiam malitia et contumacia societatem turbare solent; nequo 
etiam desunt, qui naturalis vitii necessitate . id faciunt: malitia 
autem et contumacia, multoque magis naturalis necessitas non- 
nisi vi externa opposita cohiberi poteSt. Ergo competit societati 
perfectae potestas coactiva, 

«) Confirm. Societati perfectae competit potestas legifera (15) 
et iudiciaria (20). Atqui ulraque potestas exigit potestatem coa- 
ctivam (16, 21); secus enim foret inefficax. Ergo etc. (*) 

23. Hinc potestatis coactivae theoria facile explicatur. Et 
primo quidem naturale fundamentum dignoscitur potestatis coa- 
ctivae, quod est necessitas tutelae ordinis socialis, ne finis as- 
secutio impediatur; quandoquidem haec est unica .ratio suffi- 
ciens eiusmodi potestatis (22 collutis 7, IV, 12, et 14.) 

24. Perspicitur deinde, quae sint personae, in quas potestas 
coactiva exerceri potest; nimirum in omnes, a quibus socialis 
ordo laeditur, aut in discrimen vocatur; proindeque 

(*) De potestate coactiva Ecclesiae consuli potest Zacaria Dissert. in- 
scripta « Comandi chi pub etc. » Num. XXJ1 usque ad finem; et ilian- 
chi Delia celerior polisia della Qhiesa Lib. I , Cap. V, §. VI. 


Digitized by Google 


I. In omnes, qui malitia et contumacia sua socialem ordinem 
opere, ac pravis exemplis turbant : ■ 

II. In eos, qui vitio naturae id faciunt: unde.ius segregandi 
morbo pestilenti infectos, dementes recludendi etc. 

III. In eos, de quibus certitudine quadam morali iudicari 

potest, socialem ordinem ab iis turbatum iri : unde leges de 
vagis, de otiosis etc. ’ 

25. Denique totum iuris criminalis sistema inde explicatur; 
in quo quidem, ne praeter necessitatem multi simus, pauca 
quaedam, quae opportuniora sunt, delibabimus. Itaque 

I‘. Apparet notio criminis et poenae. Hinc enim patet, crimen 
esse actionem, vel iiliustam omissionem auctori suo imputabi- 
lem, quae ordinem socialem turbat: iinputabilem, intjuam, quia 
crimen differt a ceteris actionibus, quae potestati cpactivac item 
subsunt, sed ex vitio naturae, ac necessitate oriuntur. Poenam 
autem manifestum est esse malum passionis, aut privationis de- 
licti caussa etiam in invitos auctoritate publica inflictum , ut 
omnes a perturbando societatis ordine deterreantur. Ex quibus 
sequitur: * 

a) Ad crimen non pertinere actionem, quae a libera voluntate 
non dimanat, neque actionem, quae ordipem socialem, idest fi- 
nem et oeconomiam mediorum non .turbat, licet alio sub re- 
spectu prava sil : 

• b ) Peccatum tacita mentis cogitatione patratum non esse de- 
lictum, licet aliqua ratione in lucem veniat; dummodo de socie- 
tate non agatur, ad cuius finem pertineat etiam privata unius- 
cuiusque institutio: 

c) Propagationem doctrinae , quae tendit ad laedendum or- 
dinem socialem, esse verum delictum: 

d) Conatum externum ad delictum, cum tranquillitatem so- 
cialis ordinis turbet', esse verum delictum, licet consummato 
multo levius: 

e) Poenam nibil aliud esse, nisi medium ad conservationem 

ordinis obtinendam: • 




/) Poenitentias, seu poenas, ad quas suscipiendas peccato- 
rum rei per se accedunt, eatenus poenas appellari posse, qua- 
tenus ab auctoritate publica ita imponantur ,■ ut recusari ne- 
queant, Cuiusraodi ex. gr. fuere poenitentiae publicae ecclesia- 
sticae, quas excommunicationis’ metu suscipere ii, qui delique- 
rant, adigebantur. 

II. Apparet origo, fundamentum et finis poenarum: Origo 
scilicet et fundamentum est necessitas tutelae ordinis socialis ; 
finis conservatio eiusdem ordinis, ad quam tutela natura sua 
ordinatur. Etenim ius infligendi poenas praecipua pars est po- 
testatis coactivae. At origo et fundamentum potestatis coaclivae 
est tutela ordinis socialis (23); proindeque eius tinis eiusdem 
ordinis conservatio. Ergo etc. 

o) Ob. 1. Ad finem poenarum pertinere debet l.° reparatio 
personae laesae; unde poenae reparaloriae ; 2.° emendatio de- 
linquentis; unde poenae medicinales; 3.“ vindicta laesae hone- 
statis, quam natura ipsa postulat, quae in improborum felicitate 
aegrescit et indignatur. Ergo non in sola ordinis socialis tutela 
fundamentum et finis poenarum collocari potest. 

R. Ad 1“ et 2" dist. quatenus ea postulet finis, adeoque ordo 
ipse societatis, de qua agitur, conc. ani. absolute nego ani. In- 
de porro est, quod poenarum medicinalium usus adeo frequens 
est in Ecclesia, quia nimirum in eius fine privata etiam unius- 
cuiusque institutio continetur. 

Ad 3 m Resp. 1/ nego, dummodo agatur de mera honestatis 
laesae vindicta citra ullam necessitatem ordinis socialis. Mera 
enim honestatis laesae vindicta pertinet ad ordinem supremum, 
et iudici Deo reservatur. Ad confirmationem dist. Naturalis ho- 
minum in scelestorum felicitate aegritudo, et indignatio neces- 
sitatem indicat alicuius poenae saltem in futura vita a iudice 
Deo infligendae, cotic. , secus nego. 

Resp. 2.° dist. quatenus vindicta laesae honestatis eoniun- 
gitur cum necessitate sensus moralis, sine quo socialis ordo diu 
consonari nequit conc., secus nego. 

b) Ob. 2. Si fundamentum iuris poenalis in sola socialis ordi- 
nis tutela constituendum est, sequitur, puniri non posse 1.” de- 
lictum, quod iterari nequit; 2.° delictum, quod omnino praeter- 
ierit, idest cuius nullum exlet vestigium: eiusmodi enim deli- 
cta laedere socialem ordinem nequeunt. Haec autem admitti 
non debent. Ergo etc. 

B. Nego mai. quoad utramque partem. Etenim ratio ordinis 
socialis contrarium exigit. Nisi enim eiusmodi delicta punian- 
tur, anSa, liberque aditus improbis datur l.° perpetrandi in 
alia quadam specie delicta, quae nequeant iterari; 2° cetera 
etiam delicta' ea scilicet spe, se deinceps curaturos, ut perpe- 
trati criminis vestigium nnllum supersit, et omnino obliteretur. 
Neque enim existimandum est, poenas ad restituendum tantum- 
modo ordinem turbatum institutas esse, verum etiam et quidem 
' maxime ad ceteros deterrendos, ne in fu turunf turbetur. 

ifl. Apparet, quae esse debeat materia, qualitas, et propor- 
.tio poenarum; nimirum talis, quae conservationem ordinis so- 
cialis ccrlo pariat. 

Prob. Poena nihil aliud est, nisi medium ad conservationem 
ordinis obtinendam (heit I. e). Atqui materia, qualitys, et pro- 
portio mediorum determinanda est. a finis necessitate, idest ta- 
lis esse debet, quae finem certo pariat (1, II). Ergo etc. 

IV. Ut alia minus necessaria omittam, quae item ab eodem 
principio deducuntur, cuiusmodi ex. gr. sunt V reliquae poe- 
narum conditiones, ac praesertim ut certae sint et inevitabiles; 
2° ius aliquando concedendi veniam; 3° limites eiusmodi con- 
cessionum; siquidem per accidens fit aliquando', ut venia delicti 
sive directe sive indirecte conferat ad bonum, atque ordinem 
publicum, cui bono cum nocere incipiat, tum certe ius .eam con- 
cedendi deficit; his, inquam, et aliis omissis, ex eodem princi- 
pio etiam perspicitur necessitas 'carceris et vis armatae; siqui- 
dem sine carceribus et vi armata neque ordinis socialis securi- 
tas certo haberi potest, neque ipsa exerceri potestas coactiva. 

APPENDIX. 

26. Ex hoc toto articulo, praesertim vero ex numero 14 se- 
quitur, si quid iuris societati tribuatur, quod ad triplicem illam 
potestatem , quam exposuimus, reduci nequeat, id nomine iuris 
perperam honestari. Quapropter’ cum audis ex. gr. Dominium 
minens Principis in civium bona, id per se et ordinario scias 
improprie dici, quatenus scilicet Dominii nomine intelligitur 
ius leges ferendi de singulorum bonis, prout exigit societatis 
finis; quod quidem ad potestatem legiferam pertinet (19). Dixi 
autem per se et ordinario; potest enim concipi gens aliqua sub- 
acta armis, et ad statum servitutis hac lege redacta, ut domi- 
nium eminens agri ad principem victorem fuerit devolutum, 
cuiusmodi saepe fuit ius barbarorum, qui Romanum imperium 
occuparunt. (*) 

■ • / . ARTICULUS II. 

De potestate, seu de iuribus perfectae societatis 
in extraneos. 

27. Extraneus societati is dicitur, qui est ejtra societatem, 
seu qui non est illius membrum. Triplici autem modo extra- 
neus quis esse potest, ex tofo, ex parte et per qUandam ab- 
stractionern. Ex toto, seu absolute extraneus ille est, qui nulla 
ex parte ad societatem pertinet. Extraneus ex parte ille.dici- 
tus, qui ex altera parte societati devinctus est, ex altera ad il- 
lam non pertinet; cuiusmodi est ex. gr. qui in societatibus ne- 
cessariis (**) poenae caussa extra societatem actus sit, neque . 

(*) Cf. Solo Ve iust. el iure Lib. IV, Art. 1, Conci. 1. . 

(**) Non abs re erit adnotare societates necessarias eas dici, a quibus 
se abstinere sine piaculo non licet; voluntarias, quibus sese adseriben- 

tamen solutus fuerit obligatione redeundi, neque a cura et po- 
testate Magistratus eundem . emendandi. Denique qui plurium 
societatum eodem tempore sit membrum, is prout considera- 
tur huic vel illi societati addictus, facta a ceteris abstractio- 
ue, vi eiusmodi abstractionis extraneus ab hisce recte appella- 
* tur. Exordiamur a tertia hae Specie, quippe quae ad rem no- 
stram maxime pertinet. 


De potestate societatis perfectae in eos, qui tantum 
per abstradionem extranei sunt 


28. Cum plures ‘societates inter se diversae iisdem membris 
constant, manifestum est, eas rationem habere, plurium alquo 
inter se diversarum obligationum, quae eidem subiecto inhae- 
rent. Neque enim aliud est societas, nisi hominum multitudo 
hoc sub respectu considerata, quod mutuam obligationem ii- 
dem susceperint sive ultro, sive imperio eius, qui eam impdno- 
re legitime potuit, conferendi vires suas ad certum linem con- 
sequendum (6). lam vero obligationum vis, quae eidem subie- 
cto eodem tempore inhaerent, diversa plane est pro diverso 
earum statu, sive concordiae, quum nimirum utraque simul 
esse et vigere potest, sive conflictus, cum altera alteri ita ad- 
versatur, ut esse simul nequeant. Ergo de huiusmodi etiam 
societatibus idem statuendum est; proindeque ad alterius in 
alteram recognoscendam potestatem primum de iisdem agen- 
dum est,. prout sunt in statu concordiae, deinde prout sunt in 
statu conflictus. , 

* ‘ r . 


di obligatio nulla est. Uude patet, Ecclesiam Christi societatem esse 
necessariam. Eidem enim adhaerendi necessitas ita omnibus incumbit, 


ut eos, qui renuerint, supplicium maneat aeternum. 

1 • QUAESTIO i. , . . 

De potestate societatis perfectae in eos, qui tantum per ob- 
structionem extranei sunt, quatenus altera societas, cui sunt 

devincti , in statu concordiae cum illa est. 

29. Propositio 1 .* Ex duabus vel pluribus societatibus, 
quae iisdem membris coalescunt, quatenus in statu . concor- 
diae sunt, nulla debet aliam impedire. 

Proh. 1. Eiusmodi societates rationem habent plurium obli- 
gationum eidem subiecto inhaerentium (28). Atqui ex pluribus 
obligationibus eidem subietto inhaerentibus, quatenus in statu 
concordiae sunt, omnes observari debent, adeoque nulla debet 
aliam impedire. Ergo etc. 

Prob. 2. Status concordiae inter plures societates iisdem 
membris coalescentes supponit, singularum finem salvum ac 
liberum esse, neque ab aliis impediri. Atqui salvo fine, nulla 
praeterea societati licet perfectae est potestas (12). Ergo in 
statu concordiae societati licet., perfectae nulla est adversus 
aliam potestas; adeoque nulla debet aliam impedire. 

30. Prop. 2." Ex duabus societatibus, quae iisdem mem- 

bris coalescunt, 1) ea quae ordine inferior est , seu quae tuetur 
bonum ordine inferius, debet, quatenus tqlis est, saltem negati- 
ve ei servire quae ordine est superior : 2) quatenus vero est col- 
■lectio personarum , quae simul societatis superioris membra 
sunt, debet eidem etiam positive servire in iis, quae illa exigit 
tarmquam necessaria fini suo : 3) societas vero ordine superior 
debet inferiori auxilium ferre, quatenus id -exigit ratio finis 
proprii ; 4) secus per se non tenetur. • 

a) Prob. 1 . a pars. Servire negative id inlelligitur, ut so- 
cietas non possit finem suum eo usque persequi et extendere, 
ut impedimento fiat- alteri societati : quo posito, propositionis 
veritas ita maifesta fit — Duae societates iisdem membris 


Digitized by Google 



coalescentes instar sunt duarum obligationum eidem perso- • 
nae inhereutium (28) — Atqui certissimum est , in eiusmodi 
obligationibus eam , quae, ordijie inferior est, seu quae tuetur 
bonum ordine inferius, ei, quae ordine superior est, servire 
debere negative. Ergo ex duabus societatibus iisdem mem- 
bris coalescentibus ea , quae ordine inferior est, ete: 

b ) Prob. 2. a 'pars. Societas inferior, quatenus est collectio 
personarum, quae simul societatis superioris membra sunt, 
est membrum sive collectio membrorum eiusdem societatis su- 
perioris ; atqui membra cuiuslibet societatis tenentur eidem ser- 
vire positive in iis , quae illa exigit , tanquam necessaria fini 
suo, nisi ad ordinem pertineant , qui sit ea quoque superior 
(8, et 13). Ergo societas inferior, quatenus etc. 

c) Prob. 3." pars. Iniis quae proprii finis ratione exiguntur, 
societas alteri societati , licet inferiori , serviendo proprii finis 
necessitati consulit. Atqui manifestum est, quamlibet societar 
tem finis 'proprii necessitati consulere debere ; Ergo societas , 
licet superior, in iis, quae proprii finis ratione exiguntur, de- 
bet societati inferiori servire. 

d) Prob , 4.“ pars. Natusalem obligationem habere serviendi 
societati citra rationem finis proprii idem est, ac natura ipsa in 
inferiore conditione erga illam esse constitutum. Atqui repugnat, 
quidquid ordine superius est, ideoque societatem ipsam, quae 
ordine est superior, erga illam, quae ordine inferior est, natura 
ipsa in inferiore conditione dici constitutam ; Ergo repugnat so- 
cietatem, quae ordine superior est , naturalem obligationem 
habere serviendi alteri societati, quae ordine inferior est, citra 
rationem finis proprii. 

Prob.-S. Quidquid ordine inferius est , citra legem aut pa- 
ctum positivum, non potest habere ius proprie dictum ad ea, 
quae sunt ordinis superioris, quia exiret ultra fines naturae 
propriae. Ergo societas ordine inferior hon potest iurc proprio 
sibi asserere ministerium societatis superioris. 



31. Prop. 3.. Ex iis societalibus, quae iisdem membris coa- 
lescunt, si quae forte tingi possint inter se pares, neutra alteri 
vera proprieque dicta obligatione servire ullatenus tenetur, nisi 
forte ex lege charitatis. . * 

Proh. Nulla ratio sufliciens praedictae obligationis inter hu- 
iusmodi societates, excepta charitatis lege, assignari potest ; 
quia, excepta charitatis lege, nulla ratio dependentiae pi o omni- 
moda eorum paritate, quae supponitur, inter eas potest repe- 
riri ; Ergo ex iis societatibus neutra alteri, excepta lege charita- 
tis, vera proprieque dicta obligatione servire ulletenus tenetur. 

32. Prop. 4. a Ex duabus societatibus invicem coordina- 
tis 1) ea, quae subordinata est, debet, quantum in se est, auxi- 
lium ferre alteri, quae princeps est; 2) haec autem, nisi ratio 
finis proprii aliifd exigat, suppetias ferre, ei, quae est subordi- 
nata, minime tenetur; 3} nisi forte ex motivo charitatis. 

Et' primo quidem animadvertendum est„ societates coordina- 
tas eas a nobis dici, quae ita inter se connexae sunt; ut finis al- 
terius habeat rationem medii ad alterius finem. Qua notione 
praemissa • 

a) Prob. 1.* para, i. e, societatem subordinatam societati 
principi auxilium ferre debere. Societas subordinata respectu 
eius, quae princeps est, habet rationem medii, quippe quae 
habet finem habentem rationem medii respectu finis alterius . 
(ef. 7 )- Atqui medium vi suae naturae debet vires suas dirige- 
re, idest auxilium ferre fini, ad quem ordinatur. Ergo etc. (*)• 

b) Prob. 2. a pars, idest eadem obligatione societatem prin- 
cipem erga subordinatam per se non teneri, nisi aliud exigat 
ratio finis sui. Cura mediorum eatenus habenda est, quatenus 
inserviunt fini. Atqui societas subordinata respectu principis 
habet rationem medii. Ergo eius cura eatenus a societate prin- 
cipe habenda est, quatenus suo fini inservit. 

(*) Cf. S. Thom. me Auct. De Regim. Principum lib. 1, cap. 14, et IS. 

c) Prob. 3. pars , idest ex molivo charitalis fieri posse, ut 
societas dominans citra necessitatem finis sui servienti societati 
opem ferre debeat. Officium charitatis est, subsidium ferre aliis, 
idest curare alienum bonum propter eorum necessitatem citra 
utilitatem, ac necessitatem propriam. Ergo fieri potest ctc. 

QUAESTIO 2. 

De statu Conflictus. 

« 

33. In statu conflictus duae societates esse dicuntur, cum in- 
sistere fini suo altera non potest, quin alteram impediat. Iam 
vero regulae, quibus potestas delinitur, quam eiusmodi in casu 
altera in alteram exercere potest, variae esse debent pro varia 
societatum confligentium uatura, prout illae pares inter se sunt, 
vel impares. Pares inter se dicendae sunt, quae parem finem 
habent, quaeque proinde non natura, sed numero distinguuntur, 
cuiusmodi sunt duae societates civiles, seu duae nationes inter 
se independentes : impares , quae imparem finem habent. Ratio 
est, quia natura societatum ex fine earum adaequato determi- 
natur (7, III). Agemus autem primum de societatibus impari- 
bus , deinde de paribus. 

34. Propositio 1." Ex duabus societatibus imparibus iisdem 
membris coalescentibus, quae in conflictum devenerint, ea prae- 
valere debet, quae altioris ordinis finem habet. 

Prob. Ex duabus obligationibus eidem subiecto inhaerenti- 
bus, quae in conflictum devenerint, ea praevalere debet, quae 
maius bonum tuetur. Atqui duae vel plures societates iisdem 
membris coalescentes rationem habent plurium obligationum 
eidem subiecto inhaerentium (28); ea vero maius bonum tuetur, 
quae altioris ordinis finem habet. Ergo ex duabus societatibus, 
quae in conflictum devenerint, ea superare debet, quae altioris 
ordinis finem habet. 

3 

o) Ob. Fieri potest, ut ex duabus societatibus simul confli- 
gentibus ea vincere deb'eat, quae finem habet inferioris ordinis: 
ex. gr. si comoedorum, vel ioculatorum collegium artem suam 
exerceat prope aedes, ubi collegium litteratorum convenire so- 
let, ii profecto eiici a litteratis minime poterunt, etiamsi horum 
studia illorum strepitu turbentur. Ergo etc. 

R. l.° Mutari statum quaestionis; neque enim heic agitur de 
societatibus iisdem membris coalescentibus. 

R. 2.' List. ant. Societas, quae finem habet inferioris ordi- 
nis, fieri potest ut vincere debeat ratione sui nego, ratione al- 
tioris cuiuspiam societatis, intra quam ea continetur, et cuius 
iura eius socii adversae societati obiiciunl conc. Quae quidem 
distinctio perspicua fit ex eo ipso, quod propositum est, exem- 
plo. In eo enim Comoedi Litteralis praevalent non qua tales 
sunt, sed qua Cives; siquidem ii in eo casu defendunt liberta- 
tem agendi quaecumque legibus non vetantur ; quae quidem li- 
bertas non iure comico, sed iu.e civico ad eos perlinet. Qua- 
propter ille, de quo agitur, conflictus non inter collegia comoe- 
dorum et litteratorum, sed inter collegium litteratorum, et ipsam 
societatem civilem exortus est. Cum autem finis societatis civi- 
lis altioris sit ordinis, quam finis collegii litteratorum, hinc me- 
rito eos superatos esse, nostra ipsa regula docet; quae proinde 
eiusmodi obiectione confirmatur potius, quam infirmatur. 

35. Hinc nonnulla sequuntur corollaria, idest: 

I. In conflictu collegii cum societate maiore, in qua insitum 
illud est, hanc vincere, illud vinci oportere. Quod ut clarius 
innotescat, genuina Collegii notio a spuriis, quae a nonnullis 
traduntur, separanda est. Itaque 

a) Collegii nomine omnium consensu intelligilur societas 
quaedam minor, et imperfecta respectu alterius societatis, intra 
quam continetur, quae maior est et perfecta: ex. gr. societas 
negotiatorum in aliqua societate civili. Unde sequitur. 

b ) Collegium proprie dici societatem, quae sit pars alterius 
maioris, adeoque ad eandem naturam pertineat, eiusmodi scili- 


Digitized by Google 



— 27 — 


cet finem habens, qui in eodem genere versetur, ac finis socie- 
tatis maioris, ad cumque, ceu pars ad totum, ordinetur (6,iW- 
que Nota); proindeque inferioris prae illo ordinis sit. Dixi 1.* 
quae sit pars societatis maioris. Si enim pars esset alterius so- 
cietatis, nonnisi hac mediante, comparari cum illa posset. Ex. 
gr. inter collegium Brasilianum negotiatorum et Mexicanam 
societatem civilem, seu nationem directa institui comparatio 
nullatenus potest: quia Brasilianum illud negotiatorum colle- 
gium est subdivisio quaedam, ut ita dicam, domestica societatis 
civilis, seu nationis Brasilianac, quae respectu extraneorum, 
sive Mcxicani sint, sive alii, est factum quoddam alienum , quod 
curari ab iis non debet : unde fit, ut in praedicta controversia 
Mexicana societas agere non possit cum Brasilianis , tanquam 
cum collegio negotiatorum, sed tanquam cum Brasiliani imperii 
civibus, adeoque conflictus aestimandus sit extitisse non inter 
collegium et societatem maiorem, sed inter duas societates pa- 
res. Dixi 2.” quae ad eandem naturam pertineat ; id enim ex 
iis, quae modo dicta sunt, consequitur. Etenim pars ad natu- 
ram totius pertineat necesse est. Atque hinc patet, cur ex. gr. 
negotiatorum societas collegium dici debeat eius societatis ci- 
vilis, intra quam continetur. Etenim eorum finis ad naturam 
pertinet ipsius societatis civilis, idest ad temporalem felicitatem 
quaerendam. Cum autem societas civilis totam complectatur fe- 
licitatem temporalem, collegium autem negotiatorum, aliaque 
eiusmodi collegia partem tantum eiusdem curent; bine etiam 
palet, cur 3.* dixi, finem collegii respectu finis societatis maio- 
ris inferioris ordinis esse debere. Quod quidem ex eo maxime 
comprobatur, quod absurdum foret, collegium, seu societatem 
minorem esse, cuius finis sit altioris ordinis, societatem autem 
maiorem, quae ordine inferiorem finem habeat, cum natura’ 
adeoque intrinseca societatum excellentia pro earum fine aesti- 
manda sit (1). Ex quo sequitur 
c) Falso ex dominio territorii deduci regulam ad dignoscen- 
dum, quaenam inter societates dicenda sit maior, quaenam vero 

minor, seu collegium; ita scilicet, ut maior dicatur, quae do- 
mina sit territorii, minor, quae in illius territorio' constituta sit. 
Haec enim regula pervertit genuinam societatis notionem. 

Prob. Ad genuinam societatis notionem pertinet, ut elemen- 
tum praecipuum ac dominans sit finis, (1,1), elementum autem 
serviens sint media (T, II). Atqui in hac regula finis negligitur 
ac postponitur, ratio autem principatus defertur territorio, quod 
sua natura habet rationem medii. Ergo in hac regula perverti- 
tur genuina societatis notio. 

Ob. Hospitem in territorio alieno dominari contra ius est. 
Atqui dominaretur, si maioritatis ratio inter plures societates 
non ex ipso territorio , sed ex carum fine desumenda esset. 
Ergo elc. 

II. l.° Transeat maior, nego minorem et suppositum. Quod 
enim in nostro themate duo personarum genera finguntur , id 
falso fiugitur. Heic enim agimus de societatibus, quae iisdem 
personis coalescunt. Quapropter nulla haec esse potest divisio 
inter hospites et territorii dominos r eaedem quippe personae 
sunt, quae totidem officiis adstringuntur, quot sunt societates, 
quibus nomen dedere ; quaeque proinde facultatibus rebusque 
suis, adeoque etiam territorio suo uti debent ad eadem officia 
explenda, illudque maxime, quod excellentia et gravitate sua 
celeris praestat. Ergo distinctio inter territorii dominos et ho- 
spites nonnisi ad fucum faciendum heic ponitur. 

R. 2.° l)ist. mai. Contra ius est hospitem dominari in terri- 
torio alieno, in quo activae servitutis ius nullum habet, conc., 
secus nego; et dist. item minorem si maioritatis ratio inter plu- 
res societates non ex ipso territorio, sed ex earum fine desu- 
menda esset, fieri posset ut societas hospes in alieno territorio 
dominaretur simpliciter, nego; quatenus pro legitima sua insti- 
tutione, et pro excellentia et gravitate finis sui ius quoddam 
activae servitutis in eodem territorio haberet iura quaedam ibi- 
dem exercendi, quae sint necessaria ad sui conservationem, 
conc. 

II. Alterum corollarium, quod ex tradita regula sequitur, 
hoc est, reiicicndam esse regulam ab aliis propositam, m con- 
flictu duarum societatum iisdem membris coalescentium eam 
vincere debere, quae rationem necessitatis pro se habeat, eam 
vinci, quae ratione tantum utilitatis fulcitur. 

Prob. In eiusmodi regula aut res ponitur extra quaestionis 
statum, aut falsum adstruitur. Ergo etc. Prob. ant. In eius- 
modi regula utilitatis nomine aut necessitas omnis excluditur, 
quatenus scilicet sine ullo detrimento possit societas aliis me- 
diis uti, aut non: si primum, extra quaestionis statum res po- 
nitur; quandoquidem eo in casu nullus extat conflictus; sin al- 
terum, falsum adstruitur; quandoquidem pari modulo societa- 
tes impares iudicantur, et ea. scilicet, quae allioris ordinis est, 
et ea, quae inferioris; quo fit, ut bonum natura maius coaeque- 
tur bono natura minori, et societas princeps societati subordi- 
natae, adeoque finis mediis : quae sane non modo falsa, verum 
etiam absurda sunt. Ergo etc. Quae ut clarius elucescant, haec 
sunt animadvertenda. 

a) Quod utile dicitur, id vario sensu accipi posse. Potest 
enim tale appellari quidquid proportionem habet ad aliquod 
bonum consequendum, licet nulla necessitas sit eodem utendi, 
eo quod alia praesto sint media eandem proportionem et effica- 
ciam habentia. Id autem cum tale sit, manifestum est, veram 
conflictus causam constituere non posse, quandoquidem ratio 
conflictus, quemadmodum dictum est, necessitatem supponit. 
At alio etiam sensu utile quidpiam dici solet, nimirum si tale 
sit, quod, eo omisso, non totus quidem finis, sed eiusdem pars, 
seu perfectio pereat: unde respectu aliorum mediorum, quae 
maiorem habent necessitatem, ita ut, iis omissis, non quidem 
pars, sed finis totus intereat, utile non absurde dicitur. Eius- 
modi autem quod est, etsi respective utile tantum dici queat, 
in se tamen necessarium vere esse, unusquisque intelligit: undo 
sequitur 

b ) Ea, quae necessaria sunt ad perfectionem finis altioris 
ordinis, respectu ad totum finem in se spectatum, qui sit ordi- 
nis inferioris, falso atque iniuria mere utilia dici, caquc ratione 
posthaberi. Ulrinque enim vera est necessitas : illic quidem ad 
perfectionem finis altioris ordinis obtinendam, hic ad totum fi- 
nem quaerendum natura viliorem. Cum autem inter duo bona, 
quorum aliud excellentius est, aliud vilius, illud praeferendum 
sit, quod est excellentius, hinc tantum abest, ut ea, quae ad 
perfectionem perlinent finis ordine altioris, posthabenda sint 
iis, quae necessaria sunt ad finem ordine inferiorem obtinen- 
dum, ut contrarium sit imo statuendum ac tenendum (32): unde 
patet 

c) Societatem perfectam etiam extinguerc posse societates 
minores seu collegia ad se pertinentia, ne ipsa vel levissimum 
quodpiam detrimentum patiatur : quod quidem a societate civili 
identidem fieri, experientia ipsa docemur. Et merito sane: tum 
quia finis collegii est ordine inferior fine societatis perfectae; 
tum quia collegium respectu societatis perfectae, ad quam per- 
tinet, habet proportionem medii ad finem; cum nihil aliud sit, 
nisi quoddam adiumentum ad partem obtinendam eius finis, 
quem societas perfecta integre complectitur (heic I, a, b): unde 
animadvertendum est 

d) Si quando Collegii, seu societatis minoris necessitas iis 
praevalere debeat, quae ad perfectionem pertinent societatis 
maioris, id fieri non ratione societatis minoris, sed ipsius so- 
cietatis maioris, cum qua specie tenus confligit, vel saltem so- 
cietatis cuiusdam utraque excellentioris: ex eo nimirum, quod 
relate ad illas bonum collegii seu societatis minoris necessarii 
medii rationem habeat. 

36. Propositio 2. 1 * Si quaestio incidat de veritate necessita- 
tis, quam societates inter se confligentes pro re sua asserunt, 
ius ferendi iudicium ad societatem superiorem, seu quae excel- 
lentiorem finem habet, pertinet, reservato quoad inferiorem iure 
ea, quae sui intersunt, exponendi. 

Proh. 1.* pars. Absurdum est boni minoris gratia maius 
bonum in discrimen vocare. Atqui vocaretur, nisi in re dubia 
Judicium societati superiori reservatum esset. Ergo etc. 

Prob. 2.* pars. Iudicium rectum, nisi libratis hinc inde ra- 
tionibus, ferri non potest; librari autem rationes non possunt, 
nisi auditis iis, quorum inlerest; Ergo etc. 

37. De societatibus inter se paribifs, quae iisdem membris 
coalescere dicantur, haec animadvertisse satis sit. 

I. Eiusmodi societates, quae iisdem omnino membris con- 
stent, ne fingi quidem animo possunt. Distingui enim societates 
nequeunt, nisi natura aut numero. Atqui duae societates pares 
iisdem omnino membris coalescentes non distinguuntur natura, 
ex eo quod, cum pares dicantur, eandem naturam et finem ha- 
bere debent (31); non distinguuntur autem numero, ex eo quod, 
cum iisdem omnino membris constent, idem habent supposi- 
tum. Ergo etc. 

II. Si vero non omnia, sed quaedam tantum membra ad duas 
societates inter se pares pertinere dicantur, ex. gr. si qui sint, 
qui ad duarum nationum inter se independentium societatem ci- 
vilem pertineant, iis, si vi collisionis utriusque societatis con- 
traria agere forte iubeantur, alteri quidem adhaerere, ab altera 
discedere coguntur, quandoquidem discerpi in contrarias partes 
non possunt. 

$■ II. 

De potestate , seu de turibus societatis perfectae in eos, 
qui vel ex toto , vel ex parte extranei sunt. 

38. Extraneos ex toto eos esse diximus, qui nulla ex parte 
ad societatem pertinent , adeoque nullo nexu cum ea colligan- 
tur. Si quae igitur societates eiusmodi inter se sint, do his ita 
est sentiendum. . 

I. Duae vel plures eiusmodi societates natura distinctae fin- 
gi nequeunt, quae sint absolute supremae. Dico absolute supre- 

mas, quae sub omni respectu tales sunt, quaeque opponuntur 
iis, quae dicuntur in suo tantum ordine supremae, quae scili- 
cet sub aliquo tantum respectu, idest relate ad ceteras minores 
societates, quae in suo ordine continentur, supremae sunt, cum 
tamen relate ad alias societates, quae ad alium ordinem perti- 
nent, inferiores esse possint, prout ordo ille superior sit. 

lam vero duas societates natura distinctas, penitusque inter 
se extraneas, quae absolute supremae sint, lingi non posse, 
manifestum est. Etenim natura et excellentia societatum ab ea- 
rum fine pendet. Atqui inter homines duo fines absolute supre- 
mi fingi nequeunt (*). Ergo ne duae quidem societates etc. 
Quapropter exemplum duarum eiusmodi societatum, quae inter 
se penitus extraneae sint, inter eas tantum societates haberi 
potest, quae uno eodemque ordine continentur, quique simul 
eiusmodi sit, ut admittat diversos hominum coetus eidem fini 
seorsim insistere : cuiusmodi est ordo politicus, cuius est tem- 
poralem felicitatem quaerere, ita tamen, ut admittat plures ho- 
minum coetus, id est plures nationes inter se independentes 
eidem fini seorsim insistere. 

II. In statu concordiae societatibus extraneis mutuum ius 
est, ne altera alteri impedimentum ferat: quandoquidem im- 
pedimentum sine ratione sufficiente esset ex eo ipso, quod in 
statu concordiae res est. Auxilium autem invicem sibi ferre 
stricto iure non tenentur ; quia, ulpote extraneae, nullo invi- <1 
cem nexu obligantur ; nisi tamen charitatis caussa id iubeat; 
quatenus omnes universalis hominum societatis membra sunt. 

III. In statu conflictus pro communi ulriusque societatis bo- 
no, atque utilitate dirimenda lis est, nisi forte maioris cuius- 
piam societatis bonum aliud exigat ; ex. gr. bonum universa- 
lis hominum societatis, quae utpote societas maior, vincat ne- 
cesse est (32). 

(’) Cf. Taparelli Saggio teoretico di Dirilto Naturale num . 6 et seqq . 

IV. Si iura dubia sint, communi concordia controversia fi- 
nienda est ; sin minus bello. 

V. Fieri potest, ut duae inter se confligant societates ordine 
supremae, eaedemque invicem extraneae, quarum altera illegi- 
tima sit, cu m tamen legitimam !se existimet. Eo in casu ab 
altera, quae vere legitima est, ea iure spernetur ; ipsa autem 
eatenus adversus legitimam societatem praelensa sua iura ex- 
perietur, quatenus in bona fide maneat. 

39. Quod attinet ad extraneos ex parte, ii sane ita compa- 
rati sunt, ut participes sint conditionis tum eorum, qui mem- 
bra sunt societatis, tum eerum, qui a societate sunt extranei. 
Ergo qua ex parte conditionem habent membrorum, iisdem eo- 
rum legibus subiiciantur ncccsse est, coque pertinent ea, quae 
dicta sunt toto articulo primo. Qua vero ex parte sunt extra- 
nei, eorundem conditionem, ac leges sequantur oportet. Qua- 
propter in eorum controversiis definiendis, circumstantiae par- 
ticularis casus, qui proponitur, inspiciendae sunt, ex iisque 
decernendum, utrum legibus extraneorum, an eorum, qui 
membra sunt societatis, sint iudicandi. 

SECTIO II. 

DE ECCLESIAE NATURA, DEQUE POTESTATE, QUAE EXINDE 
EI COMPETIT. 

iO. Syllogismi, quo totum sistema potestatis Ecclesiae con- 
cludere aggressi sumus, quatenus ex primo eius fonte, idest 
ex ipsa Ecclesiae natura eadem eruitur, propositionem maio- 
rem exposuimus, iuribus nempe expositis, quae perfecta quae- 
libet societas habet primum in suos, deinceps in extraneos. 
Qua sane in propositione nisi plene nobis Rcgalislao consen- 
tiant, malo eorum fiet. Hoc enim subruto, vel imminuto fun- 
damento, civilis quidem societatis potestas, quam illi exagge- 
rant, subruetur, aut minuetur ; quandoquidem aliilfl, cui inni- 

tatur, non habet ; potestas autem Ecclesiae mole sua stabit, 
voluntati scilicet subnixa divini institutoris sui Christi Dei, quo 
veluti ex altero fonte, primoque longe nobiliore ac firmiore 
ipsa dimanat. Concedant igitur adversarii necesse est quidquid 
hactenus affirmatum, ac demonstratum est de iuribus societa- 
tis perfectae, sive erga suos, sive erga extraneos pro diverso 
gradu, quem erga illos tenet : officii vero nostri unum hoc 
modo erit, ut 1° demonstremus Ecclesiam Christi esse societa- 
tem perfectam, 2° aperiamus, quem gradum erga alias socie- 
tates tenet : quae tamen duo antequam doceantur, ipsius Ec- 
clesiae notio, ex qua illa tamquam corollaria dimanare debent, 
praemittenda est. 

41 . Porro Ecclesiam Christi esse societatem ab ipso Christo 
Deo ita institutam, ut proprius eiusdem finis sit adeptio vitae 
aeternae, atque ita proprius, ut extra eam acquiri illa nullcir 
tenus possit, res est inter catholicos divina fide certissima. 
Quapropter hoc etiam, si catholici esse velint, concedendum a 
Regalistis est : quod si negent, omnis cum iis abrumpenda es- 
set disputatio ; quandoquidem disputari de iuribus cuiuslibet 
societatis uequit, nisi prius eiusdem natura et praecognita sit, 
et extra controversiam posita. Essent igitur eo in casu dispu- 
tationis incapaces : in censu autem habendi essent haeretico- 
rum, vel infidelium, quibuscum nulla cum Ecclesia relatio est, 
nisi quam aut rebelles, aut hostes habent. Si vero catholici 
sint, quemadmodum de se praedicant, praedictam Ecclesiae 
notionem admittant necesse est : ea vero admissa, duo haec 
sponte sequi, l.° EcclesiamChrisli esse societatem perfectam, 
2.* relate ad alias esse societatem gradu superiorem atque om- 
nino supremam, protinus videbimus. 

ARTICULUS PRIMUS 

Ecclesia Christi societas est perfecta. 

42. Societatem perfectam eam esse diximus, quae est in se 
completa, adeoque media ad suum finem obtinendum sufficientia 
in semetipsa habet (6, ibique nota). Habet autem non modo cui 
realiter, verum etiam cui virtualiter eadem insunt ; ita scili- 
cet ut ab alia societate ea repetere proprio iure possit, neque 
illa facultatem habeat aut ea negandi, aut suo iudicio rem diri- 
mendi. Contra si qua societas neque realiter, neque virtuali- 
ter media ad finem obtinendum necessaria in se habeat, sed in 
eorum oeconomia ab alia societate pendere cogatur, cui inte- 
grum sit ea negare, vel saltem iudicare, utrum praestari debeant, 
necne, ea profecto imperfecta dicenda est. Iam vero quae per- 
fecta dicenda sit quaeve imperfecta, id duplici ex capite patere 
potest, vel ex eius natura, vel ex voluntate eius institutoris, 
in cuius scilicet potestate fuerit, eandem perfectam constituere: 
utroque autem sub respectu Ecclesiam Christi societatem por- 
fectam habendam esse, protinus manifestum fiet. 

43. Prop. 1.* Ecclesia Christi est societas perfecta natura 
sua. 

Prob. Quae societas natura suprema est, neque ad aliam 
societatem ordinatur, ea natura sua est perfecta, omniaque 
proinde mediaad finem consequendum necessaria habere in 
semetipsa debet. Atqui Ecclesia est societas natura suprema, 
neque ad aliam societatem ordinatur. Ergo etc. 

a) Prob. maior quoad utramque partem. Quoad primam 
Absurdum est, societatem supremam alteri subesse, ab eaque 
pendere. Atqui ita esset, si media sufficientia in se eadem non 
haberet. Ergo etc. 

Quoad alteram partem. Quae ad aliam societatem non or- 
dinatur , non potest in oeconomia mediorum ab alia pendere. 
Ergo in semetipsa habere ea debet, adeoque esse ficrfccta. 

Proh. ant. Ceterae societates respectu eius, quae ad nullam 
ordinatur, aut ad eandem ordinatae ipsae sunt, aut nexum 
cum ea nullum babent. Atqui absurdum est, societatem in 
oeconomia mediorum pendere ab iis , quae ad semetipsam or- 
dinatae sunt, vel quae, nullum cum semetipsa nexum habent. 
Ergo etc. 

b ) Proh. min. Societas natura sua suprema ea est, cuius 
finis est supremus (7, III). Atqui Ecclesiae finis est supre- 
mus ; quandoquidem eius finis est adeptio vitae aeternae (41). 
Ergo etc. 

Proh, altera pars. Ea societas ad aliam non ordinatur, 
cuius finis ad alium finem non ordinatur. Atqui Ecclesiae finis 
ad alium finem non ordinatur; imo ceteri omnes ordinan- 
tur ad ipsum ; quandoquidem ipse est ultimus hominum finis. 
Ergo etc. 

44. Prop. 2.” Ecclesia est societas perfecta ex voluntate 
divini sui Institutoris. 

Duplici via haec propositio probari potest, vel absurditatem 
demonstrando propositionis contradictoriae , vel positiva testi- 
monia afferendo eiusrnodi divinae voluntatis. Itaque sectio- 
nes duas huius propositionis instituere iuvat, quibus sehrsim 
utrumque demonstretur. 

Prop. 2.“ sectio l. a Absurdum est asserere, divinum Ec- 
clesiae Institutorem noluisse eandem constituere societatem 
perfectum. Prob. Absurdum est, Christum Deum Ecclesiae 
suae sufficienter non providisse. Non providisset autem, nisi 
talem potestatem eidem dedisset, quae media omnia ad finem 
consequendum sufficientia complecteretur, quod est societatem 
perfectam constituisse. Ergo etc. 

Prob. min. Si media ad finem Ecclesiae consequendum pen- 
derent ab alia societate, idest a societate civili, l.“ recta Ec- 
clesiae administratio fere precaria esset; 2." eiusdem unitas 
pro varietate consiliorum variarum societatum civilium in per- 
petuo discrimine versaretur ; 3.° per fria priora secula, hodie- 

que etiam in regionibus infidelium Ecclesia ipsa suis hostibus 
fuisset dedita. Atqui id profecto est, non bene eidem providis- 
se. Ergo, nisi Christus Ecclesiam suam constituisset societatem 
perfectam, non bene eidem providisset. 

45. Prop. 2.” sectio 2.' Constat ex positivis testimoniis, 
Christum Ecclesiam suam constituisse societatem perfectam. 

a) Prob. 1. Ex Ss. Litteris. Constat ex iisdem, Christum 
constituisse in Ecclesia magistratus proprios, eisque dedisse 
potestatem plenam et perfectam, verbisque expressam amplissi- 
mis. Ita scilicet ait Petro Vicario suo, supremoque Ecclesiae 
capiti Malth. XVI. 18. et 19 : Tu es Petrus, et super hanc Pe- 
tram aedificabo Ecclesiam meam, et portae inferi non prae- 
valebunt adversus eam: Et tibi dabo claves regni coelorum: 
Et quodeumque ligaveris super terram, erit ligatum et in 
coelis: et quodeumque solveris super terram, erit solutum et 
in coelis. Nota praesertim illud quodeumque ; et commata illa 
erit ligatum et in coelis ; erit solutum et in coelis: quorum 
primum formulam continet potestatis omnino amplissimae , 
omniaque media ad finem consequendum necessaria certissi- 
me complectentis : altera autem indicant inter potestatem Petri, 
et potestatem coelestem nullam aliam esse mediam. Ad omnes 
autem Apostolos similia prorsus verba dicta leguntur a Christo 
Malth. XV III. 18. 

b) Probat. 2. Traditione ac testimoniis Patrum, qui statuunt 
l.° Plenitudinem principatus ac potestatis ad Ecclesiam re- 
gendam in proprio eius magistratu esse, idest in Episcopis. 
S. Ign. M. Epist. ad Trall. « Quid aliud est Episcopus, 
quam is, qui omnem principatum , ac potestatem in Eccle- 
sia obtinet? » 2.° Verum imperium, et civili quidem non modo 
praestantius, verum etiam perfectius in Ecclesia esse. S. Greg. 
Naz. Orat. 17. ad Theodos. « Te quoque, Imperator, impe- 
rio meo et throno lex Christiana subiicit. Imperium enim et 
nos quoque Episcopi gerimus: addo etiam praestantius et per- 
fectius. » 3.° Praeter Magistratus Ecclesiae proprios neminem 

prorsus in Ecclesia quidquam posse, licet ille Rex, aut Impe- 
rator sit. S. Io. Damas. Or. 1. et 2. de lmag. ibi « Ne 
tentes, Imperator, ecclesiasticum statum dissolvere. Ait enim 
Apostolus: Quosdam quidem posuit Deus in Ecclesia Apostolos, 
quosdam autem Prophetas, alios vero Euangelistas, alios au- 
tem Pastores et Doctores: non autem dixit Reges. » Eademque 
repetit S. Theodorus Studita, referente Teocteristo in vita 
S. Nicetae Cap. 5. apud Bolland. die 3. April. 4.* Subesse 
imo Ecclesiae in iis, quae pertinent ad eius finem assequen- 
dum, etiam supremos societatis civilis magistratus, dummodo 
ex grege Christi sint; sique hanc subiectionem excutere aliquan- 
do tentaverint, id per summam iniuriam facere. Lucifer Calarit. 
Lib. 1. pro Athanasio ad Constantium Imperat. « Sed dicis, 
isto in loco (Deut. XVII. 9) Deo devotissimus Moxjses quomodo 
Sacerdotum fecit mentionem, sic et ludicis. Proba te super 
nos factum iudicem, proba ad hoc te constitutum Imperatorem, 
ut nos armis tuis ad omnem implendam voluntatem amici tui 
Diaboli perduceres. Cum probare non possis, quia praeceptum 
sit tibi non solum non dominari Episcopis, sed et ita eorum 
obedire statutis, ut si subvertere eorum decreta tentaveris, si 
fueris in superbia comprehensus, morte mori iussus sis, quo 
modo dicere poteris, indicare te posse de Episcopis, quibus 
nisi obedieris, iam quantum apud Deum , mortis poena fueris 
muktatus? » De qua Luciferi Calarilani doctrina haec pro Ec- 
clesiae libertate contra Constantium Imperatorem scribentis 
animadvertendum est, eam ab omnibus cius aetatis Patribus, 
atque ab aliis deinceps vehementissime esse commendatam: qua 
de re audisse sufficiat S. Athanasium ita ad eundem Luciferum 
scribentem « Accepimus epistolas et libros religiosissimae ac 
sanctissimae animae tuae, in quibus perspeximus imaginem 
Apostolicam. . . magisterium veritatis. . . doctrinam verae fidei;. . . 
traditionem integram Patrum nostrorum, regulam rectam Ec- 
clesiastici ordinis... Videris esse templum Salvatoris, qui in te 
habitans haec ipsa per te loquitur... Crede mihi, Lucifer, non. 

tu solus haec locutus es, sed Spiritus Sanctus tecum clc. » Ea- 
dem autem haec doctrina et universim et perpetuo ab omnibus 
Ss. Patribus, ceu tradita ab ipsis Ecclesiae primordiis, propo- 
nitur; inter quos memorandus praesertim est S. Athanas. Epist. 
adMonach., ubi et eius, et Hosii, et Summorum Pontificum 
Liberii, ac Iulii et aliorum etiam habes testimonia; tum ceteri, 
quorum plurimi collecti sunt a cl. Roskovany in suo opere in- 
scripto Monum. Cathol. pro independ. Potest. Eccles. quibus 
addere iuvat extra Patrum seriem eiusmodi virum , cuius qui- 
dem magis interfuisset aliter loqui, nisi catholicam veritatem 
perspectam habuisset. Ipse est Francorum Rex Ludovicus VII , 
qui de Friderico I. Imperatore Ecclesiae potestati reluctante ita 
sapientissime ad Evangelii sensum scripsit, quemadmodum vi- 
dere est apud Baronium Ann. 1162. n. 10. « An ignorat prae- 
dictus Imperator, quod Dominus noster Iesus Christus, cum 
esset in terris , Ii. Petro, et per eum universis successoribus 
eius oves suas pascendas commisit ? Nonne audivit in Euange- 
lio ab eodem Dei Eilio eidem Principi Apostolorum esse di- 
ctum « Simon diligis me? Pasce oves meas » Numquid sunt hic 
Francorum Reges, vel aliqui Praelati excepti? » Quam qui- 
dem doctrinae professionem iam antea alii Reges, atque Impe- 
ratores piissimi fecerant, ex quorum testimoniis notissima haec 
sunt, Constantini M. apud S. Optatum, Valentiniani I. apud 
Sozomcnum, Honorii in eius epistola ad Arcadium fratrem in 
caussa S. Io. Chrysostomi, Valentiniani III. in Novella de 
Episcoporum Ordinationibus in Codice Theodosiano, Theodosii 
iunioris ad synodum Ephesinam, Theodorici , licet hominis 
haeretici, in IV. Syn. Rom. sub Symmacho Papa, lustiniani 
in Nov. 83. C. 1., Caroli M. Can. In memoriam Dist. 19, lia- 
silii Macedonis Act. ult. Cone. Constant. IV. an. 869 ctc. 

c) Proh. 3. Definitionibus ecclesiasticis, quas quidem, si 
catholici sint, detrectare nequeunt Regalistae, et ex quibus l.° 
memoranda est Constitutio dogmatica Io. AXII edita X. kal. 
Nov. anno 1327. adversus Marsilium Patavinum, quae incipit 

Licet, legique potest apud Raynaldum Continuatorem Baronii 
an. 1327. n. 27. ct seqq. Ibi in genere defenditur independen- 
lia Ecclesiae a potestate imperatoria, quod est asserere Eccle- 
siae qualitatem societatis perfectae ; in specie autem Ecclesiae 
ipsi tribuitur, quod maxime proprium est societatis perfectae, 
ius potestatis coactixae etiam quoad inferendam vim materialem; 
Marsilius autem, qui haec ipsa negabat, damnatur eam ob rem 
ut haereticus. 2.° Memoranda est Bulla Coenae, quae tot habet 
auctores et confirmatores, quot sunt summi Pontifices saltem a 
Martino V, et cuius firmitati nihil detractum est per cessatio- 
nem confirmationis eiusdem qualibet feria Y. in Coena Domini, 
multoque minus per declamationes Pseudo-catholicoium (*). Imo 
quoad doctrinam, de qua nunc agimus, nullo unquam tempore 
detrahi eidem poterit, cum Ecclesiae doctrina sit immutabilis: 
quandoquidem independentia Ecclesiae a potestate civili, de qua 
ibidem agitur, ad doctrinam certissime pertinet. 3.‘ Memoran- 
dae sunt Constitutiones omnes Pontificum Romanorum adversus 
Placitum regium, in quibus eadem Ecclesiae indipendentia, ut 
doctrina catholica, gravissime asseritur: quarum quidem con- 
stitutionum non paucas collegi in Dissertatione de Placito regio: 
heic autem satis sit memorasse Clementis XI. Const. Nova 
semper 29. Nov. 1714, ct Const. Accepimus 11. lanuar. 1715, 
tum Clem. XIII. Const. Alias ad Apostolatus 30. lanuar. 
1760, denique Pii IX. Const. Probe nostis 9. Maii 1853 (**). 

46. Ob. 1. ex ratione ac iure sociali contra primum fontem 
probationis. Potestas, quae ad omnia media sutlicentia exten- 
datur, asseri Ecclesiae non potest, quin frequens cum societate 
civili oriatur conflictus: id autem sine magna perturbatione fieri 
nequit: unde illud axioma status in statu repugnat. Ergo etc. 

(*) Cf. Zacaria Disseri, inscripta « Comandi chi pud ecc. » n. VI. et 
seqq. coltatis numeris praecedentibus. 

(") Cf. Bellarm. Tract. de Bccl. Lib. De Laicis, cap. 17; Suarez De 
Legib. Lib. IV. cap. 1, et 8, et Defens. Fid. Lib. III. cap. 6. ct seqq; 
Zacaria Dissert. inscripta « Rendete a Cesare ecc. » 

a) R. l.° Si quid valeret argumentum, valeret ad expolian- 
dam societatem civilem potestate sua, quia absurdum est ratio- 
nem magis haberi felicitatis temporalis, quae est finis societajjs 
civilis, quam vitae aeternae, quae est finis Ecclesiae. 

b ) R. 2.” Cone. mai. triplici tamen addita conditione: l.° ut 
vox illa frequens non exaggeretur; 2.° ut non imponatur siste- 
mati, quod vitium sit hominum; 3.° ut ad homines quod spe- 
ctat, magistratui ecclesiastico non imponatur, quod imo sil vi- 
tium magistratus civilis ; siquidem antiquissima experientia ab 
ipsa s. Ambrosii aetate perspectum est, cupidiores esse Impe- 
ratores sacerdotio, quam Sacerdotes imperio. S. Ambrosius 
Epist. ad Soror. 

Ad minorem autem nego, addita protinus ratione. Ratio est, 
quia perturbatio ibi tantum esse potest, ubi nulla est ratio or- 
dinis, idest si coexistenles societates non modo inter se distin- 
ctae sint, verum etiam plane disiunctae, nulloque pacto inter se 
coordinatac. At Ecclesia, Civilisque societas coordinatac inter 
^ se sunt, ita ut civilis societas, ceu mox videbimus, sit Eccle- 
siae subordinata, quemadmodum vita temporalis est subordi- 
nata vitae aeternae. Quapropter, si qui oriantur conflictus, ita 
omnia determinata sunt, ut nulla possit, nisi ex hominum vi- 
tio, perturbatio exoriri. Praesto enim sunt a iure ipso naturali 
regulae, quibus et modus et iudex designatur ad ciusmodi con- 
troversiam, quae inter societatem maiorem ac minorem orta 
sit, facillime definiendam. (34 et seqq.) 

c) Ad confirmationem minoris, idest ad practcnsum axioma 
a Status in statu repugnat ». 

R. praemissa dictionis status in statu declaratione, qua in- 
dicantur duae societates iisdem mombris coalescentes, quarum 
utraque perfecta sit. Qua posita declaratione, distinguo. Status 
in statu repugnat circa eundem finem conc., circa finem diver- 
sum subdist. si agatur de finibus oppositis absolute conc., si de 
oppositis per accidens iterum dist. si nullo modo sint coordinati, 
transeat, si sint coordinati, nego. Jam vero haec omnia manife- 

sta sunt: l.° Ecclesiam non eundem finem habere, ac Societas 
civilis, sed plane diversum; 2.° Earundcm fines non esse inter 
se oppositos, sed mirifice semetipsos adimare. Cf. S. Augusti- 
num Epistola 5. alias 138. ad Marcellin., et inter Protcstantes 
Leibnitz Epist. censoria contra Puffendorf. §. 6 ; et inter Ca- 
tholicos Nonnotte Didionaire Philosophique sur la Religion 
verbo Christianisme Artic. VII. 3.° Eosdem utriusque fines 
inter se esse coordinatos, ita ut finis societatis civilis Ecclesiae 
fini subordinatus sit (*). 

47. Ob. 2. Plena iurisdiclio, quantam oportet esse in socie- 
tate perfecta, complectitur iura, ut aiunt, Maiestatica, et exigit 
territorium, in quo exerceantur. Atqui Ecclesia 1° non habet 
territorium; 2° non habet iura maiestatica, tum quia est societas 
spiritualis, proiudeque media tantum spiritualia adhibere de- 
bet, temporalibus autem abstinere iuxta monitum 2. Tim. II. 4; 
tum quia ex praecepto Institutoris Divini ab omni dominatu de- 
bet abhorrere Luc. XXII. 23. 26; tum quia libertas in fine 
spirituali persequendo ex dogmate ipso christiano servanda est; 
unde arma et potestas Magistratus ecclesiastici nonnisi in exhor- 
tationibus, in lacrimis, in patientia esse debent 2. Tim. IV. 2,3: 
cui loco consonat Ambrosius Senn. contra Auxent. ubi ait: 
Dolere potero, potero / Iere . . . Talia enim munimenta sunt 
sacerdotis:, aliter nec debeo, nec possum resistere. » Et Io. 
Chrys. Ifom. IV. in illud lsaiae: Vidi Dominum, ubi haec ha- 
bet « Sacerdotis est tantum arguere et audacter et libere ad- 
monere; non movere arma, non clgpeos usurpare, non vibrare 
lanceam, neque arcum tendere, neve iacula mittere, sed ar- 
guere tantum, et constantiam ostendere » , denique omnes Ec- 
clesiastici Doctores, qui saltem ius gladii Ecclesiae abnuunt. 
Ergo etc. 


(*) Cf. hac 'de re Reclamationem Sedis Aposlolicae ad Maximilia- 
num Bovariae Ducem an. 1803. §. Denique praetereunda apud Rosko - 
vdny Monnm. Cathol. Tom. III. pag. 649. 

R. Praemittens, l.° voce Maiestas (unde iura Maiestatica) 
intelligi a nobis imperium, idest complexionem iurium, quae 
ad perfectam potestatem pertinent; 2.' Voce Territorium intel- 
ligi heic locum, ubi societas aliqua veluli activae servitutis ius 
habet exercendi iurisdictionem suam, etiamsi civile illius do- 
minium ad alios pertineat ( cf . quae dicta sunt num. 35. /. c. 
verbo Resp. 2°) quibus rebus praemissis, conc. mai. quoad 
utramque partem: ad minorem autem ita singillatim respondeo. 

a) Ad l m , idest Ecclesiam non habere territorium, eo scili- 
cet sensu, qui mox indicatus est, et de quo heic agitur, nego. 
Ius enim exercendae iurisdictionis ineluctabile est corollarium 
legitimae imo necessariae existentiae Ecclesiae, quandoquidem 
obligatio eius finem assequendi omnes obstringit. Posita autem 
legitima, multoque magis necessaria existentia huiusmodi so- 
cietatis, quae, ut supra probatum est, et natura sua, et volun- 
tate Divini sui Institutoris independens est et perfecta, carere 
amplius non potest iis omnibus, quae sint necessaria suae con- 
servationi, cuiusmodi praesertim est ius exercendae iurisdictio- 
nis (cf. totum articulum l m Sect. 1°'). Ergo quemadmodum 
territorium pertinet ad magistratus civiles, ut temporalem cu- 
rent suae societatis tinem, ita quoque pertinet ad Ecclesiam, ut 
finem suum, qui est supremus, et cui temporalis subordinatus 
esse debet, persequatur. Cum autem eo Ecclesiae fine nemo 
hominum sit, qui non adstringatur, ideoque Ecclesia sit so- 
cietas natura atque institutione sua catholica, hinc totus lena- 
rum orbis est territorium Ecclesiae iuxta ipsam divinam volun- 
tatem expressam Matth.XVl. 15. 16. confirmatam Act. V. 29, 
et alibi. Unde merito S. Bernardus adEugenium III. Summum 
Pontificem de Consider. L. 111. c. 1. ait « Orbe exeundum est 
ei, qui forte volet explorare, quae non ad tuam pertinent cu- 
ram ». Atque huc pertinet decretum Congregationis S. Officii 
anno 1644, approbante Innocenlio X, editum, quo decreto schis- 
matico, et haeretica dicta est propositio, qua affirmatum fue- 
rat, Summos Pontilices, cum suas constitutiones in ea loca mit- 


— 44 — 


tunt, quae temporali aliorum Principum ditioni subiecta sunt, 
in territorio alieno legem ferre: quam propositionem iterum 
reprobavit et damnavit Clemens XI. Consi. Accepimus 11. 
Jan. 1715 (*). 

b) Ad 2 m , idcst Ecclesiam non habere iura maicstatica eo 
scilicet sensu, qui supra explicatus est, nego: quia videlicet Ec- 
clesia, ut mox probavimus, est societas perfecta, adeoque iu- 
rium complexio ad eam pertinet, quae propria est societatis per- 
fectae, quae ipsa sunt, ut monuimus, hira maiestatica. 

Ad probationes autem, quae adductae sunt, respondeo sin- 
gillatim. 

c) Ad 1““ probationem, nimirum Ecclesiam esse societatem 
spiritualem, adeoque mediis tantum spiritualibus uti debere, 
dist. unt. quoad utramque partem. Ecclesia est societas spiri- 
tualis quoad finem conc., quoad materiam, seu quoad membra, 
quibus constat nego, siquidem non meris spiritibus, sed homi- 
nibus constat. Uti autem debet mediis spiritualibus, idcst eius- 
modi, quae habeant proportionem ad finem spiritualem obti- 
nendum, conc., quae in se, et natura sua sint tantum spiritualia, 
nego. Qui enim plane non desipiat, novit homines, (quorum 
quippe spiritus coniunclus est corpori) moveri, et corrigi, et 
coerceri, denique ad finem, licet spiritualem, perduci mediis 
tantum spiritualibus non posse. Materiam autem, qualitatem, et 
proportionem mediorum a finis necessitate determinandam esse, 
iam diximus supra (**). 

d) Ad 2 " m probationem, nimirum Ecclesiam abstinere a tem- 
poralibus debere iuxta illud 2. Tim. II. i. Nemo militans ctc. 
dist. Abstinere debet a temporalibus, quae eam removeant a 
proprio fine conc. quae sint media ad finem nego. Qua quidem 
distinctione ipse textus Apostoli explicandus esset, si esset ad 

(•) Cf. Rectam. Sed. Apost. ad Maximilianum Bavariae Ducem 
mox citatam apud Roskovdny l. cit. pag. 637 §. Sed tamen. 

{'*) Cf. Taparelli Saggio teoretico di Drilto naturale §. 1432. 

rem. Quod autem non sit ad rom, videri id potest apud Theo- 
logos, (*). 

e ) Ad 3 om probationem, nimirum ab omni dominatu Eccle- 
siae abhorrendum esse insta textum Luc. XXII. 25, 26. flist 
Ecclesiae abhorrendum est ab omni dominata, quatenus hae 
voco intelligitur spiritus ambitionis, qua quispiam alios sibi' 
subiicit, ut privatae suae gloriae, privatisque suis commodis 
inserviat, conc. ab omni dominatu, quatenus hac voce intelli- 
gitur officium regendi, mediaquo ad finem consequendum ido- 
nea ;q>lc administrandi, nego: id enim perinde esset ac dicere. 
Ecclesiam abhorrere debere ab officio suo, quod non modo im- 
pium, verum etiam stultum esset. Eadem autem sub distinctione 
inlelligendum esse obiectum textum Reges gentium etc. cum ex 
se patet, tum perspicue etiam confirmatur, si attendas ad caus- 
sam historicam illius sententiae, et ad similitudinem petitam a 
Begibus secularibus, et quod gravius est Gentium id est /a- 
fidelium , qui spiritu ambitionis ac superbiae maxime fere- 
bantur (**). 

f) Ad 4*"‘ probationem, nimirum in fine ecclesiastico perse- 
quendo libertatem ex dogmate ipso Christiano servandam esso, 
adeoque potestatem omnem coactivam ab Ecclesia excluden- 
dam, respondeo haec antea praemonens: l.° hanc obiectionem 
ad duo Christianae doctrinae capita referri posse, tum ad il- 
lud, quo definitur, libertatem necessariam esse ad veram me- 
riti rationem habendam, adeoque ad finem Ecclesiae obtinen- 
dum, tum ad alterum, quo statuitur, libere nullaque vi coa- 
ctos ad Eeclesiam Christi homines vocandos esse: 2.° neu- 
trum ex illis potestate coactiva, de qua sermo est, ullo pa- 
cto oppugnari; non, inquam, primum, quia libertas necessa- 
ria ad merendum intelligitur Ubertas a necessitate intrinseca, 


(*) Cf. Bellarm. de Rom. Pont. Lib. V. Cup. X. §. Quinto obiiciunt. 

(**) Cf. Bianchi Delta est orior polizia deliti Chiesa Lib. t, Cap. 1, 
§. VIII. 

non antem libertas a necessitate extrinseca, id esi a coactio- 
ne, quae sane neque rationem meriti, neque proinde ecclesia- 
stici tinis assecutionem impedit; imo, ut ab Ecclesia adhibetur, 
adiuval quam maxime, ut docet S. August. Epist. 185; alias 
50, cap. 3 et seqq: non alterum, quia illud refertur ad eos, 
qui Ecclesiae membra nondum per baptismum facti sunt, eius- 
que potestati subiecti, potestas autem coacliva, de qua agitur, 
circa baptizatos versatur, quorum pascendi onus cum ad Ec- 
clesiam a Christo delatum sit , ea profecto , ne matris ne- 
gligentioris reprehensionem incurrat ( Prov . XIII, 24; XXIII, 
13, 14), et corrigere cos debet, ne pereant, et ne alios peri- 
mant, coercere (*). 

Quibus praemissis, dist. Ex dogmate Christiano, si sermo 
sit de habilitate ad merendum vel demerendum , libertas a 
necessitate in fine ecclesiastico persequendo salva esse debet 
cone, livertas simpliciter a coactione nego. Sin autem sermo 
sit de hominibus ad finem ecclesiasticum, hoc est ad aeter- 
nam salutem extrinsecus dirigendis, iterum distinguo: liber- 
tas a coactione salva esse debet quoad infideles ad Ecclesiam 
vocandos conc. quoad baptizatos, qui Ecclesiae curae ac po- 
testati traditi sunt, nego. 

g) Ad 5 1 "" probationem ex 2. Tim. IV. 2. 5., quo loco 
aiunt, universa Ecclesiae arma restringi ad exhortationes et 
lacrimas, nego. 1° enim Apostoli verba nocent magis, quam 
favent adversariis: sunt enim et generalia et acria « Argue, 
increpa, insta opportune, importune »; unde media omnia, 
quae necessitas postulet, complectuntur (Cf. eundem Aposto- 
lum 1 Cor. IV, 21); proindeque 2' quatenus patientiam, et 
doctrinam, quae in exhortando sit, laudant , id cum distin- 
ctione accipiendum est, nimirum si necessitas aut iusta ratio 
haud postulet severiora media adhiberi conc. exclusive nego. 

(•) Cf. S. August. Epist. 185, alias 50; et Epist. 93, alias 40; prae- 
sertim vero L. 1 . contra Gaudentium Cap. XIX. 

Cf. S. Augustinum Ep. ad Bonif. quae est 185 alias 30, ubi 
sapienter de patientia Ecclesiae propria disserit, simulque do- 
cet, eam Christum Dominum imitari etiam in poenis physi- 
cis a delinquentibus repetendis. Adde 3° in hisce expenden- 
dis textibus rationem etiam temporis, quo scripti sunt, non esse 
negligendam; cum nimirum Ecclesia exercre potestatis suae 
plenitudinem non poterat, quandoquidem sub infesto vivebat 
Ethnicorum imperio. 

A) Ad 6 a, “ probationem, quae est cx Patribus. Resp. 1° in 
genere iniuria doctrinam Patrum repeti cx pauculis quibus- 
dam locis unius, alteriusve, iisque a suo contextu et a suis 
circumstantiis divulsis, cum communis, perpetua ac disertissi- 
ma eorundem doctrina, eaque Regalistis penitus contraria iam 
a nobis relata fuerit. 

Resp. 2.° Ad obiecta loca tum S. Ambrosii, tum S. loannis 
Chrysostomi, ea extra quaestionem nostram excurrere. Chry- 
sostomus enim agit de Sacerdote V. T. Azaria, contra quem, 
ait ipse : « Rex (Ozias) arma movebat, et clypeos, et hastas, 
suamque intentabat potentiam ». Ambrosius autem de se ipso, 
quem Imperator Valentinianus armis et gothis militibus op- 
pugnabat. Uterque igitur agit non modo de casu extraordi- 
nario, verum etiam de bello et seditione cienda, quod lon- 
gissime abest a quaestione nostra. Profecto etiam S. Thomas 
Cantuariensis diserte affirmavit : Ecclesiam castrorum more 
minime esse defendendam: at relate ad Ecclesiae ipsius in- 
dependentiam, plenamque eiusdem potestatem ad finem suum 
consequendum, quae fortissimi illius Martyris sententia fuerit, 
nemo non novit. Sunt jgilur duo haec penitus diversa , Ec- 
clesiam esse societatem perfectam, eandemque honeste posse 
seditionem adversus proprios Reges ciere. Ratio discriminis 
est: l.° quia lego ecclesiastica etiam a caussa sanguinis Epi- 
scopi removentur; multo magis a bello gerendo: 2.- 9 Quia, 
etiamsi ratiocinando velit quispiam concludere, etiam hanc 
potestatem in perfectae societatis iuribus contineri, nihilominus 

manifestum est, eiusdem exercitium in Ecclesia honestum ha- 
beVi non posse; quandoquidem gravissimorum malorum caus- 
sa esset et fons. Atque haec quidem mea sententia est, quid- 
qtfld contra dicat Bianchi Delia Podesla indiretta della C hie- 
ta T. 1. pag. 44 et seqq. et pag. 529 et 557 (*). 

i) Ad l am probationem, nimirum saltem ius gladii ab omni- 
bus ecclesiasticis Doctoribus Ecclesiae abiudicari. 

R. t.° Quoad auctoritatem omnium, ut aiunt, ecclesiastico- 
rum Doctorum, eam falso asseri, cum Doclores ecclesiastici 
nOn desint, qui gravissimam etiam censuram ferant adversus 
eos, qui eiusmodi potestatem Summo Pontifici, et Concilio ge- 
nerali denegant. 

R. 2.° Quoad rem ipsam, de qua agitur, immediatum exer- 
citium eiusmodi potestatis lege tantum ecclesiastica et quidem 
inferioribus Ecclesiae magistratibus interdictum esse. Quod 
vero pertinet ad supremum Ecclesiae magistratum, idest Ro- 
manum Pontificem , et Concilium generale , quorum potestas 
nulla ecclesiastica lege restringi potest, haec animadverten- 
da sunt : 

o) Hoc sine ullo dubio tenendum esse, saltem mediate eius- 
ifiodi ius penes eos esse ; ita scilicet , ut a catholico Principe 
ius habeant exigendi, ut ea poena in delinqueutes animadver- 
tat, si Ecclesiae necessitas id postulet. Ecclesiae enim non es- 
set satis provisum, nisi ad ea, quae necessaria sibi sunt, verum 
ius eidem datum esset : 

b) Quod vero immediate, cum necessitas postulat, a supremo 
Ecclesiae magistratu tale ius exerceri non possit, nulla ratione 
id probari; cum ex iure naturali, eX en.quod Eeclesia societas 
perfecta est, contrarium imo demonstretur ; ex iure autem po- 
sitivo divino nullus afferri possit locus, quo id vere interdictum 
fuerit ; quandoquidem ineptissima sunt, quae obiiciuntur sive ex 
Matth. XXVI. 52., ubi Christus Petro, homini eo tempovir 

(*) Cf. Taparelli, Saggio teoretico di Diritto naturale, Nota CXVI. 

p rivato, ait : Converte gladium tuum in locum suum etc. ; sive 
ex 2. Cor. X. 4., ubi Paulus vira potestatis suae denuntians 
scribit : .-Imo militiae nostrae non carnalia (id est non fragilia, 
ac futilia) sunt , sed potentia Deo ad destructionem munitionum: 
parique ineptia vilescit argumentum ex mansuetudine Ecclesiae 
deductum, quasi vero mansuetudinis virtuti opponatur necessa- 
ria iustitiae administratio : unum vero illud , quod paullo soli- 
dius opponi potest es perpetuo non usu, ad iuslam probationis 
vim non assurgit , cum definiri nequeat , an ex potestatis , an 
potius ex opportunitatis defectu id evenerit, sive quia ex usu 
gravius damnum timeretur, sive quia praesto esset ministerium 
societatis civilis (*). 

ARTICULIS SECUNDUS 

De gradu, quem habet Ecclesia Christi, respectu 
ceterarum societatum. 

48. Ut haec cum ceteris societatibus Ecclesiae comparatio 
rite instituatur, animadvertendum in primis est, legitimas omnes 
societates duabus, quae maximae sunt, contineri, Ecclesia ipsa, 
ac Societate civili. 

Prob. Cuiuslibet societatis ratio inde dimanat, ut homines, 
collatis viribus, quaedam, quae ad suum bonum pertinent , ac- 
quirant, quae soli non possent (6). At quaecumque pertinent ad 
hominum bonum ea vel aeterna, vel temporali felicitate conti- 
nentur, quarum alteram Ecclesia complectitur, alteram societas 
civilis. Ergo quaelibet societas vel in Ecclesia ipsa, vel in So- 
cietate civili continetur. 

Quapropter societates omnes, respectu habito ad Ecclesiam, 
bifariam dividi possunt , in omogeneas, et in eterogeneas. Porro 

(‘) Cf quae de hoc argumento, licet in alia materia, habet Pallavici- 
nw in historia Concilii Tridentini Lib. 22. Cap. 9. i\um. 8. 

mogeneae dicendae sunt, quae ipsius Ecclesiae sunt partes, 
sive totum Ecclesiae finem sub eiusdem regimine complectan- 
tur, sive partem ; ex. gr. Ordo aliquis religiosus etc. Etero- 
geneae vero sunt appellandae , quae partes sunt societatis civi- 
lis, quandoquidem finem ab Ecclesiae fine diversum sequuntur: 
cuiusmodi ex. gr. sunt Collegia militum, negotiatorum, etc. 

49. Hinc tria dimanant corollaria: 

I. Ecclesiam respectu societatum, quae sibi sunt omogeneae, 
sine ulla controversia ita habendam esse superiorem , ut illae 
plene eidem subsint : quandoquidem partes eiusdem sunt. 

II. Respectu earum, quae sibi sint eterogeneae , controver- 
siam omnem, quae de iisdem fieri possit, ad controversiam re- 
vocari, quae est de maioi itate Ecclesiae prae societate civili : 
quandoquidem eiusmodi societates ipsius societatis civilis sunt 
partes. 

III. Quod ex praedictis corollariis sequitur, totam quaestio- 
nem, quae in hoc articulo instituta est, de maiorilate Ecclesiae 
respectu ceterarum omnium societatum, in hanc unam recidere, 
utrum Ecclesia prae societate civili societas maior, seu superior 
habenda sit. Quod quidem ut distinctius definiatur, triplex 
animadvertenda est maioritatis ratio , tum natura societatis ci- 
vilis penitus est cognoscenda, eiusque, respectu Ecclesiae, va- 
riae species distinguendae sunt. 

50. Et primo quidem triplici modo concipi potest prima- 
tus alicuius societatis prae alia : 1 ." Ut seiunctus sit ab omni 
iurisdictionc in societatem inferiorem ; ita ut iniuriam haec fa- 
ciat societati praestanliori, si eam utcumque laedat , sed coer- 
ceri ab eadem auctoritate propria non possit : atque haec quidem 
primatus ratio in suprema societate, quae aliam, ad quam con- 
fugiat, non habet, aut admitti non potest, aut si admittenda es- 
set, ad extraordinariam quandam Dei providentiam, pertineret, 
qui positive id forte iusserit. 2.° Ut , hypotesi plane contraria, 
tanta cum iurisdictionc sit coniunctus, ut societas inferior ab- 
solute et directe ei subsit , quae dicitur societas maior ac supe- 

rior ; ita ut directe ad societatem maiorem pertineat inferiorem 
rebus in omnibus regere atque ordinare ; atque hic modus in 
eas tantum inferiores societates convenire potest, quae sint omo- 
geneae. 3." Ut indirectae iurisdictioni sit coniunclus, ita ut so- 
cietas mador nonnisi per accidens in societatem inferiorem po- 
testatem suam exercere queat, cum scilicet proprii finis, pro- 
priaeve conservationis necessitas id exigit. Hic autem modus 
societati maiori erga eas societates convenit, quae sint eteroge- 
neae. Quae quidem omnia per se clara clariora etiam fient ex 
iis, quae dicentur. 

31. lam vero ad genuinam quod pertinet societatis civilis 
naturam, quatenus ea talis est, et a societate ecclesiastica di- 
stinguitur, hacc sunt animadvertenda : 

1. Non ita est definienda, ut munus proprium civilis societa- 
tis sit omnium civium iura moderari ac pro viribus tueri. In 
hac enim definitione non unum vitium est, nimirum : 

a ) Yerba omnium' civium iura ita indefinite expressa locum 
dare possunt maiori potestatis civilis amplificationi, quam eius 
ferat natura, lura enim indefinite sumpta onrnia complectun- 
tur; adeoquc extendi possunt atl iura religiosa; unde clandesti- 
na quaedam via sternitur pravae illi consuetudini, quam dicunt 
Appellationem ab abusu, cum scilicet in re ecclesiastica si quis 
se ab ecclesiastico magistratu laesum existimaverit, ad potesta- 
tem civilem confugit, ut iura sua adversus Ecclesiam tueatur. 
Id autem exaggerare est potestatem civilem ultra eius naturam, 
si tamen eam accipimus, quatenus talis est, et a societate Ec- 
clesiastica distinguitur. Distinctio enim aut nulla est, aut in eo 
est, ut ea, quae ad religionem pertinent, ac proinde etiam iudi- 
cium de iuribus religiosis, societatis Ecclesiasticae propria sint. 
(Cf. Artic. praecedentem, praesertim num. 43 et seq.) 

b) E contrario verba iura moderari ac tueri sine alio addi- 
tamento restringunt plus quam aequum est, potestatem civilem. 
Ut enim verba iura moderari benigne accipiamus, nihil aliud 
significari per ea potest, nisi potestas iudiciaria, eaque pars 

potestatis legiferae, qua vera civium iura determinantur. Quod 
autem additur verbum tueri, ea pars additur potestatis coacti- 
vae, quae est in civium iuribus defendendis : quod vero nihil 
aliud adiiritur, id indicat, totam civilis societatis potestatem si— 
tam esse in securitate serranda, ut ius unieuique suum redda- 
tur. Id autem falsum est. Homines enim per societatem civilem 
non socuritatcm tantum et tranquillitatem quaerunt, sed tempo- 
ralem, quanta obtineri potest, felicitatem. Secus enim. 1.* Socie- 
tas civilis non esset in genere suo suprema, adeoque non esset 
perfecta; quia totum genus felicitatis temporalis non comple- 
cteretur, sed tantum partem: unde alia societas totum genus 
complectens fingi posset, cuius societas civilis esset merum col- 
legium: 2.° Societas curopca idem deberet suis membris, quod 
Societas nomadum suis : id autem est absurdum. (Cf. su- 
pra num. 10). 

II. Neque ita societatis civilis natura definiendi est, ut ad' 
eiusdem munus ita simpliciter pertineat felicitatem temporalem 
quaerere, ut passive, ut aiunt, se habere debeat ad ea omnia, 
quae ad religionem ac probitatem pertinent : quod quidem non- 
nulli formula asperiore quidem, sed simpliciore atque aperta 
exprimunt aientes : legem oportere esse atheam. Etenim ad ip- 
sam pertinet felicitatem temporalem religionis ac probitatis 
curam haberi, ita ut, hisce neclcctis, illa quoque evertatur : 
quandoquidem, religione ac probitate exulante, ipsa quoquo 
humana fides, qua societatis foedus colligatur, exulet neeesse 
est (*). Hanc vero probitatis ac religionis curam a societate ci- 
vili iuxla ordinem a Deo constitutum habendam esse, id est de- 
pendentor ab Ecclesia, cui directe talis cura commissa fuit, no- 
mo non sentit: secus enim potestas illa essel inordinata, adeo- 
que illegitima, quaeque facile a verae probitatis ac religionis 
notione, ac limitibus aberraro posset, atque ita societatem con- 
funderet potius ac turbaret, quam tueretur. 

(*) Cf. S. Thom. sive Auctor. De Regim. Prine. Lib.i, cap. XIV; et 
quae infra a nobis dicentur num. 61 . 

III. Quod cx praediolis dimanat, ila est de genuina societa- 
tis civilis natura sentiendum, ut directe quidem sola felicitatis 
temporalis cura ad eam pertineat, indirecte autem etiam pro- 
bitatis ac religionis defendendae officium ; ita tamen ut depeu- 
denter ab Ecclesia id fiat, quippe quae ea societas est, cui re- 
ligionis ac probitatis cura directe est demandata (*). 


(*) R. D. Wardius in recensione huius opusculi ( The Dublin Revicw 
New Series, n. 1. July 1863), ait, hac. posita theoria, diflicile inlelligi 
posse, qua ratione ecclesiastica a civili societate distinguatur. Ex ea 
enim sequitur, ait ipse, ultimum propriumque finem Societatis civilis 
non temporalem, sed spiritualem me felititatem. Quae doctissimi 
viri censura ab Auctor. s fortasse breviloquentia orta est. At, si penitius 
res inspicialur, haud difficile erit deprehendere, quod licet concedi pos- 
sit inde consequi, finem ultimum societatis civilis esse oportere felici- 
tatem spiritualem, cui nempe tota vita humana tamquam ultimo lini or- 
dinata est, haud tamen pariter inde sequitur, quod ea sit etiam pro- 
prius eiusdem societatis civilis finis. l't enim esset proprius, necesse 
foret, ut directe cura spiritualis felicitatis societati civili demandata 
esset; ilemque, ut arbitrio proprio, et a quavis alia societate indepen- 
denti curare eam posset. Sed contraria dicta sunt in Auctoris theo- 
ria ; mule etiam patet civilem ab ecclesiastica societate apprime in ea- 
dem distingui. Ut enim Wardius ipse animadvertit, admonitum ali Au- 
ctore iam fuerat (num. 7), naturam seu essentiam societatum ex fine 
earum adaequato determinari. Ex quo sequitur iuxta praedictam theo- 
riam, naturam societatis civilis non inde simpliciter determinandam es- 
se, quod ultimus eius finis spiritualis felicitas dici possit, sed maximo 
ex eius fine proximo ac directo, qui est in temporali felicitate cu- 
randa, tum etiam cx fine ultimo, sed non, ut dixi simpliciter, verum 
adaequate, adeoque una cum praedictis conditionibus, quod scilicet 
indirecte, ac dependenter ab Ecclesia eius cura in societatem civilem 
recidat. Rac vero ratione eius natura determinata, palam est, ali Ec- 
clesia eandem distingui: plenissima enim inter eas apparet (quae cu- 
iuslibet distinctionis auctrix est) oppositio. Quod enim in societate ci- 
vili est indirectum, et dependens, id directum et independens est in Ec- 
clesia; contra autem qui proprius est ac directus societatis civilis linis, 
•h. e. temporalis felicitas, nonnisi indirecte, prout scilicet necessitas fi- 
nis spiritualis exigit, incidere sub potestatem Ecclesiae potest. Simili 

52. Denique societatis civilis triplex species respectu Eccle- 
siae est distinguenda. Quaedam enim ab eius potestate fere om- 
nino sunt exemptae; eaeque sunt societates civiles infidelium : 
quaedam ecclesiae potestati subiiciuntur quidem, sed ab ea 
sunt separatae, eaeque sunt schismaticorum atque haeretico- 
rum respublicae; quaedam autem cura Ecclesia coniunctae rite 
sunt, eique, ut par est, obediunt; eaeque sunt civiles catholi- 
corum societates. 

De hisce omnibus dicendum est singillatim, ut non modo Ec- 
clesiae prae societate civilis maioritas in genere et fere in ab- 
stracto appareat, verum etiam eiusdem vis ac iura, quousque 
nimirum legitime protendi possint, perspecta, ac rite definita 
habeantur. 



De primatu Ecclesiae eiusque potestate quoad societates 
civiles catholicorum. 


53. Civilis Catholicorum Societas ea re a ceteris distingui- 
tur, quod eadem illa constet hominum multitudine, unde Eccle- 
sia ipsa Christi, idest catholica coalescit: quo lit ut eiusmodi 
societas reale quoddam corpus ab Ecclesia diversum ac sepa- 
ratum nullo modo constituat, sed ambae simul rationem habe- 
ant duplicis foederis atque obligationis eidem multitudini in- 
haerentis, qua illa scilicet sub imperio magistratus civilis feli- 
citati temporali quaerendae vires intendit, sub imperio autem 
Ecclesiae adeptioni vitae eleruae; atque ita quidem, ut fatea- 
tur, hanc vitam aeternam ultimum ac supremum esse finem, 
cui felicitas ac vita tota temporalis subsit, quandoquidem nisi 

porro ratione videri possunt ab Auctore de Regimine Principum distin- 
gui Collegium, sive societatem artificum navium, et Collegium sive so- 
cietatem nautarum (L. I, c. 14), licet finis ultimus illorum sit naviga- 
tio, quae proprius nautarum est finis. 

haec tide teneat, neque ad catholicam Ecclesiam pertinere, ne- 
que catholico uti nomine ullatenus posset. Civilis igitur Ca- 
tholicorum societatis ea est vera notio, ut sit hominum coe- 
tus, qui temporali felicitati quaerendae ita student, ut profitean- 
tur, eam subesse debere studio felicitatis aeternae, quam sub 
Ecclesiae Catholicae regimine obtineri tantum posse, credunt. 
Hisce autem praenotatis, facile erit cognoscere, utrum Eccle- 
sia prae eivili Catholicorum societate primatu polleat, et quate- 
nus eiusmodi primatus iuia protendantur , ea praesertim si in 
memoriam redeant, quae de societatibus iisdem membris coa- 
lescentibus in genere disputavimus ( 28 et seqq.). 

54. Propositio 1." In rebus temporalibus, et sub respectu 
finis temporalis Ecclesia nihil potest in societate civili. 

I. Proh, ratione. Quidquid fit in rebus temporalibus, sub 
respectu finis temporalis, est praeter finem Ecclesiae. Atqui ge- 
neralis regula est, societates nihil posse in iis, quae sunt extra 
finem proprium (12). Ergo etc. (Cf. etiam quae dicta sunt 
n. 29). 

II. Prob. ipsa Ecclesiae doctrina. S. GelasiusPapa ad Ana- 
stas. Imper. « Quantum ad ordinem pertinet publicae (ci- 
vilis) disciplinae, cognoscentes, imperium tibi superna disposi- 
tione collatum, legibus tuis ipsi quoque parent religionis an- 
tistites ». Et S. Gregorius II. Epist. 2. ad Leonem Isaurum: 
tr Quemadmodum Pontifex introspiciendi in palatium pote- 
statem non habet, ac dignitates regias deferendi, sic neque Im- 
perator etc. » Tum Cone. Later. IV. Cap. 42: « Sicut volumus, 
ut iura clericorum non usurpent laici, ita velle debemus, ne 
clerici iura sibi vindicent laicorum. Quo circa universis cleri- 
cis interdicimus , ne quis praetextu ecclesiasticae libertatis 
sitam de cetero iurisdictionem extendat in praeiudicium iusti- 
tiae secularis, sed contentus exsistat constitutionibus scriptis, 
et consuetudinibus hactenus approbatis, ut quae sunt Caesa- 
ris reddantur Caesari, et quae sunt Dei Deo recta distribu- 

tione reddantur. » Omillo celera, cum in re versemur, de qua 
nulla est controversia. 

Hiuc autem haec consequuntur 

a) Societatem civilem licet ex catholicis conflata sit, in rebus 
temporalibus respectu linis temporalis non esse Ecclesiae sub- 
ordinatam, sed plano esse independentem. 

b ) Sententias Patrum, quae independentiam societatis civilis 
respectu Ecclesiae admittunt, ad terminos huius propositionis 
esse referendos. 

35. Propositio 2. a Quibus in rebus sive per se, sive per ac- 
cidens ratio seu necessitas concurrit linis spiritualis , idest Ec- 
clesiae , in iis , licet temporales sint, potestatem suam Ecclesia 
iure exserit , civilis autem societas eidem cedere debet. 

I. Proh, ratione. Quibus in rebus linis alicuius societatis 
fini alterius postponi debet, eadem ratione Illa debet alteri ce- 
dere. Atqui ex doctrina , quae inter catholicos extra contro- 
versiam est, in iis rebus, in quibus finis societatis civilis, hoc 
est temporalis felicitas sive per se sive per accidens confligit 
cum fine Ecclesiae, id est cum salute spirituali vilaquc aeter- 
na , felicitas temporalis , seu finis societatis civilis saluti spiri- 
tuali, aeternacque vitae, hoc est fini Ecclesiae postponi debet 
(33). Ergo etc. ( Cf. etiam quae dicta sunt num. 34). 

II. Proh, auctoritate divina ex Ss. Litteris Act. V. 28. 
29. « Praecipiendo praecepimus robis , ne doceretis in no- 
mine isto, et ecce replestis lerusalem doctrina vestra, et vultis 
inducere super nos sanguinem hominis istius. Respondens 
autem Petrus et Apostoli dixerunt : Oportet obedire Deo 
magis quam hominibus ». Quo in loco animadvertenda haec 
sunt. 1.’ Sacerdotes, et seniores, quierant magistratus nationis 
iudaicae, caussam obiecisse boni temporalis , et tranquillitatis 
publicae « Vultis inducere super nos sanguinem hominis istius » 
2.° contra eiusmodi bonum temporale, ac publicam tranquilli- 
tatem stetisse bonum spirituale , cuiusmodi fuit praedicatio no- 
minis lesu Christi , et constitutio Ecclesiae: 3.° in hoc con- 

flictu, Spiritum sanctum per Apostolos aperte edixisse, postha- 
bendam esse tranquillitatem publicam, magisqne Deo obe- 
diendum esse, quam hominibus. Eodem hoc argumento utitur 
Clemens XI. Const. Accepimus 11. Ian. 1115. Deinde idein 
adstruunt omnia illa scripturae loca, quae felicitatem tempora- 
lem etiam quoad ea, quae magis necessaria sunt ( Matth.Vl . 31. 
32. 33) licet simul carissima (Matth.V.2%. 30; Lue. XIV. 26), 
denique totam simul complexive sumptam ( Matth . XVI. 26) 
posthaberi praecipiunt vitae aeternae idest Ecclesiae fini. 

III. Confirm. testimoniis et auctoritate Patrum , quorum 
unanimis doctrina est, ita finem societatis civilis, eiusque im- 
perium Ecclesiae subesse debere, quemadmodum corpus sub- 
est animae. S. Io. Chrysostomus in 2. Cor. Hom. XV: « At 
vero heic aliud quoque imperii genus est, ac civili quidem 
imperio sublimius. Ecquod illud est? Quod in Ecclesia viget, 
cuius etiam Paulus mentionem facit, cum ait : Obedite prae- 
positis vestris et subiacete eis : hoc enim imperium tanto ci- 
vili excellentius est, quanto caelum terra et quantum inter 
corpus et animam discriminis est, tantum item ab illo hoc di- 
stat. » S. Gregorius Nazianzenus Orat. XVII: « Submittamus 
nos tum Deo, tum invicem, tum iis , qui in terra imperant. 
Deo quidem omnibus de caussis, invicem pro charitatis foe- 
dere, principibus propter , ordinem. . . At vos quoque ( Prin- 
cipes , et Praefecti) imperio meo ac throno lex Christi subiecit. 
Imperium enim et nos gerimus ; addo et praestantius et per- 
fectius, si quidem aequum videatur spiritum carni, coelestia 
terrenis cedere. » S. Isidorus Pelusiota Lib. 3. Ep. 419 : « Ex 
sacerdotio et regno rerum administratio confecta est. Quamvis 
enim permagna ulriusque differentia sii ( illud enim velut ani- 
ma est', hoc velut corpus ) ad unum tamen et eundem finem 
tendunt, hoc est ad hominum salutem. » Ivo Carnutensis ad 
Ilenricum Regem Angliae Ep. 51 : « Quia res omnes non ali- 
ter bene administrantur, nisi cum regnum et sacerdotium in 
unum convenerint studium , Celsitudinem vestram obsecrando 

monemus , quatenus in regno vobis commisso verbum Dei cur- 
rere permittatis, et regnum terrenum caelesti regno, quod Ec- 
clesiae commissum est, subditum esse debere, semper cogitetis. 
Sicut enim sensus animalis subditus debet esse rationi, ita 
potestas terrena subdita esse debet ecclesiastico regimini. 
Et quantum valet corpus, nisi regatur ab anima, tantum, 
valet terrena potestas , nisi informetur et regatur ecclesiasti- 
ca disciplina. » Hugo a S. Victore L. 2. de Sacr. p. 2. c. 4 : 
« Terrena potestas caput habet regem; spiritualis potestas 
habet summum Pontificem. Ad potestatem Regis pertinent , 
quae terrena sunt, et ad terrenam vitam facta omnia. Ad po- 
testatem Summi Pontificis perlinent, quae spiritualia sunt, 
et vitae spirituali attributa universa. Quanto autem vita spi- 
ritualis dignior est, quam terrena, et spiritus, quam corpus, 
lanio spiritualis potestas terrenam, sive saecularem pote- 
statem honore ac dignitate praecedit. » Innocentius III. m 
Cap. Solitae de Maiorit. et obed. « Non negamus, quia prae- 
cellat Imperator in temporalibus illis dumtaxat, qui ab eo su- 
scipiunt temporalia: sed Pontifex in spiritualibus antecellit , 
quae tanto sunt temporalibus digniora, quanto anima prae- 
fertur corpori » (Legesis totum illud caput, cuius haec sum- 
ma est : Imperium non praeest sacerdotio, sed subest ). S. Tho- 
mas 2. 2. q. 60. art. 6 ad 3 : « Ad tertium dicendum, quod 
potestas saecularis subditur spirituali, sicut corpus animae: 
et ideo non est usurpatum indicium etc. » Eadem vero habet 
S. Bonaventura L. de Eccl. Hierarch. p. 2, et ut alios omit- 
tamus, quorum auctoritas magna in Ecclesia esse solet, eadem 
habent Theologi Concilii Constantiensis , quorum haec verba 
sunt in condemnatione diffusa articulorum Wicleffi, quae edita 
est in Append. Cone. Constant, n. XXIII. ad Art. XII: « Nec 
licet tali Clerico appellare a iudice et foro ecclesiastico ad 
iudicem et forum temporale, cum hoc sit appellare a maiore 
ad minus. Sicut enim se habet spiritus ad corpus, et regio 
spiritus ad regionem corporis, sic proportionabiliter iudex 

ecclesiasticus ad indicem terrenum; et forum ecclesiasticum ad 
temporale ; sicut dicit Ven. Rugo de S. Victore, et Alexan- 
der de Hales, et alii Doctores, et sacri Canones. » Ex quibus 
testimoniis patet, c|octrinam hanc de subiectione potestatis civi- 
lis potestati ecclesiasticae fuisse semper in Ecclesia non modo 
perpetuam, verum etiam ita uniformem, ut fere iisdem verbis 
semper expressa fuerit. 

Hisce autem addi debent ea omnia propemodum infinita , 
quibus ab Ecclesiae PP. perpetuo docemur bona temporalia, 
quae sunt finis societatis civilis, esse ordinata ad vitam aeter- 
nam, quae est finis Ecclesiae, adeoque eidem servire debere (*). 

56. Ob. 1. « Ecclesia , inquit S. Optatus L. 3. de Schism. 
Donatistanm, est in Republica, non Respublica in Ecclesia. » 
Ergo Ecclesia a Republica, non Respublica ab Ecclesia pendere 
debet. Confirmatur, inquit Ludovicus Du Pin in adnot. ad 
hunc locum ; quia imperium Romanum ante Ecclesiam erat iam 
constitutum ; proindeque non imperium in Ecclesia, sed Eccle- 
sia in ipso constituta est ; imo pars eiusdem, ut alii addunt apud 
Balduinum in hunc ipsum locum , esse deprehenditur , cum in 
eius veluti sinu coalescat : ex quibus verbis triplex confici po- 
test argumentum : 

1. " Antequam Ecclesia constitueretur, imperium iusta liber- 
tatis possessione fruebatur. Atqui iniuslum est, quempiam a 
iusta possessione deturbari. Ergo iniustum est, neque proinde 
potest asseri, Ecclesiam a libertatis possessione imperium de- 
turbasse, sibique illud subiccissc. 

2. " Invidiosum est, et eiusmodi, quod arceat homines ab in- 
gressu Ecclesiae, eos per eundem illum ingressum iuribus suis 
mulctari. Atqui, posita doctrina dependentiae Imperii ab Ec- 
clesia, Imperium ad ipsam accedendo suis iuribus mulctalum 

(*) Cf. Suares Defensio Fid. Lib. 3. Cap. V. num. i; et de Le- 
git. Lib. IV. Cap. /A'; Bianchi Delia esterior polizia delta Chieta 
Lib. I. Cap. I. §. VI; Zaccaria Dissert. inscripta « Rendete a Ca- 
sare eoe. d Num. XIII a dimidio. 

fuisset. Ergo haec doctrina invidiosa est, et eiusmodi, quae ar- 
ceat homines ab ingressu Ecclesiae; adeoque Ecclesiae ipsi 
perniciosa. 

3." Non totum parti, sed pars toti servire debet. Atqui Ec- 
clesia saltem distributim sumpta est pars societatis civilis, in 
cuius sinu coalescit. Ergo non societas civilis Ecclesiae, sed 
Ecclesia societati civili servire debet. 

R. scorsim 1.* auctoritatis. Optati, 2. 8 argumento, quod ab 
eius sententia desumitur, eiusque confirmationibus. 

57. Ad S. Optatum quod pertinet 

R. l.° perperam eius auctoritatem ab adversariis obiici, cum 
eius mens non ita sit exponenda, ut ab unanimi ceterorum Pa- 
trum suique ipsius doctrina dissentiat. Et re quidem vera 0 pia- 
tus tum irf eo ipso libro, tum etiam in libro 1. calumniam a 
Donatistis illatam removere studet, qua illi asserebant, Catho- 
licos subiiccre Ecclesiam Imperatori voluisse : unde fit, ut Do- 
natistae inferendo, Optatus calumniam repellendo, manifeste 
indicent communem et catholicorum et schismaticorum fuisse 
sententiam, Ecclesiam societati civili subiici nullatenus posse. 

R. 2. 8 directo nonnulla praemittens, unde totus contextus, 
ex eoque vera Optati sententia appareat. Narrat Parmeniano 
Optatus, Constantem Imperatorem eleemosynas misisse in pau- 
peres erogandas, eique Donatum (quo ex homine Donatistae 
nomen acceperunt) maledicta pro gratiis retulisse. Quod factum 
graviter ipse reprehendens sic ait : « lam tunc meditabatur 
« (Donatus) potestatibus et regibus iniuriam facere, pro quibus, 
« si apostolum audiret, quotidie rogare debuerat. Sic enim do- 
« cel B. apostolus Paulus : Rogate pro Regibus, et Potestatibus, 
« ut tranquillam vitam cum ipsis agamus. Non enim Respublica 
« est in Ecclesia, sed Ecclesia in Republica est, idesl in impe- 
ti rio Romano . . . ubi et sacerdotia sancta sunt, et pudicitia, 
« et virginitas , quae in barbaris gentibus non sunt, et si es- 
« sent, tuta esse non possent. » Quo in loco quatuor haec ani- 
madvertenda sunt, ut vera Optati sententia deprehendatur: 1.* 

Voce Respublica non esse intelligendam societatem civilem in 
genere, qualis ea est natura sua , sed Imperium Romanum , 
quale nempe tunc erat ob peculiares suas circumstantias : nam 
ait Ecclesia in republica est , idest m imperio Romano ; ac 
deinceps hanc suam Rempublicam distinguit a societatibus 6ajv 
barorum, quae tamen verae societates civiles sunt: 2." Eo 
sensu Ecclesiam in imperio Romano esse, ab Optato dici, quo 
sensu eandem in barbaris esse gentibus dici nequeat: nam ait: 
Ecclesia in Republica est, idest in imperio, Romano , ubi Sa- 
cerdotia sancta sunt, et pudicitia, et virginitas, quae in bar- 
baris (pntibus non sunt, et si essent, tuta esse non possent 3.” 
rationem , cur ait, Ecclesiam esse in imperio Romano , negat 
autem esse in barbaris gentibus , hanc esse , quod Christiana 
religio, seu facultas eam libere pleneque exercendi jn illo tuta 
erat, in barbaris autem gentibus nullo modo, quod item est 
manifestum ex verbis mox citatis: 4.° Verbum Esse ab Optato 
heie accipi non ad indicandam physicam existentiam , sed potius 
civilem, idest eiusmodi, quae civilium legum auctoritate contra 
iniuriosas adversariorum aggressiones protegatur : negat enim, 
religionem Christianam aetate sua in barbaris gentibus fuisse, 
cum tamen extitisse inter eas physice, certissimum sit; et con- 
tinuo apertius locutus ait, idcirco dici non posse Ecclesiam esse 
in barbaris gentibus, etiamsi in iis et Christiana sacerdotia , et 
Christiana pudicitia ac virginitas essent ; eo quod tuta inter eas 
esse eadem non possent : unde manifestum est, cum loqui de 
existentfa civili, quae scilicet legum civilium patrocinio liberum 
habeat iuriurn suorum exercitium una cum vitae securitate et 
tranquillitate: quod etiam manifestius inde fit, quod tota haec 
Optati sententia eonnectitur per causalem enim cum illis Pauli 
verbis ut tranquillam vitam agamus. Quibus positis, facile est 
deprehendere et falsitatem expositionum, quae ab adversariis 
factae sunt, et veram Optati sententiam : Nimirum 
f. Falsum est, quod Dupinius ait. Optatum, cum diceret, Ec- 
clesiam in iinperio Romano esse, eo respexisse, quod impe- 

ritui» Romanum ante Ecclesiam Christi fuerit constitutum; 
atque hoc quidem modo non imperium in Ecclesia, sed hanc 
in illo esse, idest in eodem inaedificatam esse; multoque magis 
falsum est, quod asserit Balduinus nimirum idcirco dici ab Opta- 
to Ecclesiam in Republica esse, quod Ecclesia pars sit socie- 
tatis civilis, quippe quae in eius sinu coalescat. Utroque enim 
in sensu dicere Optatus debuisset, Ecclesiam esse in regno 
Persarum, et in ceteris barbaris gentibus, quandoquidem 
etiam societates civiles barbararum gentium ante Christum 
fuere, et etiam in carum sinu, si ita loqui fas est, Ecclesia 
coaluit. Atqui negat Optatus, eo sensu se loquutum fuisse, qui 
societatibus etiam barbaris posset esse communis ( cf. supe- 
rius animadversionem 2.* m ). Ergo, Optato ipso iudice, inter- 
pretationes Balduini et Dupinii falsae sunt.. 

II. Palam est, Optatum negare, Ecclesiam esse in ea re- 
publica, in qua vigeat doctrina Regalistarum. Negat enim Op- 
tatus, iu ea republica Ecclesiam esse iu qua etiamsi physice 
existat, liberum tamen iurium suorum exercitium non habet (cf. 
superius animadversionem 3.* m et 4.*" 1 ). Atqui in ea Republica 
in qua vigeat doctrina Regalistarum, liberum iurium suorum 
exercitium Ecclesia non habet. Ergo negat Optatus, Ecclesiam 
in ea republica esse, in qua vigeat doctrina Regalistarum; ac 
proinde cum ait, Ecclesiam in Republica esse, praesupponit 
doctrinam contrariam Regalistis. 

III. Vera Optati sententia eiusmodi dicenda est. 

. Optatus ait, Ecclesiam ess^ in Republica idest in ipsa so- 
cietate civili, quatenus talis est nego; in imperio Romano, et 
in genere in ea republica, quae in paribus circumstantiis ver- 
setur, ac imperium illud Romanum, de quo Optatus loquitur, 
subdist. quatenus scilicet Ecclesia liberum m ea habeat exer- 
citium iurium suorum conc., quatenus Ecclesia civili socie- 
tati supervenerit, eiusvc pars dicenda sit, vel in genere sit 
societas civili societate inferior, ut cum Dupinio, et Balduino 
Regalistis placet ; nego. Quod autem addit, Rempublicam non 

esse in Ecclesia, cum haec propositio, eius, de qua diximus 
eorrelativa sit, ab ea lumen accipiat necessc est. Quapropter, 
cum respectu patrocinii per leges civiles adversus hostium 
vim sive concessi sive negati Ecclesiam Optatus dixerit in Re- 
publica esse vel non esse, hinc eodem sub respectu patet, eun- 
dem negasse, in Ecclesia esse rempublicam; quandoquidem 
manifestum est, Imperium Romanum, de quo Optatus loqueba- 
tur, ad propulsandam suorum adversariorum vim usque ad 
eam aetatem, in qua Optatus scribebat, non Ecclesiae patroci- 
nio, sed exercitibus propriis uti consuevisse. QuapropterOptati 
sententiae summa haec est : Ecclesia adversus hostes suos Rei- 
publicae patrocinio indiget, non Respublica Ecclesiae. Quan- 
ta igitur Donati imprudentia fuit qui potentissimum Impera- 
torem Ecclesiae christianaeque plebis subsidio ultro sese offe- 
rentem iniuriis etiam ac maledictis prosciderit. Quae quidem 
quantum aliena sint a re nostra, nemo est qui non videat. 

Ceterum non est omittendum, ex eo quod asseratur, Eccle- 
siam habere tutelam suam a Republica ( quae scilicet ortho- 
doxa sit, neque Regalistarum erroribus infecta), non autem 
Rempublicam ab Ecclesia, nullo pacto sequi, Ecclesiam Reipu- 
blicae subesse debere. Praestatio enim tutelae (praesertim 
debitae, cuiusmodi eam esse videbimus, quam catholica Respu- 
blica Ecclesiae praestat) per se nihil aliud est, nisi medium 
ad conservationem alterius. Ratio autem primatus non a me- 
diis, sed a fine desumenda est; ita ut qui habet naturam me- 
dii, servire magis debeat quam imperare. Itaque etiamsi exer- 
citus sit tutela principatus non principatus exercitus, nihilomi- 
nus in confesso est, exercitum servire principatui, non prin- 
cipatum exercitui. 

58. Resp. ad ipsam sententiam, seposita auctoritate S. 
Optati, sepositoque sensu , quo ab eo prolata est. Ecclesia, in- 
quiunt, est in Republica, non Respublica in Ecclesia est. Ergo 
Ecclesia Reipublicae, non Respublica Ecclesiae subiecta esse 
debet. 



Dist. antecedens quoad l 01 * partem. Ecclesia est in Repu- 
blica formaliter, nego; materialiter, transmitto; quoad alte- 
ram partem item transmitto, et nego cons. Cuius distinctionis 
haec per singulas partes ratio est. 

I. Ecclesiam non esse formaliter in Republica non modo 
ex eo patet, quod finis utriusque societatis est diversus, verum 
etiam quia finis Ecclesiae est supernaturalis, adeoque repugnat, 
ut in tine naturali contineatur. 

II. Ecclesiam in Republica materialiter esse, idcirco trans- 
misimus, quia per se ac simpliciter id admitti non posset, tum 
quia Ecclesia una simul est et catholica , ita ut totum orbem 
terrarum ad instar unius corporis complectatur ; adeoque re- 
pugnet , eam in singulari quapiam Republica vel materialiter 
contineri : tum quia in Dei mente , qui utriusque societatis est 
conditor, prior est Ecclesia, quam societas civilis, quia prior 
est in eius mente felicitas hominis aeterna, quam temporalis. 
Ergo Respublica magis in Ecclesia esse dicenda esset, quam 
Ecclesia in Republica. Atque haec ratio est , cur etiam alteram 
partem antecedentis transmittendam esse duximus. 

1H. Ex eo quod transmittitur, vel etiam concedi velit Ec- 
clesiam in Republica materialiter esse , merito id negatur , 
quod inde sequi adversarii volunt, nimirum Ecclesiam Rei- 
publicae , non Rempublieam Ecclesiae subesse debere : quia 
materialiter quidpiam capere aut habet rationem medii ad exi- 
stentiam eius, quod ibi continetur , adeoque servientis instar 
est , aut cum ratione primatus nullum per se nexum habet. Ita- 
que etsi*Rex in populo, non populus in Rege sit, nihilominus 
non Rex populo, sed populus Regi subest. 

59. R. ad ea quae ad confirmationem adducta sunt. 

I. Imperium, inquiunt, antequam Ecclesia constitueretur, 
in iusta erat Ubertatis possessione. Atqui iniustum est, quem- 
piam a iusta possessione deturbari. Ergo etc. 

R. l.° Nego mai. et suppositum. Falso enim supponitur 
ante Christum Ecclesiam non fuisse. Fuit enim semper, et ab 


ipsis progenitoribus nostris quoad substantiam , idest quoad 
finem, et quoad officia, quae cum eo coniuncta sunt, eademquo 
semper in fide et meritis Christi fundata fuit ( Cf. Suares de 
Fide Disp. IX, Sect. 2. et S. Thum. 3. q. 8. art. 3. ad 3. et in 
4. Sent. dist. 27. q. 3. art. 1. quaestiunc. 3. in corp.). Quo 
posito sequitur, alterutrum asserendum esse, aut curam eius- 
modi finis, totumque regimen Ecclesiae ante Christum partem 
fuisse imperii civilis : aut imperium civile ante Christum nun- 
quam in ea libertate fuisse, quam asserunt adversarii. Atqui 
cura finis Ecclesiae, totumque eiusdem regimen non potuit esse 
pars imperii civilis ; siquidem agitur de fine diverso a fine so- 
cietatis civilis, et quod gravius est, de fine supernaturali , de- 
que societate in fide et meritis Christi fundata. Ergo falsum est, 
imperium ante Christum in ea possessione libertatis fuisse , 
quam adversarii asserunt. 

R. 2.° Dist. min. Iniuslum est, quempiam deturbari a posses- 
sione iusta, quatenus, et quousque talis est, conc . ; sublato iure 
possessionis, per eum, cui talis sit auctoritas, nego. Iam vero 
cum de Ecclesia agitur, patet agi de institutione divina. Quid 
ergo? An contra Deum possessionis iura obtendas? Claudicat 
igitur ex omni parte adversariorum argumentatio. 

II. Ad secundum responsio patet ex dictis. Dist. scii. maF. 
Invidiosum est , societatem civilem ob ingressum in Ecclesiam 
mulctari iuribus suis quatenus talia sint , neque per eum, qui 
rite id possit, sublata fuerint conc. secus nego, et sic cotifra- 
distincta min. nego cons. Neque id praetereundum est, perpe- 
ram invidiosum dici , quod quispiam levioribus quibusdam iu- 
ribus privetur , si simul bonis longe maximis augeatur. Iam 
vero Ecclesiae bona, quibus augentur principes, cum ad ean- 
dem accedunt, eiusmodi certe sunt, quae nulla ratione compa- 
rari possunt cum levioribus illis iuribus , de quorum iactura 
adversarii conqueruntur. Ergo etc. 

III. Non totum parti, sed pars, inquiunt, toti servire debet : 
Ecclesia autem saltem distribulim sumpta est pars societatis 
civilis. Ergo ete. 

R. Transmitto maiorem, nego minorem et suppositum; 
et do rationem. 

a) Transmisimus maiorem, quia nisi verbum servire ad sen- 
sum detorqueatur a quaestione alienum, , nullo modo admitti 
potest. Cum enim de societatum potestate quaestio est, ser- 
vire idem valet atque obedire : quo posito, cum in qualibet 
societate multitudo sit corpus, princeps membrum , ut ut excel- 
lentius ac nobilius, ex ea propositione sequeretur, non multitu- 
dinem Principi, sed Principem multitudini obedire debere; quod, 
opinor, ne Regalistae quidem admittent. 

b ) Negavimus suppositum minoris. Supponunt enim adver- 
sarii, Ecclesiam, cum de eius natura ac iuribus agitur, distri- 
butim sumi posse, ita ut tot fere corpora habeat, quot sunt so- 
oietates civiles, in quibus vivit: quod est falsum. Ecclesia enim 
una est non modo unitate fidei et charitatis, verum etiam uni- 
tate finis atque regiminis sub communi omnium capite Romano 
Pontifice, adeoque una unitate corporis. Atque huc quidem per- 
tinet celeberrimus Cypriani locus De Unitate Ecclesiae sub 
initio, ubi prolatis Pauli verbis Eph. IV. 4. etc. Unum corpus, 
et unus spiritus, una spes vocationis vestrae, unus Dominus, 
una fides, unum baptisma; subdit: « Nemo fraternitatem men- 
dacio fallat, nemo fidei veritatem per fida praevaricatione cor- 
rumpat. Episcopatus unus est, cuius a singulis in solidum pars 
tenetur. Ecclesia quoque una est, quae in multitudinem ■ latius 
incremento foecunditatis extenditur. » Unde sequitur, ne divi- 
sionem quidem in Episcopatus, Archicpiscopatus, Palriarchatus 
id efficere, ut Ecclesia veluti in totidem corpora scindatur, sed 
ad modum tantum eam pertinere, quo fidelium regimen apte 
exerceatur, qui nimirum pro immensa sua multitudine guber 
nari aliter non possent. 


Dioitize 


c) Negavimus ipsam minorem, quia scilicet falsa est non mo- 
do ex iis, quae mox dicta sunt, verum etiam quia Ecclesia est 
societas diversa pro diversitate sui finis a societate civili, eaque 
longe est excellentior, adeoque absurdum est, ut pars societatis 
civilis dicatur. 

60. 06. 2.° Tum apud Hebraeos, tum apud Paganos nego- 
tia, quae Ecclesiastica audiunt, a Regibus gesta sunt, et Sacer- 
dotes ipsi Regum imperio paruerunt. Quin imo etiam in Eccle- 
sia Christi idem saepe factum est, vel ipsis Episcopis ius hoc 
regium re et factis non raro agnoscentibus. 

R. ad singula. 

I. Ad primum , idest ad analogiae argumentum desumptum 
ab Hebraeis, Transmitto antecedens, nego consequens. 

Manifesta enim disparitas est inter Hebraeorum et Christia- 
norum tum religionem, tum civilem rempublicam. Quod enim 
pertinet &A religionem, finis proximus religionis Hebraeorum 
non fuit simpliciter spiritualis , qualis in Ecclesia Christi est , 
verum etiam temporalis, scilicet ifistitutio cuiusdam temporalis 
regni, quod in hac vita temporalem felicitatem pareret ; unde 
promissiones, quae observatoribus veteris legis a Deo fiebant, 
temporales erant. Cf. Auctorem de Regim. Prine. L.\.C.H. 
et Bellarminum de Rom. Pont. L. 2 . fi. 19. Ad argumentum 
quartum : quae tamen- responsio ne plus aequo urgeatur , prae 
oculis habendus est Suarei De Legibus Lib. IX. C. 111 per 
tot. et Cap. VI. n. 18. et seqq. Quod vero attinet ad civilem 
rempublicam , ea apud Hebraeos nullatenus pura erat, sed 
theocratia admixta. Licet enim potestas civilis voluntate popu- 
li ( accedente tamen auctoritate divina) ad Reges delata fuerit 
( 1. Regum VIII. 7.) nihilominus ipsa illa potestas in se spe- 
ctata eadem fuit in Regibus, ac in Iudicibus erat; adeoque 
theocratica esse minime destitit. Hinc 1. Paral. XXIX. 23. 
Salomon sedisse dicitur super solium Domini pro David patre 
suo; et FI. Ioseph L. 2. Contra Apion, cum antea scripsisset 



theoeraticam Reipublicae formam fuisse a Moyse institutam, 
paullo post addit, eam nunquam immutatam fuisse. 

Transmisi autem antecedens: quia concedi non potest, tum 
quia ab adversariis non probatur : etenim quae ab illis obli- 
duntur sacrae scripturae loca, eadem perperam obiici demon- 
strant perspicue Suarez in Defensione Fidei Libro 111. Cap. 
85. et Bellarminus in sua Responsione ad Apologiam pro iu- 
ram. fidelit. non longe a fine; tum quia contrarium a Philone, 
atque ab aliis doceri, et ex Scriptura ipsa deduci idem animad- 
vertit Bellarminus Libro 2. De Pontif. Rom. C. 19. ad Ar- 
gumentum quartum, et Suarez Def. Fid. Lib. 111, C. 26, et 
Menoch. de Repub. Hebr. L. I. C. XI. §. Quaeritur V. etc. 

II. Ad secundum, idest ad analogiam deductam a Paganis, 
Resp. Trans, ant. nego cons. 

Et 1." quidem negavimus conseq. quia ratio disparitatis 
multiplex est: l.°quia Paganorum superstitio, eorumque sacri- 
lega sacerdotia comparari cum Ecclesia Christi absque iniuria 
non possunt. Licet enim id fiat non ipsas aequiparando Reli- 
giones, sed a sensu Paganorum argumentando ; manifestum 
est, id ipsum iniuriosum esse, quod Ecclesiae iura ad sensum 
Paganorum determinentur, hominum scilicet, qui in tota Reli- 
gione ita caecutierunt, ut etiam Divinitatem materialem face- 
rent: 2.° quia finis Ecclesiae Christi est supernaluralis ; reli- 
gionis autem Paganorum totus erat naturalis. Unde Auctor de 
Regim. Prine. P. 1 . 'C. 16. haec apposite ad rem nostram 
scribit: Sacerdotium Gentilium, et totus Divinorum cultus erat 
propter temporalia bona, quae ordinantur ad multitudinis 
bonum commune temporale, cuius Regi cura incumbit ; unde 
convenienter Gentilium Sacerdotes Regibus subdebantur. Me- 
rito igitur negavimus consequens, cum tanta sit inter Eccle- 
siam Christi et Paganorum religionem dis paritas. 

Transmisimus autem antecedens ; quia ne hoc quidem ad- 
mitti simpliciter potest, Reges apud Gentiles sacerdotalem po- 
testatem exercuisse. Imo si quis historias consulat, facile con- 

trariutn reperiet. Cf. Lessiurg Defens. Potest. Summi Pontif. 
Parte 2. Sectione 1. Ratione 12. 

III. Ad tertiam, idest ad argumentum deductum ex factis. 

Resp. l.° Tramitto antecedens, nego consequens. Ratio est, 
quia primatus Ecclesiae prae societate civili ex eius natura , et 
ex divina voluntate profluit, quemadmodum supra demonstra- 
tum est. Haec autem humanis factis abrogari aut mutari posse 
quis dicat? 

Resp. 2.° Disting. antecedens ; eaque facta sunt iniuste, et 
si quidem iuste, aecedentibus pro natrua facti legitimis condi- 
tionibus; puta, delegatione ex parte ecclesiastici Magistratus 
eonc. secus nego. Hinc ex. gr. quamplurima, quae a Romanis 
Imperatoribus constituta sunt de negotiis ad Ecclesiam perti- 
nentibus, ea vel suasu et impulsu Romanorum Pontificum sunt 
constituta , vel cum essent sacris canonibus iampridem decre- 
ta, imperialis auctoritatis vi ac potentia in Ecclesiae ipsius uti- 
litatem ac defensionem munita sunt: quo sane pertinent eccle- 
siasticae Iustiniani constitutiones, quemadmodum non modo 
Beveregius probat in suis Pandectis Canonum Prolegomenorum 
n. 2. verum ipse de se fatetur Iustinianus Nov. 6. %. 1., et 
Nov. 123. i» Proem. iuxta editionem Haloandrinam. (Cf. 
Gudelinum de iure noviss. Lib. VI. C. 1.) Eodem pertinent 
etiam Capitularia Regum Francorum, quae de rebus Ecclesia- 
sticis edita sunt, quandoquidem ab ipsis Episcopis constituta, 
aut comprobata ea fuisse, neminem latet (*). 

Quod vero addunt, regiam hanc potestatem in res Ecclesia- 
sticas fuisse aliquando ab ipsis Episcopis agnitam et compro- 
batam, id distinguimus. Aut enim hoc sensu id accipitur, quod 
Episcopi pro variis temporibus opportunum aliquando iudica- 
verint, vel eam tolerare ad graviores iniurias praecavendas, 


(‘) Cf. Chartas De Liber tatib. Ecct. Gallic. Lib. I. cap. X, et seqq. 
Edit. Rom. 1720 ; et Bianchi Delia exterior poliziadella Chiesa Lib. 
II. Cap. III. §. II. et seqq. 

vel etiam invocare pro ipsius Ecclesiae bono et tranquilitale; 
idquc facile concedimus : aut eiusmodi sensu id accipitur, ut 
eam potestatem propriam atque nativam Principum secularium 
imperio esse senserint, idque subdistinguimus : a quibusdam 
nimirum id aliquando factum fuisse ex animo sive fracto, sive 
temporalium bonorum ambitioso concedimus, secus negamus. 

Ceterum quaenam sit hac de re Episcoporum , et totius Ec- 
clesiae mens et doctruia ab ipsis Ecclesiae primordiis ad haec 
usque tempora, iam docuimus; ita ut a bona fide sit prorsus 
alienum, paucorum quorumdam ostentare auctoritatem, auctori- 
tatem vero totius Ecclesiae despicere. 

61. Propos. 3.* Regimen societatis civilis atheum esse non 
debet, ita ut indifferentem se omnino praebeat in iis, quae per- 
tinent ad religionem: salvo tamen in rebus dubiis Ecclesiae 
iure definiendi, quae vere ad religionem pertineant (*). 

I. Probatur l.“ pars. Societas civilis catholicorum considerari 
potest duplici sub respectu, materiali, quatenus est collectio 
catholicorum, formali, quatenus fini, qui ei proprius est, in- 
tendit. Atqui utrovis sub respectu palam est, eius regimen non 
posse esse atheum, sive indifferens quoad religionem. 

Prob. min. quoad primam partem. Sub eo respectu Socie- 
tas civilis est collectio membrorum Ecclesiae; Atqui membra 
non possunt esse indifferentia quoad societatem, cui inhaerent, 
sed eidem etiam positive servire debent in iis, quae illa exigit, 
tanquam necessaria fini suo (Nam. 30, b ); Ergo etc. 

Inde sequitur, quod Societas civilis vim physicam Ecclesiae 
pro sua necessitate eam petenti praestare omnino debeat. Etsi 
enim vis physica transierit a singulis ii^Societatis praefectos, 
transiit tamen cum onere suo; onus autem singulorum hoc est, 
ut praestare debeant Ecclesiae, cuius sunt membra, quaecumque 
ei necessaria sunt, adeoque etiam vim physicam. 

Prob. min. qnoad secundam partem. 

(*) Cf. Bellarm. De Membr. Eccl. Lib. III. Cap. 18. 

a) Ratione. Etenim directe pertinet ad societatem civilem cu- 
rare tranquillitatem et pacem Reipublicae , quae pars maxima 
est temporalis felicitatis. Atqui tranquillitas et pax consiste- 
re diu non potest cum indifferentia erga Religionem (51, II). 
Ergo etc. 

Confirmatur. Societas civilis temporalem felicitatem curare 
debet non absolute et simpliciter, sed quatenus est propria ho- 
minis. Atqui temporalis felicitas hominis propria ordinata esse 
debet ad vitam aeternam, adeoque respectum habere debet ad 
religionem (*). Ergo etc. 

b ) Doctrina Patrum, iisque praesertim locis, quibus altera 
ratio a nobis prolata comprobatur. 

S. Leo M. ad Leonem Awj. Ep. 125. alias 75: « Debes in- 
cunctanter advertere, regiam potestatem tibi non solum ad 
mundi regimen, sed maxime ad Ecclesiae praesidium esse col- 
latam, ut ausus nefarios comprimendo, et quae bene sunt sta- 
tuta defendas, et veram pacem his, quae sunt turbata, re- 
stituas. » 

S. Augustinus E pisi. 185. alias 50 ad Boni facium Com. 
n. 19. « Aliter servit (Rex Deo} quia homo est, aliter quia 
etiam Rex est. Quia homo est, ei servii vivendo fideliter; quia 
vero etiam Rex est, servit leges iusta praecipientes et contraria 
prohibentes convenienti rigore sanciendo: sicut servivit Eze- 
chias lucus et templa idolorum, et illa excelsa, quae contra 
praecepta Dei fuerant constructa, destruendo.... sicut servivit 
Rex Ninivarum universam civitatem ad placandum Dominum 
compellendo... sicut servivit Nabuehodonosor omnes in regno 
suo positos a blasphemando Deo lege terribili prohibendo. » Et 
superius, idest n. 8: « Nam et temporibus prophetarum omnes 
Reges, qui in populo Dei non prohibuerunt, nec everterunt, 
quae contra Dei praecepta fuerant instituta, culpantur, et qui 
prohibuerunt, et everterunt super aliorum merita laudantur . » 


(*) Cf. S. Tliomam seu Auctorem De Regim. Prine. Lib. 1. Cap. 14. 

Et inferius, idcst n. 20: « Cum nondum Reges Domino servi- 
rent , sed adhuc meditarentur inania adversus Dominum, et 
adversus Christum eius, non utique tunc possent impietates le- 
gibus prohiberi, sed magis exerceri... Postea vero quam coepit 
impleri quod scriptum est: Et adorabunt euro omnes Reges ter- 
rae, omnes gentes servient illi: quis mente sobrius Regibus di- 
cat: Notite curare in regno vestro a quo teneatur, vel a quo 
oppugnetur Ecclesia Domini vestri: Non ad vos pertineat m 
regno vestro, quis velit esse sive religiosus, sive sacrilegus; qui- 
bus dici non potest: Non ad vos pertineat in regno vestro, quis 
velit pudicus esse , quis impudicus ? An fidem non servare levius 
est animam Deo, quam feminam viro ? Aut si ea, quae non 
contemptu, sed ignorantia religionis committuntur, mitius vin- 
dicanda, numquid ideo negligenda sunt ? » 

S. Gregorius M. ad Mauritium Imperatorem L. 2. Ep. XI. 
« Ad hoc potestas super omnes homines Dominorum nostrorum 
pietati caelitus data est , ut, qui bona appetunt, adiuventur; 
ut coelorum via largius pateat; ut terrestre regnum caelesti 
regno famuletur. » 

Eadem vero habent Caelcstinus Papa m Epistola ad Theodor.- 
quae extat post Actionem II. Concilii Ephesini; S. Isidorus Pe- 
lusiota L. 3. Ep. 240; Ferrandus ad Reginum Comitem in quin- 
ta Regula; Ber nardus Epistola 127 elc. Unde Doclorcs Scho- 
lastici docuerunt, finem praecipuum regiminis civilis, in ea re 
consistere, ut homines ad virtutem, ac proinde ad obsequium 
Religionis informentur, quos inter satis sit memorasse Auctorem 
de Regim. Prine. L. 1. C. 15, ubi haec habet: « Cuicunque in- 
cumbit aliquid perficere, quod ordinatur in aliud, sicut in fi- 
nem, hoc debet attendere, ut suum opus sit congruum fini; sicut 
faber sic facit gladium, ut pugnae conveniat, et aedificator sic 
debet domum disponere, ut ad habitandum sit apta. Quia igitur 
vitae, qua in praesenti bene vivimus, finis est beatitudo caele- 
stis, ad Regis officium pertinet ea ratione vitam muttitudinis 
bonam procurare secundum quod congruit ad caelestem beati- 

tvdinem consequenda nl, ut scilicet ea praecipiat , quae ad eue- 
testem bcatitudinern duCUnf , et eorum Contraria secundum 
quod fuerit possibile, interdicat. » Et Libi III. Gap. 3: «/H 
tegimine legislator semper debet intendere, Ut cives dirigantut 
ad vivendum secundum virtutem: imo hic est finis Legislatoris, 
fcf Philosophus dicit in i.° Ethicorum. » Et paullo post: « Finis 
autem, ad qiiem principaliter Itex intendere debet in se ipso 
et in subditis, est aeterna beatiludo, quae in visione Dei con- 
sistit. » 

II. Probatur 2. pars; nimirum Principes ita Religionem tne- 
W debere, ut Ecclesiae iudicia non antevertant, sed sequantur; 
Imo ne modum quidem excedant, quem ad animarum salutem 
Ecclesia ipsa praescripserit. 

a) Probatur ratione. Triplex ratio eet, qua Principes tenen- 
tur religionem tueri, prima est, quatenus sunt membra Eccle- 
siae, reliquae duae, quatenus id exigit ratio ipsa linis societa- 
tis civilis, quarum ‘altera minus perfecta, ut scilicet temporalem 
felicitatem tueantur, quae sine morum prrobitate, ac religionis 
cultu consistere diu nequit; altera nobilitor, atque ordine prin- 
ceps, qnia nimirum felicitas temporalis, cujus cura ad eos per- 
tinet, hominis propria esse debet, adeoquo ordinata ad vitam 
aeternam. Iam vero quaelibet ex iis exigit, ut Principes in reli- 
gione defendenda Ecclesiae iudicia non antevertant, sed sequan- 
tur. Quod enim attinet ad primam, palam est, membra cuiusli- 
bet societatis, adeoque et Ecclesiae conferre debere, quae eidem 
necessaria sunt, non arbitrio proprio, sed eius, qui Societati 
praeest (8; II, III). Quod vero ad alteram pertinet, ex eo ipso, 
quod religio fondamentum est temporalis felicitatis, manifestum 
est consequi, cavendum esse ne eius ordo, violetur ac turbetur. 
Atqui id facile fieret, si in religione defendenda anteverterent 
Principes Ecclesiae iudicia, quae scilicet una ndsse potest, quid 
tere ad religionem pertinet, veil non, quidque ad eius bonum 
conferat, eive noceat. Ergo ctc. Praeterea, quemadmodum reli- 
gionis ordinem evertit, in eamque est sacrilegus, qui sacrificat, 

cum Sacerdos non sit, ita eiusdem ordinem evertit, eamque vio- 
lat, qui de ea quidpiam disponit, cum eius cura ad se commissa 
non luerit. Ergo etc. Ad tertiam denique quod spectat, ea maxi- 
me exigit, ut Principes sequantur, non praecedant Ecclesiae de 
rebus religiosis iudicia. Ut enim recte argumentatur Auctor de 
Regim. Prine. L. 1. C. 14: « Semper invenitur ille, ad quem 
pertinet ultimus finis, imperare operantibus ea, quae ad finem 
ultimum ordinantur: sicut gubernator, ad quem pertinet gu- 
bernationem. disponere, imperat ei, qui navem constituit, quar- 
lem navem navigationi aptam facere debeat: civis autem, qui 
utitur armis, imperat fabro, qualia arma fabricet ». Cum 
igitur finis societatis civilis, qui est temporalis felicitas, ordine- 
tur ad finem Ecclesiae, qui est vita aeterna, merito concluditur, 
in iis quae ad vitam aeternam, adeoque ad religionem perti- 
nent, Ecclesiam praeire, societatem civilem sequi debere. 

b) Probatur ex doctrina Patrum, ad quam pertinent, quae 
iam allata sunt n. 45. Iit. b. et n. 55. 111; quibus addenda sunt 
ea quae pressius ad hanc thesim faciunt, nimirum: Principes 
non praevios, sed pedissequos sacerdotalium decretorum esse - 
oportere: quae verba sunt Facundi Hermian. Pro defens. trium 
capit. L. XII. c. 2. ad fin. tum etiam: publicum (idest societatis 
civilis) auxilium, ita in Ecclesiae bonum conferendum esse, 
ut non praeiudicare praesumat, sed potius, quae Deo sunt 
placita, exequatur: quae sententia est loannis VIII. in Cap. I. 
de Offic. lud. ord. Item: Principes seculares Ecclesiae pro- 
tectores ita esse censendos, ut tamen quae ecclesiastici iuris 
sunt, tamquam Dei praecepta eiusque patrocinio tecta, eo san- 
ctius venerentur, quo largius bonis temporalibus atque in alios 
potestate Dei beneficio sunt ornati: quae verba sunt Tridenti- 
norum Patrum Sessione 25. C. 20, de Reform. etc. 

62. Ob. contrai.™ partem. Minime expedit, regia potestate 
compelli homines ad obediendum Ecclesiae. Id enim 1.' tran- 
quillitatem societatis civilis facile turbat: 2.° Magis magisque 
alienos facit ab Ecclesia hominum animos , quandoquidem im- 

proba videtur dominatio, quae terrore potius, quam doctrina 
utitur: 3.° Duplici mensura uti videtur Ecclesia, cum in Repu- 
publica catholica hanc thesim contra cterodoxos teneat, in ete- 
rodoxa contra se respuat. 

R. ad l. ain Excutit omnem metum Auctor de Regim. Prine. 
L. 1. C. 15. ubi in hoc principum officio declarando natura- 
lem illam conditionem apponit « secundum quod possibile fue- 
rit. » Quapropter circumstantiarum Reipublicae habenda ratio 
est, quae si eiusmodi sint, ut illud praestari vetent, ea tole- 
rantia adhibenda erit, quae in aliis etiam permittendis malefa- 
ctis non raro adhibetur, ita tamen ut princeps negative ac pas- 
sive se habeat; nihil autem, quod Ecclesiae bono contrarium sit, 
positive approbet (*). 

Ad 2. m quid respondendum sit, docet Augustinus Epistola 
93, alias 48, ad Vincentium. « At enim quibusdam ista non 
prosunt.- Numquid ideo negligenda est medicina, quia non- 
nullorum insanabilis est pestilentia? Tu non attendis nisi 
ad eos, qui ita duri sunt, ut nec istam recipiant discipli- 
nam. De talibus enim scriptum est: Frustra flagellavi filios 
vestros; disciplinam non receperunt: puto tamen, quia dile- 
ctione, non odio flagellati sunt. Sed debes etiam tam multos 

(') De tolerantia civili dignus est qui consulatur Tannerui Theol. 
Scholasi. Tom.lII. Disp. 1. quaest. 9. Summatim vero haec de illa 
tradi possunt: I. Duplici ex caussa, seposita lege positiva , eam esse il- 
licitam; quia nefas est cooperari superstitioni elerodoxorum ; tiun quia 
nefas est catholicos periculo seductionis exponere: II. inde consequi, 
ad eam honestandam eas conditiones necessarias esse, quae ad honestan- 
dam cooperationem alterius peccato, tum ad licite sese exponendum 
occasioni, sive periculo peccandi communiter a Theologis traduntur : 
111 . Nihil in hac re, inconsulto Summo Pontifice esse decernendum, tum 
quia agitur de casu gravissimo circa statum Ecclesiae, de quo jionnisi 
Summus Pontifex iudieare potest ; tum quia tolerantia haec civilis legi- 
bus ecclesiasticis per se prohibita est. Denique prae oculis habendae 
sunt propositiones a Ssmo D. N. Pio IX in syllabo reprobatae, quae 
sunt LXXVI1 ad LXXX. 

attendere, de quorum salute gaudemus. Si enim terreren- 
tur, et non docerentur improba quasi dominatio videretur. 
Rursus si docerentur et non terrerentur, vetustate consue- 
tudinis obdurati ad capessendam viam salutis pigrius mote- 
rentur; quandoquidem mulli, quos bene novimus, reddita sibi 
ratione, et manifestata divinis testimoniis veritate, respon- 
debant, cupere se in Ecclesiae catholicae communionem tran *• 
ire, sed perditorum hominum inimicitias formidare... Cura 
vero doctrina salutaris terrori utili adiungeretur... de mul- 
torum, ut dixi, salute laetamur benedicentium nobiscmi Deo, 
quod sua pollicitatione completa, qua Reges terrae Christo 
servituros esse promisit, sic curavit morbidos, sic sanavit in- 
firmos .» Et infra: «Et tamen vereris, ne cum imperialibus le- 
gibus ad unitatem cogimini, nomen Dei a Judaeis et Paganis 
diutius blasphemetur; quasi nesciant Judaei, quemadmodum 
primus populus Jsrael etiam bello delere voluerit duas Mas 
tribus et dimidiam, quae ultra Iordanem terras acceperant, 
quando eas putaverunt se ab unitate sui populi separare. 
Pagani vero magis nos blasphemare possunt de legibus, quas 
contra idolorum cultores Christiani Imperatores tulerunt: et 
tamen ex eis multi correcti, et ad Deum vivum verumque 
conversi sunt, , et quotidie convertuntur. » 

Ad 3. um Disl. Ita scilicet, ut Ecclesia neget eterodoxis 
quidquam veri iuris' quod eis competat, dum illud sibi vin- 
dicat, nego: ita ut neget eterodoxis, utpote in errore consti- 
tutis, quod exclusivum veritatis ius est, errorique incommu- 
nicabile, cotic. Vel brevius Nego suppositum. In ea quippe 
obioctione supponitur, errori, eo saltem nomine, quod talem 
se non existimat, eadem iura competere , ac veritati,' quod 
aeque falsum est, ac si quis dicat, amentibus, eo saltem no- 
mine, quod tales se non existimant, eadem iura competere, 
quae mente sanis. Sed in bac re triplex distingui debet re- 
spectus, primus rclale ad conscientiam Ecclesiae, alter relate 
ad conscientiam eterodoxorum, tertius relate- ad rem ipsam, 

qualis ab extraneo quopiam iudicari deberet. Ad Ecclesiam 
quod attinet, ea certa est non tam opinione propria, quam 
divinis testimoniis, in se una veritatem esse, in ceteris pseu- 
do-religionibus errorem, idqne ad articulum fidei pertinere, 
contra quem nihil agere potest: inde ei nulla mensurae du- 
plicitas, sed lex aeterna firma manet, quae veritati prae er- 
• rore dominatum defert, negatque esse posse participationem 
iustitiae cum iniquitate, neque societatem luci ad tenebras (8. 
Cor. VI, 14). Quod spectat ad Eterodoxos, quatenus in bo- 
na fide maneant, eodem iure erunt, ac amentes, quibus ni- 
hil imputatur ex iis, quae in amentia agunt. Quod denique 
attinet ad rem ipsam ea tales habet characteres, ut in foro 
saltem externo nemo aequus non agnoscere Ecclesiae iura de- 
beat. Quidquid enim sit de interna bona fide eterodoxorum, 
ea certe probari extrinsecus nemini aequo potest. Aut enim 
serio, rectaque cum voluntate attendunt ad motiva credibili- 
tatis Ecclesiae catholicae, et ad notas falsitatis sectae suae, 
aut non attendunt, vel serio, rectaque cum voluntate atten- 
dere nolunt. Si nullo modo, vel rite non attendunt, cum eo- 
rum ignorantia aut crassa sit, aut etiam affectata, una cum 
bona fide esse nequit. At si rite attendunt, multo minus ad- 
mitti poterit, eos bona cum fide in errore suo persistere. Si- 
ve enim ex una parte perpendant Ecclesiae catholicae origi- 
nem, et una cum perpetua serie suorum Pontificum nunquam 
mutatam fidem, a S. Petro, adeoque a Christo ipso Jesu ad 
Pium IX, qui modo eidem praeest, tum eius adversus infe- 
rorum portas firmitatem et conservationem, imo et propaga- 
tionem, tum eiusdem sanctitatem et nunquam desinentia mi- 
racula, ac cetera deniquo, quae dicunt credibilitalis motiva, 
divinaque sunt omnium oculis testimonia; sive ex altera parte 
considerent originem suae sectae, variationem doctrinae, ma- 
las artes , quibus constituta est , et adversus catholicos pu- 
gnavit, ariditatem spiritus, carnis lucrorumque temporalium 
studium, nulla vera miracula, nullam fecunditatem, aut fe- 

cunditaiem turpibus modis comparatam, ceterasque maculas, 
quibus unaquaeque secta inficitur, profecto, nisi e statu mentis 
decedant, se in errore esse, fateantur necesse est. Quidquid 
igitur sit de interno uniuscuiusque etcrodoxi statu, de quo 
Deus iudicabit, extrinsecus certe nemo aequus iudicare pote- 
rit, cos in bona fide esse; unde omnis obicctae criminationis 
species evanescit, Ecclesiam duplici mensura uti: qua tamen 
ne in hypolhesi quidem bonae eorum fidei uteretur, cum ve- 
ra inter se atque eos relatio, ut dictum est, eadem illa esset, 
quae est inter sanos, et amentes, qui se sanos putant (Cf. 
ntm. 38, V, et 66, collatis etiam 63 et seqq.) 

$• «• 

De Ecclesiae potestate quoad Haereticos. 

63. Haereticorum nomine eos intelligimus , qui, cum ba- 
ptizati rite fuerint , alicui circa fidem errori cum pertinacia 
adhaerent, unde ob eiusmodi defectionem extorres ab Eccle- 
sia facti sunt. Hac autem notione posita, ecclesiastica in eos 
potestas facile determinatur. 

64. Propositio 1." Haeretici ecclesiasticis legibus per se 
obstringuntur. 

Prob. Quia perdurat in eis fundamentum subiectionis, quod 
est character baptismatis ; quandoquidem per baptismum 
unusquisque Ecclesiae potestati ab • eadem pascendus com- 
mittitur (*). 

Confirm. Caussa criminis neminem a legibus solvit, quia 
nemini fraus sua patrocinari debet. Atqui haeretici nonnisi 
caussa criminis extorres sunt ab Ecclesia. Ergo elc. 

Confirm. iterum. Si haeretici Ecclesiae iurisdictioni non 
subiicerentur, ne puniri quidem ab eadem ob haeresim pos- 

(*) Cf. Suarez, De Legib. Lib. IY.Cap. 18. ««»». 2. 

sent. Atqui possunt puniri (cf. hae de re Bellam. De Membr. 
Eccl. L. III. C. 21; qui hanc doctrinam diligentius exponit). 
Ergo etc. 

Hinc inferre licet, recte a Bellarmino dictum esse (De Eccl. 
L. 111, cap. IV, §. Respondeo haereticos ), haereticos non 
esse de Ecclesia, sed ad Ecclesiam pertinere, tum quia sci- 
licet iurisdictioni eius subiiciunlur; tum quia reverti ad eam 
obligantur. 

65. Prop. 2. a Adesse aliquando possunt eiusmodi circum- 
stantiae , quibus concurrentibus , censendum sil , Ecclesiam 
nolle legibus suis, vel certa aliqua lege haereticos obligari. 

Proh. Adesse aliquando possunt eiusmodi circumstantiae, 
in quibus exercitium ecclesiasticae iurisdictionis in haereticos 
sit in destructionem, et non in aedificationem; ita ut gravis- 
sima gignat incommoda, et sin minus iustitiam, certe chari- 
tatem laedat. Atqui hisce in circumstantiis Ecclesia censenda 
eSt, nolle legibus suis haereticos obligare. Ergo etc. (*). 

«) Ilinc sequitur, quotiescumque dubium proponitur, utrum 
lex aliqua ecclesiastica haereticos obliget, perpendendas esse 
circumstantias, utrum nimirum eiusmodi sint, ut iis positis, 
Ecclesia censenda sit nolle eos obligare. 

§• HI- • 

De Ecclesiae potestate quoad Infideles. 

66. Infideles eos dicimus, qui numquam per baptismum ad 
Ecclesiam accesserunt. In his igitur ne plus aequo immoremur, 
satis est dixisse: Ecclesiam de iis non indicare: quod axioma 
innititur textui sacro (1 . Cor. F. 1 2) et communi omnium do- 
ctrinae. Unde haec sequuntur: 

{*) Exemplum aliquod legi potest apud Ilened. XIV. Const. Singu- 
lari 9. Febr. 1749. 

I. Societatem infidelium esse societatem penitus extraneans 
ab Ecclesia: 

II. Eorum societatem, quatenus religiosa est, per se esse 
illegitimam: quia societas religiosa nonnisi una potest esse le- 
gitima : eiusmodi autem est Ecclesia Christi , a qua illa extra- 
nea est: 

III. Inter Ecclesiam et societatem infidelium perpetuum esset 
bellum; quod ab Ecclesia geritur per mifiistros Evangelii, eb 
expeditiones sacras, iubente Domino, praedicari Evangeliuin 
omni creaturae Mare. XV J- lo, 

IV. Infideles eatcnus inculpabiliter resistere, Ecclesiaequet 
nfinistros persequi, quatenus in bona fide sint minime dubia, 
minimeque culpabili: a qua ubi exciderint, et indubium aliquod 
devenerint, tenentur veritatem inquirere; eidem voro cognitae 
adhaerere (38. V). 

CAPUT SECUNDUM ■ 

PE ECCLESIAE POTESTATE, QUATENUS PUBLICIS 
CONVENTIONIBUS, SIVE, UT AIUNT, CONCORDABIS 
DETERMINATI R. 

67. Egimus de ordinaria Ecclesiae potestate, quatenus prae- 
cipue deducitur ex ipsa eius natura, seu ex qualitate, qua so- 
cietas perfecta dicenda eadem est: eandemque potestatem etiam 
ex altero fonte quantum satis est confirmavimus, idest ex posi- 
tjva voluntate Christi, quae nobis patet vel ex Sacria litteris, 
vel ex traditione. At Ordinaria eiusmodi potestas licet nofl 
omni ex parte, ex aliqua tamen subire potest extraordinarias, 
quasdam modificationes, si nimirum legitimae conventiones 
tereedant, quibus Ecclesiasticae [«testatis fines vel dilatentur, 
vel contrahantur. Eiusmodi autem conventiones Concordata au- 
diunt: eaque solent iniri inter Summum Pontificem, et Socie- 
tatem aliquam civilem, quae ut plurimum catholica esse solet. 

licet nihil impediat, quominus ineantur etiam cum societate ci- 
vili sive haereticorum, sive infidelium. Agemus hic breviter 
de Concordatis inter Ecclesiam et Societatem civilem catholi- 
cam; deinde appendicis more aliquid adiiciemus, unde doceatur, 
quomodo, et quatenus eadem doctrina applicari possit Concor- 
datis inter eandem Ecclesiam et Societatem civilem haereticam, 
aut inlidclem. 

68. lam vero, ut nostrae disputationis veritas ac fides appa- 
reat, eadem via ulemur, qua in ordinaria Ecclesiae potestate 
pxponenda usi sumus ; primum scilicet quaeremus in genere, 
quid iuris servandum sit in conventionibus, §eu concordatis % 
quibuslibet societatibus inter se distinctis invicem initis; deinde 
corollarii more eandem doctrinam Ecclesiae cum societate civili 
catholica paciscenti pro ulriusque iam perspecta natura appli- 
cabimus, idque ipsum brevitatis ergo in singulis quibusque 
partibus explicandis, quibus Concordatorum, seu publicarum 
conventionum doctrinam complectimur, continuo faciemus. 

69. In tres autem partes hanc doctrinam distribuemus, qua- 
rum prima sit de notionibus generalibus eiusmodi conventio- 
num, altera de iisdem ineundis, tertia de interpretandis, ac dis- 
solvendis. 

ARTICULUS I. 

• De Notionibus generalibus. 

70. Nemini dubium est, non modo societates, quae inter sq 
pares sint, pacisci inter se posse, verum etiam quae dispares, 
Itaque utcumque in jipsa societate civili videmus, et nationes 
independentes ciim aliis nationibus plane separatis, atque aeque 
independentibus conventiones inire, et aliquam nationem, seu 
aliquam societatem civilem cum collegiis intra se existentibus, 
sibique subiectis suam fidem aliqua in re mutuo ohligare, sive 
quod ipsa aliquid illis polliceatur, sive quod contra eorum ope- 

ram,‘ atque obligationes pro bono publico ab iisdem susceptas 
acceptet. Licet autem utroque in casu eiusmodi acta generali 
conventionis nomine appellari possint, nihilominus, quia non- 
nihil aliquo in casu quoad iuris effectus inter se possunt dif- 
ferre, diverso item nomine distinguenda eadem esse complures 
iuris scriptores censuerunt: adeoque pacta inter duas nationes 
aeque independentes, seu societates inter se pares publica foe- 
dera dicunt; conventiones autem inter societatem civilem et ali- 
quod collegium eidem subiectum (vel quod idem est inter Prin- 
cipem eiusque subditos) privilegii potius nomine appellandas 
esse malunt. . 

71. lam vero publicorum foederum duplex distingui potest 
species. Quae enim mutuam continent paciscentium obligatio- 
nem, eadem pacta synallagmatica recte appellantur a sgnrd- 
lagmate, quod est contractus ultro citroque obligationem pa- 
riens: quae vero unius tantum partis obligationem continent, 
eadem generali nomine conventiones appellari possunt. 

72. At privilegia meliore etiam iure (praeter alias divisio- 
nes, quae magis ad ius privatum pertinent) triplicem in speciem 
dividi consueverunt; ita scilicet, ut alia dicantur gratuita, alia 
onerosa, alia denique remuneratoria. Porro onerosa sunt, quae 
conceduntur in gratiam alterius rei, vel iuris, quod a subdito 
privilegiato vicissim praestatur: gratuita, quae ex meralibe- 
ralilate dimanant : remuneratoria, quae non quidem per modum 
contractus, quemadmodum onerosa, sed per modum remunera- 
tionis alicuius meriti conceduntur: quae quidem privilegia si 
meritum non assequantur, vel illud simpliciter exaequent, one- 
rosis fere (fere, inquam; nam animus contrahendi deest) aequi- 
parantur; si superant, qua parte merita exaequant, onerosis, 
qua superant, gratuitis paria habentur. 

73. Hac autem doctrina posita, (pia societas civilis utitur, 
haec iam de Ecclesiae Concordatis, quae cum societate civili 
catholicorum ineuntur, tenenda esse pronum est: 

I. Eiusmodi concordata iuxta praedictam notionem ordinario 
el regulariter privilegiis adnumeranda esse; ita ut Concordatum 
recte definiatur: Lex particularis ecclesiastica pro aliquo regno 
Summi Pontificis auctoritate edita ad instantiam Principis 
eius loci, speciali eiusdem principis obligatione confirmata, se 
eam perpetuo servaturum. Ratio est, quia in Concordatis, quae 
ab Ecclesia' ineuntur, regulariter et ordinario de rebus agitur 
ad eam pertinentibus, adeoque eiusmodi, quae sive per se, sive 
per accidens cum fine spirituali connexa^ sint ; quibus quidem 
in rebus societatem civilem subditam esse Ecclesiae indubita- 
tum est (55). 

Dixi ordinario et regulariter. Fieri enim potest, 
o) Ut Ecclesia de rebus quibusdam temporalibus, quibus spi- 
ritualis ratio adnexa sit, ita cum societate civili paciscatur, ut 
primum rationem spiritualem ab iis separet, deinde circa cos 
contractum ineat : quod si fiat, palam est, eas iustam proprie 
dicti contractus materiam factas esse : 

b ) Ut societas civilis rem aliquam temporalem in Ecclesiam 
transferat; quod quidem per verum proprioque dictum contra- 
ctum recte fidit potest : nam ratio spiritualis, nonnisi perfecto 
contractu, supervenit, cum scilicet per ipsius Ecclesiae accepta- 
tionem res Dei fit, et in fmem aliquem Ecclesiae proprium, 
adeoque spiritualem destinatur. 

II. Eadem concordata (saltem, ut diximus, ordinario et re- 
gulariter) privilegiis gratuitis, aut ad summum remuneratoriis 
accensori oportere, non autem privilegiis onerosis, quatenus 
saltem contractum proprie dictum haec indicant. Ratio est, quia, 
ut mox dictum est, in eiusmodi concordatis de rebus spiritua- 
libus, vel rei spirituali adnexis agi solet. Atqui ex communi et ■ 
catholica sententia hisce de rebus contractus proprie dictus 
absque crimine simoniae iniri non potest. Ergo etc. 

III. Quod ex praedictis sequitur; perperam (ordinario item 
ac regulariter) pacta synallagmatica eadem a Regalistis appel- 
lari, tum quia, ut modo diximus, pacta seu contractus proprio 

(licti citra simoniae crimen esse nequeunt, tum quia pactum 
synallngmatieum, licet per se pactum bilaterale simpliciter si- 
gnificet, nihilominus nonnullorum, ac praesertim Regalistarum 
usu loquendi ad ea foedera referri solet, quae inter societates 
omnino aequales et independentes ineuntur; adeoque earum ad- 
signiticat absolutam aequalitatem ; quod quidem in re nostra 
falsum est, ut modo animadvertimus (heic. /.) Praeterea qui 
Concordata pacta synallagmatica esse vult, is, ut sibi cohaereat, 
haec cum Scbloer as^prere simul debet: «) divinam Primatus 
institutionem humanis hisce concordatis coarctari, et mutilari: 
b ) Summum Pontificem alienatione proprie dicta iura Primatus 
sui alienare posse, ita ut ea amplius exercere, invito Principe, 
cum quo concordatum fact um est, eidem non liceat: c) Qui is 
Pontificatu praecedit, successores suos ligare suis actis posse, 
eorumque potestatem restringere; ita ut, cum a S. Petro ad 
Pium IX ducenti ac sexaginta Pontifices fere numerentur, iam 
ducentis ac sexaginta imminutionibus potuerit iam Primatus fere 
ad nihilum redigi: d) Consequenter singulos Pontifices non im- 
mediate a Christo in persona Petri, quemadmodum fides ca- 
tholica docet, sed a suo decessore Primatus pote^atem recipere: 
e ) cumque per se, ea omnia praescribi possint, quae possunt 
alienari, iura Primatus contra Romanos Pontifices, et quidem 
ab ipsis laicis Principibus etiam praescribi posse; aliaque hisce 
similia. Atqui haec omnia erronea sunt, et fidei catholicae re- 
pugnant. Ergo etc. 

Ii. Ob: cum Schenkl Instit. fur. E celes. 116. Concor- 

data vera pacta esse, evincunt l.° actorum series; 2.° inscri- 
ptio, nomen, ae verba concordatorum; 3.* confessio ipsorum 
Pontificum; 4.* observantia perpetua; 5.* indoles (independens) 
societatis civilis. Ergo etc. 

R. Ad singula: 

a) Ad I> Nego Ant. Actorum siquidem series nihil aliud 
demonstrat, nisi post aliquas turbas concordata iniri consue- 
visse. Id autem si evinoeret, eadem vera pacta esse, statuendum 

foret, coortas turbas nonnisi veris pactis, nunquam beneficiis 
sedari posse. Id autem in genere est falsum ; quatenus autem 
de materia, de qua agimus, affirmatur, est etiam absurdum; 
quandoquidem ciusmodi ea est, quae verum ac proprie dictum 
pactum ordinario ac regulariter admittere non potest (13, II t III). 

b) Ad 2.“"* et 3.»" 1 Nego ant. quia subiecta materia veri pa- 
cti, uti mox dictum est, incapax latiore sensu ea inlelligi iubct. 

c) Ad 4.°" Nego item Ant. Quod enim quidpiam diu atque 
etiam perpetuo observetur, id veri pacti exclusi ve esso pro- 
prium, nemo dixerit: est enim et beneficii proprium iuxta no- 
tissimam regulam: Beneficium Principis decet esse mansurum. 

d ) Ad 5. un Nego Ant. Indoles enim societatis civilis eiusmodi 
est, ut circa res spirituales, vel spiritualibus adnexas, quae or- 
dinario ac regulariter materia 9unt concordatorum, nullo pacto 
sit independens, sedimo Ecclesiae subdita (13, I.). 

ARTICULUS SECUNDUS 
De concordatis rite valideque ineundis. 

15. Quemadtoodum privatorum, ita et societatum pacta in- 
valida esse omnes consentiunt sive desit materia licita, sive 
desit liber consensus. 

16. Si dolo, aut errore versante circa rei substantiam con- 
sensus extortus fuerit, liberum aullo pacto eum esse , manife- 
stum est: si ex metu gravi iniusteque incusso, licet aliqua ex 
parte liber dici queat , nihilominus palam est ea libertate ca- 
rere, quae necessaria est ad firmiter contrahendum, adeoque, 
si pars laesa velit, revocari eundem posse, communis est sen- 
tentia (*). 

11. Materia pacti illicita est, si adversetur alicui vero pro- 
prieque dicto officio, seu verae propriacque dictae obligationi, 
qua contrahentes actu teneantur. Hinc celebris distinctio inter 

{*) Cf. Lessivm De laetitia ei lure Lib. 2. Cap. 17. Dubit. V r et VI. 

iura, quae alienari possunt, seu alienabilia , et iura, quae alie- 
nari nequeunt , seu inalienabilia. Inalienabilia nimirum ea di- 
cuntur , quae cum aliquo vero proprieque dicto officio actu con- 
iuncta sunt: celera alienabilia. / 

78. Ex hac autem doctrina, quam etiam Regalistae tenent , 
haec sponte ac necessario dimanant : 

I. Concessiones, quas ab Apostolica Sede terror atque arma 
extorserunt, minime firmas esse. Atque huc pertinent (praeter 
alias non paucas, praesertim superiore seculo labente initas ) 
concessiones a Paschali II. Henrico V. factae, quae proinde in 
Lateranensi secunda synodo merito revocatae sunt. 

II. Romanos Pontifices nihil tale concedere posse, quod re- 
pugnet naturae primatus sui , atque officio a Christo Domino 
iisdem commisso oves eius pascendi. Unde merito S. Pius V. 
negavit , posse se Principibus viris facultatem perpetuo conce- 
dere admittendi, vel reficiendi constitutiones apostolicas, licet 
mere disciplinares, quam facultatem dicunt Ius Placiti regii, 
praesertim si eiusmodi concessio simpliciter petatur, et sine iis 
conditionibus, quae Pontificii Primatus rationem indemnem fa- 
ciant ; eoque magis si petatur, tamquam ius coronae regiae de- 
bitum ; quia sine rectae fidei dispendio non posset eiusmodi 
error pontificia concessione confirmari. 

III. Licet Principum sit curare temporalem felicitatem regni 
sui , idque ad eorum officium pertineat ; nihilominus neque illi- 
cita, neque invalida per se dici potest aliqua societatis civilis 
concessio favore Ecclesiae, eo quod temporalis felicitatis detri- 
mentum aliquod involvat. Ratio est, quia felicitas temporalis per 
se ordinatur, ac proinde servire debet bono spirituali, quod est 
finis Ecclesiae (61); quodque inde sequitur, societas civilis 
non absolute et simpliciter temporalem felicitatem curare de- 
bet, sed quatenus ultimo hominis fini, idest bono spirituali, 
inserviat (61). Unde patet , societatem civilem per se nullo 
pacto agere contra officium proprium , cum aliquid Ecclesiae 
concedit, quod temporalem felicitatem aliquatenus impediat. 

ARTICULUS TERTIUS 

De concordatis rite interpretandis, ac rescindendis. 

79. Conventionum, quae inter duas societates initae sunt, 
sive interpretatio , sive rescissio , non secus ac in iis fit , quae 
a privatis ineuntur, vel mutuo consensu fieri debet, vel legiti- 
mo iudicio. 

80. Si societates, inter quas conventio facta est, sint omnino 
inter se indcpendentes, nonnisi mutuo consensu authentica eius- 
dem conventionis interpretatio, aut rescissio fieri debet. Si al- 
terutra ab altera dependeat sive ratione sui, sive saltem ratione 
rei, de qua agitur, iudicio societatis principis standum est (36) : 
quo in iudicio, si de rescissione agatur, animadvertendum est, 
utrum de privilegio oneroso res sit ; quo in casu ita rescissio 
decernenda erit, ut id quod collatum fuerat a societate, vel per- 
sona subdita, restituatur , aut ad aequitatis normam compen- 
setur; nisi forte bonum publicum aliud omnino postulet. Hinc 
vel in ipsis societatibus civilibus haec passim videmus : 

I. Si quis Princeps, ex. gr. Rutheuus concessionem aliquam 
fecerit societati, vel personae nullatenus subditae ex. gr. Ame- 
ricanae, quae scilicet nullo pacto Ruthenorum principi subii- 
ciatqr neque ratione sui, quippe quae pertineat ad nationem li- 
beram, et independentem, neque, ratione rei, de qua agatur, 
quippe quae extra Ruthenorum territorium sita iam sit ; com- 
muni inter omnes nationes iure certum id haberi, eundem non 
posse amplius concessionem a se factam arbitrio ac iudicio 
suo revocare, aut interpretando moderari. Ratio est, quia iudi- 
cium auctoritate sua ferre, actus est jurisdictionis ; in perso- 
nam autem non subditam nulla est iurisdictio : 

II. Privilegia, quae societati ac personae sibi subditae a 
Principe concessa fuerant, ab eodem eiusve successoribus, si 
qua controversia orta esset, declarata atque interpretata sem- 

per fuisse, eadem vero, praesertim si gratuita essent, eiusdem 
principis eiusve successorum arbitrio non raro fuisse revoca- 
ta; quod quidem, interveniente causa publica, merito fieri po- 
tuisse, imo et debuisse, scriptores consentiunt, eoque magis, 
^juo magis ad Regalistas pertinent. (Cf. Card. De Luca in 
Tract. de officiis venalibus, disc. 93. de Regalibus etc.) 

III. Ea etiam, quae caussam onerosam habent, revocata a 
Principibus non raro fuisse ; idque aliquando etiam sine ulla 
compensatione , cum scilicet necessitas publica id exigeret , 
cuius rei gravissimi testes sunt syngraphae publicae aeris alie- 
ni, quas ceiulas vulgo appellant , uno edicto sine ulla com- 
pensatione apud plurimas nationes non una vice sublatae (*). 

Haec autem cum Rcgalistac non modo admittant , verum 
etiam propugnent, fateri iam ultro debent haec, quae inde di- 
manant. 

81. Prop. I. Societas civilis, si quid Ecclesiae concessit, 
id non potest arbitrio suo vel interpretando moderari, vel quod 
gravius est revocare. 

Proh. Concessio facta Ecclesiae a societate civili est conces- 
sio facta non subdito (43 ad 60). Atqui nemo potest concessio- 
nem non subdito factam arbitrio po revocare, vel inferpre- 
tfando moderari (79, I.). Ergo etc. 

Confirmatur. Quidquid Ecclesiae concessum est, id fini Ec- 
clesiae proprio, hoc est fini spirituali addici necesse est. Atqtti 
in iis, quae fini spirituali sunt addicta, societas civilis nullam 
habet potestatem. Ergo etc 

82. Prop. II. Ecclesiae est de vera concordatorum inter- 
pretatione iudicium ferre, concessionesquc a se factas, si ra- 
tio finis sui, hoc est salutis aeternae, id exigat, revocare; nisi 
forte res sit de rebus temporalibus, a quibus ante consumma- 

(*) Cf. de lota huius articuli materia Suarez De Legib. Lib. VIII, 
Cdp. 37 ; et Card. De Luca in Tract. De Officiis venalibus Disc. 93. 
De Regalibus etc. 

lionem contractus ratio spiritualis iisdem adnexa ab ipsa Eccle- 
sia legitime separata fuerit. 

Prob. Principis est interpretari, et si iusta exigat causa, 
revocare privilegia personae subditae a se concessa (79, II). 
Atqui concordata rationem habent privilegiorum (73, I); in 
lis autem Ecclesia habet rationem principis , societas civilis 
personae subditae (*). Ergo etc. 

Ratio autem limitationis , quam in propositione posuimus, 
haec est; quia in iis rebus , a quibus ratio spiritualis omnino 
separata est, deficit fundamentum principatus Ecclesiae in so- 
cietatem civilem. 

, 83. Prob. III. Regulariter loquendo, fieri non potest, ut 

Ecclesia in rescindendis concordatis ad aliquam compensatio- 
nem societati civili praestandam stricto iure teneatur. 

Prop. Compensatio nonnisi in onerosis privilegiis rescin- 
dendis stricto iure debetur. Atqui, regulariter’ loquendo, con- 
cordata inter Ecclesiam et Societatem civilem inita privilegiis 
onerosis nullo pacto accenseri possunt (73, II). Ergo etc. 

APPENDIX 

De Concordatis cum Societate civili haeretica, vel infideli . 

84. Discrimen, quod in concordatis ineundis intercedit in- 
ter catholicam, atque inter haereticam aut infidelem societatem 
civilem, non ex eo capite repeti potest, quod carum respectu 
indoles ac natura concordatorum diversa esse dici debeat. Cum 
enim eorum natura ex materia, circa quam versantur, eruenda 
sit, quae spiritualis est, vel spirituali adnexa (73, I), multo 
sane magis eius vis retinenda est cum haereticis, atque infide- 
libus, quam cum catholicis, quandoquidem graviori ratione, 
quam catholici, sunt illi incapaces cuiuslibet circa eiusmodi 

(*) Cf. Schmahgrucber lus Eccles. Tit. de Praeb. «um. 270. et seq. 

materiam adminisl rationis ac iuris. Est igitur totum discrimen 
in eo , quod infideles atque haeretici veritati obsistentes Eccle- 
siae catholicae praerogativas, et auctoritatem non agnoscunt. 
Inde fit, quod Ecclesia abstinere quidem potest a quibusvis 
concordatis cum iisdem ineundis, sed si e re sua, id est popu- 
lorum saluti opportunum existimet, eadeiq pacisci, ita eam 
se gerere oportebit, ut pacti speciem in iisdem retineat, eaque 
perinde ac pacta servet. Quod si tractu temporis res eo deve- 
niat, ut, circumstantiis mutatis, eadem servari sine detrimento 
salutis aeternae, adeoque sine peccato non possint, rem primo 
componere mutuo consensu curabit ; sin id minus succedat, a 
fide data merito recedet, quandoquidem eo in casu vera etiam 
pacta vi sua deficiunt. Cf. Lcg. Quia 16. ([. Ad Leg. Aquil. 

At, inquies, hac lege meliore conditione erunt Hacjetici, 
atque Infideles, quam Catholici. R. Nego, Quamdiu enim ratio 
ac fides cuipiam steterit, manifestum eidem erit, meliore condi- 
tione eum esse, qui certius ad vitam aeternam dirigitur, prae 
cuius dispendio quidquid temporalis lucri est verum est detri- 
mentum ( Philip . III. 1, 8): certius autem dirigitur qui a Dei, 
adeoque ab Ecclesiae ductu magis pendet. Deinde ad praxim 
quod spectat, experientia docet, eadem ac fortasse maiore lon- 
ganimitate ac prudentia se gerere Ecclesiam solere cum ca- 
tholicis, ac cum ipsis haereticis atque infidelibus. 


Digitized by Googte 



91 — 


LIBER SECUNDUS 


DE SUBIECTO POTESTATIS ECCLESIASTICAE, SEU 
DE PERSONIS, IN QUIBIS ILLA 
IU RE RESIDET. 

1 . Generalis regula, unde tota cxcrenda est doctrina de le- 
gitime potestatis ecclesiasticae subiecto, qui nempe ii sint, in 
quibus ecclesiastica potestas iurc residet, et quanta in singulis 
resideat, voluntas Christi est, sive immediata, sive mediata. 
Cum enim Ecclesia sit societas non arbitrio hominum coacta, 
sed Christi voluntate instituta, manifestum est, ab eo esse re- 
petendam eiusdem ordinationem et constitutionem; adeoque co- 
gnoscendum ab eo ipso esse, quinam in ea imperare, et quate- 
nus possint, quive parere debeant. Cumque idem ipse potuerit, 
quod reapse fecit, facultatem alicui conferre alios etiam praefe- 
ctos in Ecclesiae administratione adiiciendi, quo nempe faci- 
lius, adaucto fidelium numero, illa exerceatur ; hinc sane mo- 
nuimus, eam Christi voluntatem, non modo immediatam , ve- 
rum etiam mediatam esse posse. Quapropter tria in capita ma- 
teriam huius libri distribuemus, in quorum primo constitu- 
tionem Ecclesiae, qualis a Christo instituta est, exponemus; in 
altero referemus praecipua eorum systemata, qui a vera Eccle- 
siae constitutione aberrarunt, eaque breviter refutabimus; in 
tertio, qui annulus ferme erit, quo ius publicum Ecclesiasti- 
cum cum iure ecclesiastico privato, idest *um iure canonico 
proprie dicto colligetur, legitimos iuris canonici fontes quodam 
veluti corollario aperiemus, ut nempe de singulis legibus, quae 
forte proponantur, iudicium ferri possit, utrum verae leges, 
utpote quae a legitimo fonte profectae sint, haberi debeant, 
necne. 



CAPUT PHIMUM 


DE VERA ECCLESIAE CONSTITUTIONE 

2. Brevem conspectum, el summa veluti capita ecclesiasticae 
constitutionis, exponimus, nc alterutrum ex his duobus vitiis in- 
curramus, ut vel manca sit, ea omissa, ecclesiastici iuris do- 
ctrina, suoque fundamento destituta, vel eadem crambes, si 
plenius exponi velit, heic recoquatur, quae in Theologia iam 
apposita est. Itaque singulorum capitum diligentem demonstra- 
tionem si quis cupiat, is adeat Theologos; heic totum simul sy- 
stema, quo Christus Ecclesiam suam ordinavit, singulariumque 
partium cohaesionem uno veluti obtutu comprehendendam ex 
praesupposila theologica veritate habere contentus sit. 

3. Ita igitur ex Theologia constat, ordinasse Christum Ec- 
clesiam suam. 

I. Totum Ecclesiae corpus duas in classes distingui voluit, 
quarum altera populum contineat, quo in numero qui censentur, 
Laici audiunt , altera coalescat ex illis, quibus cura finis pro- 
ximi Ecclesiae, idest sanctificationis animarum, adeoque pote- 
stas ecclesiastica est demandata, iique Clerici appellantur. 

II. Cum ciusmodi Ecclesiae finis , idest sanctificatio anima- 
rum, habeatur per gratiam sanctificantem, quam Christus per 
sacramenta haberi voluit, accedente cooperatione hominis sive 
per idoneas dispositiones ad illam acquirendam, sive per bona 
opera ad eam conservandam et augendam, ad duo capita cu- 
ram finis Ecclesia» Clericis commissam direxit: l.° adeliieien- 
da sacramenta; 2.° ad fideles recte, et quantum fieri potest ef- 
ficaciter dirigendos, ut divinae gratiae, quae per sacramenta 
confertur, quemadmodum par est, cooperentur : unde duas 
constituit in Ecclesia potestates, quae Hierarchiae appellantur, 
alteram Ordinis , alteram lurisdictionis, quarum prior defini- 
tur Potestas , quae ordinatur ad efficienda sacramenta; altera 

dicitur Potestas pascendi, seu gregem Christi regendi tum 
quoad intellectum per doctrinam rectae fidei, quae praecepti ri- 
tu credenda proponitur, tum quoad voluntatem per verum pro- 
prieque dictum imperium, quo in tota mediorum oeconomia fi- 
deles dirigantur, ita ut ipsa quoque sacramentorum dispensatio 
ad eiusmodi potestatis officium pertineat. 

III. Ordinis potestatem indelebilem, eiquc, cui semel collala 
sit, perpetuo inhaerentem esse voluit, licet ea utendi facultas a 
jurisdictione pendeat; unde si quis potestate ordinis instructus 
sacramenta sui ordinis propria conficiat, cum tamen iurisdictio- 
nom non habeat, is illicitum actum aget, sed tamen validum; 
quandoquidem applicatione virium sufficientium consequi effe- 
ctum necesse fuit; eaquepropter ex opere operato dimanare 
effectus in sacramentis dicitur : nisi tamen res sil de sacramen- 
to Poeniten tiae, quod esset etiam invalidum , quia administra- 
tio sacramentalis poenitentiae habet conditionem iurisdictionis 
intrinsece et essentialiter adiunclam ; siquidem fieri debet more 
iudicii , cum cetera conferantur simpliciter more beneficii. 

IV. Eandem hanc ordinis hierarchiam distinxit in Episco- 
pos, Presbyteros, et Ministros, non eodem tamen potestatis 
gradu, sed longe diverso, ita ut summus ac plenus sit in Epi- 
scopis, infimus in Ministris. 

V. Hierarchiam autem iurisdictionis non immobiliter adbao- 
rentem, sed amovibilem fecit ; eamque constituit plene quidem 
ac perfecte in Romano Pontifice, et deinde in Episcopis, qui 
proinde proprio nomino Pastores appellantur; quadantenus 
autem etiam in Presbyteris et in Diaconis, quorum etiam ordi- 
nes dicuntur proinde hierarchici : ea tamen omnia hoc modo 
ac discrimine. 

a) Ut Romanum Pontificem 1 .“ Vicarium suum esse volue- 
rit, totiusque Ecclesiae fundamentum; adeoque et centrum uni- 
tatis, cui qui adhaereant, ii tantum in Ecclesia sint ; et Princi- 
pem totius ecclesiae, qui plenam, et universalem in eadem ha- 
beat potestatem, quam Primatum dicunt: 2. 6 ut infallibilitatis 

dono a(l fidelium intellectus in doctrina fidei atque morum cer- 
tissime dirigendos eundem instruxerit: 3.° ut rationem eius 
successionis hisce limitibus determinant ; ut successoris sibi 
constituendi facultatem (nisi forte extraordinaria quaedam, et 
proprie dicta necessitas id imperet) eidem denegarit , modum 
tamen electionis, ipsosque electores designandi ius tribuerit. 

b) Ut Episcopos constituerit proprie dictos ac perfectos Pasto- 
res, sed Romano Pontifici subiectos hac quidem lege ac ratione : 
1/ ut eorum munus atque institutio eo tendat, ut praeter Ro- 
manum Pontificem, qui solus totam Ecclesiam administrare 
non posset, alii quoque praesto sint , qui in partem eius solli- 
citudinis vocentur ; quique sint habiles ad fideles sibi creditos 
perfecte regendos, eandemque ob rationem ad supremum hie- 
rarchiae ordinis gradum sint evecti; adeoque ea potestate in- 
structi sint, qua in genere habiles facti fuerint ab omnia me- 
dia, quae ad finem necessaria sint , administranda ; in specie 
autem quoad sacramenta ut omnia conferre valeant ; potissi- 
mum autem, et iure sui ordinis proprio ordinem, et confirma- 
tionem ; atque hanc quidem iure ordinario; illum, si de hierar- 
chicis gradibus res sit, iure absolute exclusivo, si de celeris 
(infra VI), item ordinario iure: quoad directionem intellectus 
ut sint iudiccs fidei et doctrinae morum, ita tamen ut infallibili- 
tatis donum coniunctim , idest simul congi egati eatenus ha- 
beant, quatenus cum Romano Pontifice consentiunt, singuli 
autem nullo modo , adeoque in rebus dubiis ad eundem Ro- 
manum Pontificem, qui et infallibilis et centrum unitatis est, 
caussam remittere debeant: quoad, directionem voluntatis ut 
veri perfectiquc imperii iura habeant : 2.” ut lotam hanc pote- 
statem nonnisi dependenter a Romano Pontifice exercere de- 
beant, ita ut eiusdem sit non modo loca determinare, in qui- 
bus illam exerceant, verum etiam eandem et suspendere, et 
restringere, et, si necessarium visum fuerit , alio submisso pa- 
store, etiam inhibere : 3.° quod consequens est, ut iurisdictio 
episcopalis derivetur in singulos auctoritate sive immediata, 

sive mediata Romani Ponlificis, quae dicitur legitima missio; 
non autem ipsa consecratione, seu episcopalis ordinis susce- 
ptione, qua tantum potentia confertur sacramenta conficiendi , 
et habilitas ad gregem Christi regendum, non autem facultas 
eiusdem et potentiae et habilitatis exercendae. 

c) Ut Presbyteros tamquam Episcoporum adiutores institue- 
rit non omni tamen in munere, sed in administratione tantum 
sacramentorum exceptis confirmatione et ordine, et in verbi 
Dei praedicatione; idque hisce legibus: l.° ut totam hanc po- 
testatem nonnisi dependentor ab Episcopo ( multo autem magis 
a Romano Pontifice) exercere possint ita ut regulariter ipsius 
Episcopi sit eandem et suspendere et restringere, et, si ratio 
id postulet, etiam inhibere: 2.° quod consequens est, ut faeul- 
tas exercendi presbyteralia munera derivetur in singulos au- 
ctoritate Episcopi, vel Romani Pontificis, non autem ipsa ordi- 
natione, qua tantum potentia confertur conficiendi sacramenta 
presbyteralis ordinis propria, non autem facultas eandem po- 
tentiam exercendi. 

i) Ut denique Diaconos ea in re hierarchicos effecerit, ut vi 
sui ordinis habiles sint ad sacramenta baptismi, atque Eucha- 
ristiae administranda, et ad praedicationem verbi Dei exercen- 
dam, ita tamen, ut nonnisi auctoritate Episcopi haec faciant. 

VI. Facultatem fecit Ecclesiae, idest Romano Pontifici, aut 
Episcopis una cum eo coniunctis, alios gradus, prout ipsa ex- 
pedire censueril, instituendi tum in hierarchia iurisdiclionis, 
tum etiam in hierarchia ordinis, hoc tamen sensu, atque modo: 

a) Quoad hierarchiam ordinis, ut non intelligatur facta esse 
facultas inducendi novam quandam potestatem ordinis, sed ex 
officio ultimi ordinis hierarchici minores quasdam partes se- 
cernendi, unde alii ordines eodem minores constituantur. 

b ) Quoad hierarchiam iurisdiclionis 1 ." ut Romano Pontifi- 
ci data fuerit facultas vocandi alios in partem suae sollicitudi- 
nis non modo in ea re, quae spectat ad agnos’ idest ad popu- 
lum, instituendo ex. gr. magistratus alios ecclesiasticos, qui 

licet episcopali ordine non instructi episcopalem tamen iuris- 
diclioncm in plebem sibi assignatam exerceant , iis exceptis , 
quae episcopalem ordinem omnino exigunt ; quod videmus fa- 
ctum fuisse in Abbatibus, quos dicunt Nullius: verum etiam ia 
ea re, quae spectat ad oves, idest ad Episcopos, instituendo ex. 
gr. certos iurisdictionis gradus, quibus adnexa sit aliqua in ip- 
sos Episcopos iurisdietio, ut, cum impar sit Sedes Apostolica 
opportuno tempore ac prompte omnibus providere sive ob eorum 
numerum latius excrescentem, sive ob nimiam locorum distan- 
tiam, praesto sint alii, qui Aposlolicae curae partes expleant, 
quod factum videmus in institutione Patriarcharum, Primatum, 
Metropolitarum ; vel etiam mittendo, cum necessarium visum 
fuerit, extraordinarios aliquos praefectos, qui suam potestatem 
in ipsos Episcopos exerceant; quod item videmus factum fuis- 
se, atque identidem fieri in Vicariis Apostolicis et in Legatis: 
2/ ut pari modo etiam Episcopis liceat (nisi altiore potestate 
prohibeantur) constituere in ea Ecclesiae parte, quae sibi com- 
missa est, quamque dicunt Diaecesm, alios inferiores se re- 
ctores quibus partem suae potestatis committant , iis semper 
exceptis, quae exerceri ab iis nequeant ob sacri ordinis ad ea 
necessarii defectum. 

VII. In primordiis Ecclesiae extraordinarias quasdam facul- 
tates Apostolis tribuit, quas tamen in eorum successores Epi- 
scopos noluit dimanare. 

Atque haec summa est divinae Ecclesiae Constitutionis, un- 
de tota doctrina de vero legitimoque Ecclesiasticae potestatis 
subiecto hauriatur. Heic enim videre est l.° Quis in tota Ec- 
clesia, quique in singulis eiusdem partibus imperent, easdem- 
que partes cuius sit definire, ac distribuere: 2." Quanta in sin- 
gulis sit potestas : 3.° Quatenus iisdem inhaereat: quae sane 
tria sunt, ad quae facile referas quaecumque de cuiuslibet po- 
testatis subiecto quaeri possunt. Liceat igitur ad alterum ca- 
put progredi, quod est do praecipuis erroribus, qui Ecclesiae 
constitutioni adversantur. 

CAPUT SECUNDUM 


DE PB.VEf.IPl! IS SYSTEMATIS, QUAE A VERA ECCLESIAE 
CONSTITUTIONE ABERRARENT. 

4. Quae de eiusmodi systematis dicenda sunt, duas in partes 
distribuimus, in quarum altera eadem exponemus, in altera 
brevi quadam ratione refutabimus. 

S- 1. 

Exponuntur praedicta systemata. 

5. Marsilium Menandrinum, quem Patavinum dicunt, omnium 
patriarcham, quippe quem ceteri plus minus cxcripserunt, fa- 
cile dixeris. Hic Ludovico Bavaro adblandilus , qui saccu- 
lo XIV. Romanos- Pontifices oppugnabat, ecclesiasticam consti- 
tutionem pervertit libro edito, quem inscripsit Defensorium 
pacis; quo in libro haec docuit: 

I. Summam potestatem esse in toto coetu fidelium, idquo iu- 
re ipso naturae societatibus omnibus communi. 

II. Hanc potestatem translatam deinceps fuisse in Principes, 
si essent fideles, sin infideles, in Episcopos non sine tamen 
subiectione tum populo ipsi, tum Principibus. 

III. Propriam Ecclesiae potestatem non esse in cogendo , 
sed in monendo tantum , in concionando , aliisque huius 
generis. 

Hic damnatus est a Ioanne XXII pluribus editis con- 
stitutionibus, praesertim vero Const. Licet. 23. Oct. 1327 : 
refutatus vero ab Alberto Pighio Ve Ilierarchia Eccles. 
Lib. V. 

6. Ex disciplina Marsilii sunt primum Protestantes , qui 
eiusdem librum oblivioni iam traditum in vulgus ediderunt. 
Hi tamen more suo innumeras in sententias scissi sunt, quas 

referre haud modicum interest, ul ex tacita eorum confessione 
appareat, eos in perpetuo errore versari, nihilque assignari 
posse, in quo securi conquiescant. En igitur quid de eorum 
systematis referebat Schcnkl hoc seculo ineunte Instit. lur. 
Eccl. Prolegom. <§. 46 in nota. « Protestantes nova identidem 
« cudunt Ecclesiae systemata, quorum decem inter se diversa 
« Pfaflius, nec pauciora enumerat Moshemius; sed multo plu- 
« ra excogitata fuisse, in diesque pene nova procudi ex Prote- 
« stantium scriptis luculentum est. Sane l.“ olim placuit plu- 
« ribus inaequalis, hodie aequalis (plane democraticae) Eccle- 
« siae systema plerisque placet. 2.“ Alii maluere Ecclesiam 
« liberrima natam confoederatione, et societatem prorsus vo- 
ti luntariam : alii Christi voluntate determinatam dixere et le- 
ti galem. 3.“ Peculiaris societas aliis, aliis Beipublicae (socie- 
« tati civili) innexa Ecclesia visa est, et ab illa indistincta. 4." 
« Alii omne ab Ecclesia arcent imperium: alii Ecclesiam sub- 
« iiciunt imperio lotius societatis; alii delecto ministrorum coe- 
« lui, alii universis ministris; alii magistratui politico, sive 
« Principibus, quibus ius sacrorum tribuunt. S.° Eiusmodi ius 
« sacrorum alii ex iure naturali, alii ex sacra scriptura, alii 
« ex pace religiosa, seu Westphaliea, alii ex consuetudine, alii 
« ex populorum cessione tacite facta Principibus asserunt: alii 
« ex ipsa boni publici tum ecclesiastici, tum politici ratione 
t seu necessitate, alii ex iure devolutionis vindicant. 6.° No- 
« vissime turba maxima iura Ecclesiastica dispescit in maie- 
« statica , el collegialia, quorum illa Principi, ista fidelium 
« coetui per se competant. At, dum de utrisque discernendis 
« res est, foede ipsimet scinduntur. Nam 7.” alii e numero in 
« primis lurisconsullorum in Principem se se exhibent libcra- 
« liores: aut brevi manu omnia Principi vindicant, aut saltem 
« quae maiestatica, quaeve collegialia sint, haud operose dis- 
« quirendum autumant, praesertim si qui exercere ea iura de- 
« beant Principes sint Protestantici, non autem Catholici. Alii 
« e coetu maxime Theologorum utraque dicunt esse probe di- 


Digitized by Google 



— 99 — 


« stinguenda, eoquod omnia sine discrimine et absolute trans- 
ii ferri in Principem, aut certe sine ministrorum Ecclcsiastico- 
« rum interventu recte administrari ab eo nequeant ; imo vero 
« haud rite’ administrata a populo revocari possint, et retrahi. 
« Ceterum 8.” systematum varietate et amore ducti alii ipsum 
« Christum Dominum fuisse legislatorem negant ; alii non 
« Christo quidem, sed tamon Apostolis potestatem legislato- 
« riam aut certe exeqmtoriam abiudicant ; alii eam ceu per- 
it sonale privilegium divinitus datum, sed ita, ut cum ipsis ex- 
ii piraret, iisdem permittunt. Rursus 9.° imperium, seu cccle- 
« siasticam quandam potestatem alii iurc non proprio, sed ad- 
ii ministratorio ab Apostolis ceu delegatis, populique olliciali- 
« bus exercitam fuisse admittunt; atque eodem modo non divi- 
« na, sed humana ordinatione et populi voluntate .Apostolis 
« successisse dicunt Episcopos, qui quidem lapsu temporis 
« delegatam a populo potestatem tamquam sibi propriam usur- 
« parint ; donec seculo XVI , abdicatis (inter Protestanles) Epi- 
« scopis, Ecclesia in ius sibi proprium postliminio esset resti- 
« tuta. Quo ex tempore, inquiunt, potestatem ecclesiasticam, 
a vel exercitium eiusdem in principes esse translatum, aut iis- 
« dem, accedente populi consensu , firmatum ; aut certe ex eo 
« tempore per Principes, cum utilius id fieri a nullo alio pos- 
« set, iuste rcctequc eam potestatem affirmant administrari 
« ctc. Itaque quod Moshemius de Lutheranae Ecclesiae syste- 
« mate candide fatetur, id iure optimo hodiernis etiam Prote- 
li stantibus Mendelsonius obiicit : In hoc aetatis nostrae lumi- 
a ne Protestantium de iure ecclesiastico libri didactici extri- 
ti cari hactenus ab incerta caecaque haesitatione non potue- 
« runt. Ad extrema adduci, ita ut iura omnia penitus dimit- 
ti tat, Clerus non patitur ; neque tamen quae illa sint iura, 
ii assignare quispiam valet. Judicari et finiri lites percu- 
li piunt; at iudicem supremum nullum admittunt. Denique li- 
u bertatis atque independentiae ecclesiasticae mentio perpe- 
ti tua fit, cum nemo tamen indicare possit, ubi ea reperiatur. 

« Quae vero proximis his annis, et fere in -dies nova , olimque 
« prorsus inaudita de Ecclesiae Christianae systemate scribaat 
« Protestantes plures, nemo, nisi in eorum scriptis prorsus s»t 
« hospes, ignorare poterit. » Hactenus Sehenkl cfe Protesta»- 
tium systematis (*). 

7. Alter Marsilii Patavini surculus est Edmundus Richerim 
Collegii Sorbonici aliquando syndicus, quo ex loco eiusdem 
Collegii decreto ob errores suos deturbatus est. Huius svsteroa 
hisce capitibus continetur. 

I. Cum Marsilio summam potestatem in ipso ponit fidelium 
coetu, cui proinde immediatius atque essentialius (ut ipse lo- 
quitur) claves a Christo traditas fuisse affirmat : unde ait , nul- 
lam esse Ecclesiasticam legem, nisi quae consensu populi, 
idest coetus fidelium fuerit confirmata. 

II. Potestatem ministerialem universo ordini hierarchico, 
idest Romano Pontifici, et Episcopis, quos Apostolorum loco 
esse, et Presbyteris, quos discipulis successisse ait, ab ipso 
Christo immediate traditam esse, licet diverso gradu, asserit : 
ita ut Episcoporum, et Presbyterorum, in specie autem Paro- 
chorum iuiisdictionem non a Romano Pontifice, vel ab Ordina- 
rio, sed immediate ab ipso Christo derivet. 

III. Romanum Pontificem totius Ecclesiae caput mimsteriale 
dicit ad unitatem in toto orbe Christiano conservandam per cu- 
stodiam et exequutionem canonum, eiusque potestatem regi- 
mine temperatam esse aristocralico, quandoquidem ait, Eccle- 
siam inconsultam, dissentientem, invitam, vel inauditam obli- 
gare ipse nequit ; unde plenitudinem auctoritatis pontificiae ita 
definit : 

a) Ut ad Ecclesias particulares per mundum dispersas, sed 
nequaquam in Ecclesiam universalem in concilium congrega- 
tam extendatur. 

(’) Cr. quae de variis fidei formulis ab Arianis eorumque fautoribus 
invectis habet S. Hilarius Life. 2. ad Constantium. 


b ) Ut iuridice atque auctoritative legem divinam, naturalem, 
et canonicam interpretetur, nec non etiam ut de canonibus con- 
ciliorum generalium eo in casu dispenset, quo ipsum Conci- 
lium, si esset congregatum, dispensaret, nempe pro communi 
Ecclesiae, non privatorum bono. 

c) Ut necessitate postulante (quia non semper haberi conci- 
lium potest) leges aut canones condat in actu primo: nam 
actus secundus, ait ipse, idesl formalis et actualis causa obli- 
gandi ab Ecclesiae consensu dependet. 

IV. Eadem fere proportione Episcoporum potestatem in pro- 
pria diaecesi definit, quandoquidem eius sententia ne Episco- 
pus quidem subditos suae diaeccseos absque eorum consensu 
per presbyteros curatos praestito obligare potest. 

V. Praerogativam infallibilitatis toti Ecclesiae (quo nomine 
populum seu coetum fidelium semper intelligit) fuisse colla- 
tam asserit, ipsi autem Petro nullo modo; ac proinde Roma- 
num Pontificem ante assensum Ecclesiae in doctrina fidei at- 
que morum non esse infallibilem. 

VI. Ecclesiae neque territorium, neque potestatem coacti- 
vam esse; adeoque de mediis necessariis ad beatiludinem sua- 
sive tantum ac direclive, non coactive, poenas temporales irro- 
gando, iudicare posse ait: Princeps vero politicus, ut domiqus 
reipublicae ac territorii, eius sententia vindex est, atque prote- 
ctor legis divinae, naturalis et canonicae: unde 

o) Leges figere, et gladium distringere cum in finem pos- 
se, ait. . 

b ) In speciem autem eundem eo nomine esse affirmat iudi- 
cem legitimum appellationum, quas ab abusu vocant. 

Atque hoc quidem est celebre Richerianum systema ex Mar- 
siliano, ut patet, conflatum. Eiusdem auctor damnatus est a 
provinciali synodo Parisiensi anno 1612, mense martio; tum 
a provinciali synodo Aquensi eodem anno, mense maio; tum 
pluribus decretis sacrae Congregationis Indicis, idest 10 maii 
1613 sub Paullo V; 2. decembr. 1622 sub Gregorio XV; 4. 

martii 1709 sub Clem. XI; denique peculiari edito Brevi ab 
Innocentio XI. «anno 1681, quo Brevi historia Conciliorum ge- 
neralium eiusdem Richerii damnata est, quod in ea systema 
suum saepe defendit. Ipse autem Richcrius bis, ut videtur, 
simulato , tertium sincero animo doctrinam suam reprobavit 
anno, antequam vita cederet, idesl 1630, qua de re consulen- 
dae sunt ephemerides Trevolsienses mensis ianuarii anni 1703. 
De toto autem eiusdem systemate consuli potest Veith Richerii 
syst. confutatum, et Charlas De Libert. Gallic. Lib. XII. 
alias IX. 

8. Ex Edmundo Richerio, et ex ipsis Protestantibus totus 
prodit Febronius, quo sub nomine latet Nicolaus Ilontheim Suf- 
fraganeus Trcvirensis: nisi quod huius systema , quod anno 
1763 in libro inscripto de Statu Ecclesiae edidit, Primatum 
Romani Pontificis maxime petit. Ut plenior eiusdem notio 
habeatur, triplicem in partem dividi potest, in doctrinalem, 
in historicam, in practicam. 

I. Quoad doctrinalem haec docet: 

a) Ecclesiae statum negat esse monarchiam: licet autem 
non obscure loti fidelium coetui claves fuisse traditas doceat, 
nihilominus de ea re non admodum est sollicitus, cum totus 
eius finis in deprimendo Romano Pontifice sit. 

b ) Aliquem Primatum in Ecclesia necessarium esse ait ; ni- 
hilominus quod Romanae sedi fuerit affixus, id ab Ecclesiae 
placito, non a divino iure esse repetendum tradit; adeoque fieri 
posse, ut ab ea revocetur. 

c) Naturam ac fundamentum huius primatus in ea re esse 
statuit, ut unitas servetur; unde haec deducenda esse mo- 
net: l.° Primatum recte appellari Primatum consociationis; 

2. ° iura, quae, de eodem praedicantur, duas in classes esse di- 
stinguenda, in essentialia, quae eidem perpetuo inhaereant, et 
in adventitia, quae amoveri possint, et ut plurimum debeant: 

3. ° essentialia ea tantum habenda esse, quae sint in unitate legi- 
timo modo curanda; cetera dici debere adventitia. 

d) Legitimum modum huiusce Primatus officium exequendi, 
idest unitatis curandae esse tantum in advigilando et in diri- 
gendo, consilii scilicet, non coactionis more; unde consequi 
ait : 1 .* Primatum illum Consociationis dici etiam oportere inspe- 
ctionis, et directionis: 2.° Excommunicationis ferendae ius ea- 
tenus ad illum pertinere, quatenus (ita Febronio sentiente) ex- 
communicatio per se non sit actus iurisdictionis: 3.° Eandem 
habere robur non posse, nisi ab Ecclesiis particularibus susti- 
neatur: 4.° Quam vero quispiam meritum se non esse sentiat, 
non secus ac ceteras contumelias, ferendam esse patienter et 
contemnendam. 

e ) Sedulo monet hunc qualemcumque Primatum a Romano 
Pontifice in totam Ecclesiam haberi distribuitive tantum non 
collective; adeoque l.° Concilii generalis auctoritatem ipsum 
sibi subiicere Romanum Pontificem, eumque tum quoad fidem, 
tum quoad mores iudicare: 2.° Idem illud neque necessario 
a Romano Pontifice indicendum esse, neque, invitis Episcopis, 
suspendi aut dissolvi ab eodem posse, neque finitum cum fue- 
rit, eiusdem indigere approbatione: 3." Pari ratione eiusdem 
decreta, licet ea sint, quae sua natura revocari queant, idest 
ad disciplinam pertinentia , a Romano Pontifice abrogari aut 
mutari nullatenus posse : 4.” Quod denique consequens est , 
appellationem a Romani Pontificis sententia ad Concilium Ge- 
nerale regularem esse ac legitimam. 

f) Infallibilitatem non modo Romano Pontifici, verum etiam 
Concilio Generali, veluti dotem eiusdem certam , negat (De 
Statu Eccl. Cap. 1 %. 9); dat tamen Ecclesiae. 

g) Vim obligandi ne Concilium quidem Generale quoad de- 
creta disciplinaria habere docet sine fidelium acceptatione. 

h ) Episcopos singulos immediate a Christo accepisse ait po- 
testatem iurisdictionis non secus ac potestatem ordinis; atque 
inde sequi: l.° Eorum potestatem tum circa fidem, tum circa 
disciplinam plenam et absolutam esse ; unde necessitatem re- 
currendi ad Sedem Apostolicam in caussis fidei et in ceteris 



caussis maioribus, vel petendi, cum Opus est, ab eadem dispen- 
sationes ab iis legibus, quae pertinent ad ius commune eccle- 
siasticum, prorsus reiicit: 2.“ Eandem Episcoporum potesta- 
tem, quod consequens est, coarctari nullo modo posse neque 
quoad res, neque quoad personas ; adeoque exemptiones Re- 
gularium, reservationes casuum et beneficiorum, necnon itis 
amatarum, et quaecumque sunt huius generis alia, totidem 
esse abusus: 3.° Romanum Pontificem in Episcoporum diaece- 
sibus statuere nihil posse, nisi eorundem consensu : 

i) Principes seculares Canonum custodes, ac vindices esse 
ait etiam adversus Romanum Pontificem ; ita ut etiam Conci- 
lium generale sua auctoritate indicere valeant. 

II. Quoad partem historicam explicare contendit, qua ra- 
tione Primatus Romani Pontificis auctoritas, ut ipse ait, excre- 
verit. Itaque haec docet : 

a) Duplici via id factum esse, alia fortuita et inculpabili, 
alia vero dolosa et culpabili: 

b) Ad fortuitas caussas haec referenda esse affirmat: 
l.° Splendorem titulorum, quibus Romanus Pontifex, eiusque 
sedes condecorata est, figuratasque et ampullatas , ut ipse ait, 
ea de re Patrum locutiones: 2.° Dignitatem Sedis Romanae 
tum quod Apostolica sit, tum quod Palriarchatum totius occi- 
dentis adnexum habeat, cuius tantum ratione (proindeque occi- 
dentalium tantum Ecclesiarum respectu) eandem ait vocari 
Matrem et Magistram: 3°. Consuetudinem Episcoporum tum 
referendi ad eundem graviores caussas, tum etiam deferendi 
ad ipsum plurium negotiorum, ut ipse loquitur, arbitratum 
sive ob receptum morem, ut idem asserit, eas sedes consulen- 
di, quae digniores et antiquiores essent, sive praesertim ob per- 
sonalem Romanorum Pontificum doctrinam ac sanctitatem : 

c) Ad dolosas et iniquas pertinere, l.° Complures proprie 
dictas usurpationes a Romanis Pontificibus ausu temerario 
perpetratas. 2." Falsas decretales (quas potissimum fuisse caus- 

sam asserit exaggerati primatus) ab Isidoro confictas, et a Ro- 
manis Pontificibus magno cum gaudio exceptas. 

III. Quoad partem practicam totus est in tradendis reme- 
diis, quibus Romanorum Pontificum auctoritas coerceatur; 
eaque septem esse ait, nimirum 

a) Apta in eam rem pppuli instructio : 

b ) Concilium generale liberum : 

c) Conspiratio Episcoporum per concilia nationalia fovenda : 

d) Vis atque auctoritas catholicorum Principum : 

e) Retentio Bullarum apostolicarum tum per Episcopos, tum 
per Principes seculares, idest Placitum, ut aiunt, sive episco- 
pale sive regium: 

f) Aperta resistentia , quam legitimam vocat: 

g) Appellatio ab abusa ; idest appellatio ad Principes secu- 
lares adversus Ecclesiae, praesertim vero ipsius Romani Ponti- 
ficis sententias. 

9. Iam vero huius systematis scopus, quem sibi proposuisse 
Febronius affirmat, reconciliandi Ecclesiae Catholicae Protc- 
stanles ab ipsis Protestantibus derisus est , inter quos consuli 
possunt Scriptores Lipsienses in Novis Actis Eruditorum an, 
1764 pag. 1, ubi recensionem operis Febroniani exhibent, qui 
posteaquam opus egregie laudarunt, veluti Protestandum doctri- 
nam maxime sapiens, ita ut hominem cum Luthero comparent, 
addunt tamen deinceps, clarissimum virum oleum et operam 
perdere, cum sibi persuadet, remoto primatu Romani Pontifi- 
cis, Proteslantes ad Ecclesiam Catholicam redire posse : multa 
enim alia superessc aiunt, in quibus ipsi a Catholicis dissident, 
Eademque de Febronio scripsit Iablonskius Instit. Ilist. Christ. 
Tom. III pag. 146, et Bahrdtius in Disseri, contra Febronium 
<§. VI. VIII. et XVI. ambo Protestantes. Totum vero febro- 
nianum opus reprobatum ac damnatum est, publicis datis lit- 
teris, ab Archiepiscopis, vel Episcopis Moguntino, Trevirensi, 
Coloniensi, Pragensi, Bambergensi, Constantiensi, Augustano, 
Frisingensi, quemadmodum videre esi apud Zacaria in Anti- 

8 



- ips,- 

Fehronio vindicato Tom. l.° in Appendice post Caput 1, ubi 
ipsae horum litterae referuntur; praesertim vero damnatum est 
pluribus decretis sacrae Congregationis Indicis, idest 27 febr. 
1764, 3 februarii 1766, 24 maii 1771, 3 martii 1773 ; tum, 
etiam ab ipso Romano Pontifice Clemcnte XIII. tribus Brevi-, 
bus die 14 martii 1764. editis, quorum primum ad Electorem 
Moguntinum missum est, alterum ad Trevii ensem, tertium 
ad Epjspopum Ilerbipolensem , quae item legi possunt apud 
praedictum Zacaria loco citato. Denique Febronius ipse opus 
suum reprobavit, errorumque suorum retractationem ad Pium 
VI. misit, quae legi potest in Allocutione Pii VI. habita die 2 i»., 
dec. 1778 in Consistorio secreto, in qua summus ille Pontifex 
ait, Febronium. plurima iam accurate revocasse, de ceteris, 
quae Sedes apostoliea emendanda esse censeret, promisisse, se 
sine ulla cunctatione correcturum esse. Anno nihilominus 1781 j 
Commentarium in suam retractationem edidit, in quo plura 
perperam dicta adnotavit Card. Gcrdilius in opusculo inscripto 
« Animadversiones in commentarium etc. » praeter quae alia 
quoque adnotari possunt. Denique catholice, ut videtur, sen- 
tiens obiit 2 sept. 1790. Refutatus est a compluribus ; ple- 
nius autem ac firmius a Zacaria tum in Antifebronio italice- 
scriptp, tum in Antifebronio pindicato, quod latine edicit. Ut 
altera appareat, qua fide Febroniani systematis sectatores am- , 
plificent adversus Romanum Pontificem Episcoporum auctori- , 
tatep, digna est, quae legatur epistola cuiusdam Episcopi in 
Supplemento ephemeridum ecclesiasticarum Romae edito anno 
1789 pag. 83, et se,qq. 

10. Febroniauo systemati subiicimus Libertates yhllicanps , 
quarum, originem qui praeclaro aliquo nomine honestare studet, 
a Concilio Turonico primo, aut saltem a S. Ludovico IX. magna, 
cum amborum iniuria solet repetere. Vera tamen , earundem 
origo a miserrima occidentalis schismatis aetate videtur esso , 
repetenda, quo ex tempore, politica potestate urgente, sensim, 
illae increvere, donec certis quibusdam sollemnibusque forni u-. 

lis expressae sunt tum cum, Ludovico XIV adversus Innocen- 
tium XI. venerabilis memoriae .Pontificem hostiles animos ge- 
rente, aliquot Galliarum Episcopi anno 1 682 eiusdem regis Jus- 
su congregati celebrem quinque propositionum declarationem 
emiserunt. Iam igitur ad has quinque, seu potius quatuor pro- 
positiones, (nam quinta ad evulgationem priorum perlinet) ve* 
luti 1 ad' totidem germina, unde practica consectariorum seges 
plurima exoriatur, gallicanae libertates revocantur, quarum' 

1.* cst : , Romanis Pontificibus nullam esse in Reges, atque in 
civilia negotia ne indirectam quidem potestatem : 2. * Concilii 
generalis auctoritatem Romani Pontificis auctoritate esse su- 
periorem: 3. a Potestatem Sedis aposlolicae coarctari a) per 
canones iam conditos, totiusque mundi reverentia consecratos; 
b) per consuetudines atque instituta a Regno, et ab Ecclesia 
Gallicana recepta: ^. a Romani Pontificis indicium infallibile 
censendum non esse, nisi Ecclesiae consensus accedat. Ex qui-‘ 
bus propositionibus licet plurima ad Ecclesiae slatum practicc 
turbandum deduci possint , tria tamen infelici celebritate in- 
signia dimanant, quae veluli Regni instituta ad propositionem 
tertiam revocantur, idest 

1. ° Appellatio ab abusu, quae est misera illa consuetudo 
subiiciendi Ecclesiam Magistratibus civilibus ad cos appellando 
a sententiis iudicis ecclesiastici eo nomine, quod ille auctoritate 
sua perperam alquo iniuriosc usus fuerit : 

2. ° Regium Placet, idest pessima altera consuetudo, qua 
Constitutiones apostolicae , ipsaeque etiam Episcoporum pasto- 
rales litterae, quas dicunt mandata, in vulgus edi, servarique 
vetantur, nisi id civilis Magistratus permittat. 

3. * Regius patronatus et custodia canonum, quo nomine 
libera fit Regi facultas quibuslibet Ecclesiae negotiis sese im- 
miscendi. 

Atque hae quidem sunt libertates gallicanae, quas celeber- 
rimus, et quovis nomine insignis Cameracensis Episcopus Fe- 
nelonius servitutem erga Regem, et adverstis Romanum Pon- 

tificem licentiam quam merito appellarit, unusquisqiie facile 
intelliget, qui ad scopum, ad media, ad effectus praedictae de- 
clarationis attendat. Scopus nimirum insinuatur propositione 
prima; media tribus sequentibus; effectus praecipui Iribus illis 
continentur consectariis, quae commemoravimus, quaeque cum 
antea a Gallicano ipso Clero vehementer repellerentur, tum 
veluti iugum quoddam suscepta sunt, lam vero praedictam de- 
clarationem reprobarunt Romani Pontifices Innocentius X I. per 
litteras in forma Brevis die 11 Aprilis anno 1682., Alexan- 
der VIII. Const. Inter multiplices die 1 Augusti an. 1690. 
Pius VI. Cons. Auctorem fidei 28 Aug. 1194 circa fm. Imo 
ipsi rciecerunt Gallicani Episcopi, qui eam edidere, et Ludo- 
vicus ipse XIV, cuius auctoritate gesta ea omnia fuerant, litte- 
ris seorsim datis ad Innocentium XII. anno 1693. 

11. Ilaec porro sunt praecipua systemata, quae verae Ec- 
clesiae Constitutioni adversantur. Si quis vero praeterea syste- 
ma quoque lansenianum requirat, is sciat haerescos illius as- 
seclas systema proprium nullum habere, sed ea, quae iam ex- 
posita sunt, ac praesertim Richerianum modo aperte, modo 
clanculum , prout tempora ferunt, amplecti, quemadmodum 
colligere est tum ex doctrina Pistoriensis conventus, quam 
Pius VI. Const. Auctorem fidei damnavit, tum etiam ex do- 
ctrina Curaltii, Van Espenii, aliorumque huius furfuris scri- 
ptorum. Iam vero mentis nostrae non est, quae systemata ex- 
posuimus, eadem per singula capita refellere: id enim et tem- 
poris brevitas, et ratio prohibet, quae vetat scilicet ea heic re- 
peti, quae in Theologia traduntur. Quapropter ut quam bre- 
vissime rem agamus, fundamenta tantum, quibus illa innitun- 
tur, aggrediemur : iis enim collapsis, cetera corruant necesse 
est : tum vero nonnulla corollarii more suis locis adiiciemus, 
quae cum maxime ad nos pertineant, a Theologis praetermitti 
solent. 

Praedictorum systematum fundamenta convelluntur. 


12. Si quis praedictorum systematum fundamenta scrutetur, 
facile reperiet, ea omnia illidere in petram, adeoque ad eam 
confringi. Id enim in iis primum est , unde cetera dependent, 
abolere, vel saltem imminuere potestatem Romani Pontificis, 
ut eam derivent vel in principes seculares, vel in plebem, vel 
saltem in Episcopos sive singillatim sive coniunctim in Conci- 
liis generalibus. Quapropter si catholicam veritatem retineas, 
Petri in Ecclesiam potestatem, quae in Romanos Pontifices 
eiusdem successores dimanavit, divinitus fuisse institutam, at- 
que ita, ut omnino perfecta, nullaque humana auctoritate cir- 
cumscripta sit, protinus agnosces, non modo eorundem syste- 
matum molem, verum etiam singulas eorundem partes, singu- 
losque articulos corruere. Sit igitur 

13. Propositio: Petri in Ecclesiam potestas ab ipso Christo 
ita instituta est, ut omnino plena ac perfecta sit, nullaque huma- 
na auctoritate circumscripta. 

Probatur ex lo. XXI. 15, 16 et 17 coli. Matth. XVI. 18, 
19; quibus in.locis h lec manifesta sunt: 

I. Agi ibidem a) de aliqua potestate b) in Ecclesiam c) Petro 
singulari mod5 tributa d) a Christo Domino. Christus enim est 
qui loquitur, isque ad Petrum loquitur, eum proprio nomine, 
quo nempe a singulis distinguebatur, compellando, ipsamque 
eiusdem personam, addito carnalis parentis nomine, indigi- 
tando, ac denique expresse eundem o ceteris omnibus sepa- 
rando — Cum ergo prandissent, dicit Simoni Petro Iesus: Si- 
mon Ioannis (fili) diligis me plus his? (nempe ceteris omnibus 
Apostolis, qui adstabant). 

Id autem est quod loquitur, ut conferat munus pascendi 
(idest regendi Cf. Ps. 77, t>. 71, 72, etc.) agnos et oves suas 

(idest eos, qui ad ovile suum perlinent, quae est Ecclesia. Cf. 
Io. X. 1 — 16). Dicit ei (Peli us) : Etiam Domine, tu scis, 
quia amo te. Dicit ei (lesus); Pasce agnos meos... Pasce oves 
meas (Io. XXI. 15, 11). Eadem vero animadverti possunt in 
altero loco, idest Matth. XVI. 18, 19, ubi eadem potestas 
Petro promissa est, quae apud Ioannem dicitur eidem collala. 
Jam igitur illud patet, Petri potestatem regendi Ecclesiam, 
quaecumque ea sit, 'divinitus, idest ab ipso Christo institutam 
fuisse. 

II. Manifestum item est agi iisdem in locis de potestate a) 
non in partem aliquam, sed in corpus universum Ecclesiae; b ) 
eademque absoluta, nulloque limite circumscripta; proindeque 
plena, ac perfecta, neque eiusmodi, quae ab alia auctoritate hu- 
mana coarctetur — Quotquot enim sui sunt agni, omnes indi- 
stincte tradit Christus Petro pascendos ; imo et agnos , et ma- 
tres eorum, quae distinctio a Chi isto facta, ne supervacanea 
dicatur, speciali quodam modo indicat, omnes omnino, idest 
non modo plebem, sed etiam magistros ac praefectos plebis, 
quicumque ii sint, Petri curae committi. « Pasce agnos meos... 
Pasce oves meas. » Quod in Matthaei loco luculentius apparet, 
ubi Petrus Petra appellatur,, in qua tota Ecclesia consistat. 
« Tu es Petrus et super hanc Peliam aedificabo Ecclesiam 
meam. » Ergo potestas Petri est in universum corpus Ec- 
clesiae. 

Deinde eius potestas ita exponitur, ut sit abstduta, nulloque 
limite circumscripta. Etenim a) adhibetur verbum Pasce, quod 
exprimit potestatem instar regiae, ac plane supremam (2 Reg. 
V. 2; 3 Reg. XVII. 17, Ps. LXXVII. " 1 , 72, etc.); et insu- 
per potestas haec regia b) Petro singulari modo ac seorsim a 
ceteris traditur (supra I); c ) neque ullo adiecto verbo restrin- 
gitur. Ait enim Christus simpliciter « Pasce agnos » adeoque d) 
eodem modo effertur, ac ipsa potestas Christi (cf. Io. X. 1-16). 
Quod vividius etiam declaratur in altero Matthaei loco, ubi a) 
potestas clavium, quae est absoluta, et monarchicha (Is. XXII. 

22, Apoc. I. 18) b) Petro singulari modo tribuitur, c) nullo 
Tlihite adieclo ; atque insuper d) fundamentalis petrae meta- 
phora addita, ex qua scilicet omnia et singula, quae in Eccle- 
sia sunt, dependeant (cf. 1. Jtey. XXII. i; Matth. VII. 24, 
^25); quaeque e) potestatis ipsius Christi maxitiie propria est 
(Is. XXVlIl. 16; Ps. CXVII. 22; Matth. XXL 42; det. IV. 
11, etc.). Est igitur potestas Petri non modo dimnitus instituta 
(supra 1), verum etiam eiusmodi, quae sil in universum corpus 
Ecclesiae, eademqiic plena ac perfecta, nullaque humana au- 
ctoritate circumscripta. 

III. Manifestum est, potestatem, de qua agitur, ut ut occa- 
sione meriti personalis collata esse Petro videatur, non esse 
tamen mere personalem, sed eiusmodi, quae instar feudi, quod 
in proemium fidei militi datum sit, et potiore etiam iure trans- 
mittenda sit ad successores. Nam agit Christus de pastore visibili 
'gregi suo assignando, qui, aliis aliis succedentibus, nunquam 
interituras erat, adeoque pastore item perpetuo, alio scilicet 
alii succedente, indigebat. Quod etiam clarius altero in loco in- 
dicavit, petrae ac fundamenti metaphora adhibita. Fundamen- 
tum enim tamdiu saltem stare debet, quamdiu aedificium: prae- 
sertim cum addiderit, ex eo fundamento atque petra Ecclesiaiti 
suam nunquam dimotum iri, frustra obnitenlibus portae infero- 
rum conatibus; qui tamen conatus, mortuo iam Petro, maxbtfe 
‘extituri erant, atque adhuc extituri sunt. 

IV. Manifestum etiam est, eiusmodi praedictorum locorum 
interpretationem, quae ex nativo verborum, ac phrasium seitsh 
elicitur, nulla alia longius petita interpretatione, neque aliorum 
locorum auctoritate, nisi quae sil apertissima, et omnino ex- 
pressa posse turbari. Agitur enim de locis, in quibus Christus 
statuit u) legem fundamentalem Ecclesiae, et quidem b ) noh 
‘per accidens, sed directe, et ex animi proposito. Iam vero ad 
sanam Criticam pertinet, ut quae loca directe et ex professo de 
Miqua re agunt, eadem ab aliis, cum de eadem illa re sentio 
■est, interpretationem non recipiant, sed cetera potius ab illis ; 

proindeque ita accipi debeant, quemadmodum sonant ; idque eo 
magis retinendum esse, cum agitur de lege fundamentali ali- 
cuius societatis, quam quidem pro maxima sua gravitate omni- 
no perspicuam esse oportuit; unde in ea statuenda legislator 
censendus est diligenter loquutus fuisse, proprioque atque usi- 
tato sensu verba usurpasse ; ita ut in hisce maxime legibus illa 
valeant « Quod voluit, expressit — Ubi lex non distinguit, 
neque nos distinguere debemus». Nequeunt igitur praedicta lo- 
ca in alios sensus detorqueri, neque ab aliis locis interpretatio- 
nem recipere; nisi quae forte sint apertissima atque omnino 
expressa. Eiusmodi autem sacrarum litterarum loca, quae ex- 
presse restringant potestatem Petri, nullibi esse certum est, 
proindeque firmum manet, Petri in Ecclesiam potestatem ita 
divinitus institutam fuisse, ut elc. 

14. Ex hac autem propositione plurima dimanant corollaria, 
unde praedicta systemata plane evertuntur; ex quibus pauca 
quaedam seligemus, quae magis usui sint; et primo quidem 
quae magis sint generalia. Inde ergo sequitur : 

I. Perperam Marsilium Patavinum, ac Protestantes, nec non 
Richerium, ac Febronium supremam Ecclesiae potestatem ple- 
bi detulisse, et per eam Principibus secularibus, aut etiam Ro- 
mano Pontifici ac Episcopis; quandoquidem sub respectu regi- 
minis ac potestatis ea proportio posita est a Christo inter Ro- 
manum Pontificem ac plebem quae est inter Pastorem et gre- 
gem. Cum autem absurdum sit asserere, summam regiminis 
potestatem in ipso grege esse, et ab eodem conferri in pa- 
storem, ita absurda sunt eorundem systemata. Quaecumque 
vero ex ratione, vel ex Patribus Richerius, et ex eo ceteri op- 
ponunt, ea ex misera dimanant aequivocatione, qua nempe 
confunditur finis potestatis cum ipsa potestate. Illud enim ne- 
mo negat, ad hunc finem traditas Petro claves fuisse, ut in bo- 
num ovium iisdem uteretur. Ceterum quod pertinet ad Princi- 
pes seculares, quam alienum sit a divina Ecclesiae constitutio- 
ne, eosdem rebus ecclesiasticis immisceri, et id demonstrat. 

quod ipsi etiam in grege sunt, et satis superquc demonstratum 
est in priore libro, cum de indepcndentia, ac primatu Ecclesiae 
supra societatem civilem ageretur. (Cap. I. sed. 2 ). 

II. Perperam Febr ornum vim omnem a Romani Pontificis 
primatu sustulisse, quod quidem praedictis Ioannis ac Matthaei 
locis maxime contrarium est. 

III. Perperam eundem Febronium et Gallicanos interiorem 
Concilio generali Romanum Pontificem, idcst Petrum fecisse, 
quem scilicet Christus toti Apostolorum Collegio praesenti 
atque adslanti praetulit, ciusmodi tam disertae Christi voluntati 
opponentes litigiosam, imo reprobatam, ipsorumque auctorum 
sententia dubiam pseudocanonum auctoritatem sessionis 4' 1 ', 
et 5 ae Concilii Constanticnsis : quodque inde sequitur, perpe- 
ram eosdem denegasse Romano Pontifici in rebus fidei atque 
morum infallibilitatem; quandoquidem et fundamenti qualitas, 
quae Petro in praedictis locis asseritur, postulat, ut doctrinam 
immobiliter certam fidelibus praebeat, et plena illa ac perfe- 
cta potatas quae eidem confertur ad Christi gregem omnimo- 
de, adeoque etiam quoad intellectum per rectam fidem pascen- 
dum, omnino exigit ut cum infallibilitate sit coniuncta, quia si- 
ne illa plane evanesceret, omnique vi ac iurc destitueretur fide- 
lium intellectus sibi subiicendi (*). 

IV. Contra autem retinendum esse, Primatus Romani Pon- 
lilicis naturam eiusmodi esse, ut 

o) Non sit tantum consociationis, ordinis, inspectionis, mc- 
raeque directionis, sed verae proprieque dictae iurisdictionis. 

b ) Non sit potestas extraordinaria tum denique exserenda, 
cum Episcopi suum oflicium deserant , vel ab eo deflectant, 
sed' omnino ordinaria. 

c) Non sit potestas mediata per pastores particulares, seu per 
Episcopos exercenda, sed plane immediata. 

(*) Memoranda heic est Propos. 29 ab Altx. VIII. damnata die 7 
dec. 1690. 






d) i\on sit denique ullimode circumtripta, sed plena et ubi— 
‘Versatis tum ratione materiae, cirea quilm versatur, dimitti odo 
ad Ecclesiam pertineat, neque ius divinum obstet, 'tum ralidtft 
'eorum, qui eidem subiiciuutur, sive de populo sint, sive pasto- 
res, dummodo per baptismiita in Cbristi gregem fueriirtatr- 
quando cooptati. Unde etiam sequitur 
■e) Eiusdem primatus essentiam non in eo tantum atque uni- 
•ce consistere, quod sil centrum unitatis et communionis, quem- 
admodum asseruit Febronius, sed in eo quod sit plena ac per- 
tecta potestas pascendi sive gregem eoniunctim , sive agnos 
“atque oves singillatlm, quae ad Christum perlinent ; adeoque 
f) Vanam et commentitiam esse Febronianam iurium prima- 
tus divisionem in essentialia, quae officio unitatis servandae 
'necessario cohaerent, et in accidentialia, quae cum praedicto 
officio necessario non cohaerent. 

15. In specie autem ex praedicta propositione cum plurima 
alia, tum nonnulla, quae magis usui sunt, dimanant, et in qtii- 
bus proinde operae pretium est, aliquantum immorari, frt 
1.* quidem inde sequitur, perperam affirmatum esse a Gallica- 
nis, ac deinceps a Iausenianis, Romani Pontificis potestatem 
auctoritate veterum canonum, quos antiquitas consecrarit, imo 
et particularium Ecclesiarum consuetudinibus restringi et coar- 
ctari. Manifeste enim id repugnat naturae primatus, quem ita a 
Christo constitutum fuisse vidimus , ut nulla humana auctoritate 
coarctetur. Ut autem facilius ea caligo dispellatur, quae ab as- 
sertoribus praedicti erroris offunditur, haec sunt animad- 
vertenda. • 

I. Cum quaestio fit, utrum summus Pontifex possit contfa 
canones antiquos, et vctus'as consuetudines sive generales sive 
particulares aliquid statuere, duplex sensus distinguendus se- 
dulo est verbi possit, quod simul significat et vim ac foeditatem 
aliquid faciendi, et rei agendae honestatem; ita ut feri non pos- 
se dicatur et id, quod si fiat, ex defectu virium ac facultatis in- 
validum esset, et id quod licet validum, tamen illicittm forfet 

-ex honestatis defectu. Hoc autem postremo sensu lociiti sunt 
summi Pontifices, cum negarunt, adversus canones se quidquam 
-posse, nulla scilicet accedente iusta caussa, cur ab illis disce- 
,di oporteret. 

II. Cum in eadem quaestione de mera honestate sermo est, 
eiusdem rei iudicaum Romano ipsi Pontifici est relinquendum, 
tum quia absurdum est, supremam potestatem inferiorum iudi- 
cio subiici, tum quia rectum ea de re iudicium ab uno Romano 
Pontifice ferri potest, qui altiore scilicet utitur consilio non mo- 
do ob particulare Spiritus S. auxilium, qui eidem speciali mo- 
do adest, verum etiam quia nemo praeter ipsum est, cui omnes 
perspectae siql Ecclesiae circumstantiae, ad cuius bonum uni- 
versale res componenda est. 

III. Distinguendum item est inter ipsorum canonum qualita- 
tem, utrum scilicet humanae tantum auctoritati innitantur, an 
etiam divinae; ita ut vel directe a Deo ipso constituti sint, vel 
saltem cum iis, quae a Deo sunt constituta, sint essentialiter 
-eoniuncti; ex. gr. canones, quibus tus appellationum ad Ro- 
manum Pontificem constituitur, qui profecto essentialiter con- 
juncti sunt cum natura ipsa Primatus, eiusque officio divinitus 
Romano Pontifici imposito. Pro diversa enim auctoritatis natura 
divcFsum oportere esse iudicium manifestum est. Itaque 

a) Quoad canones, qui auctoritati divinae innituntur, manife- 
stum est, eosdem, quatenus tales sunt, immutari per Romanum 
Pontificem derogatione proprie dicta non posse. Dixi l.° qua- 
tenus tales sunt. Complures enim sunt canones, in quibus sub- 
stantia ab auctoritate divina dimanat, forma ab humana; ex. 
gr. canones, qui decimas solvi imperant; in quibus substantia, 
idest ut altaris ministri ali a fidelibus debeant, divini iuris est 
(1. Cor. IX. 4, 14), forma autem, ut nimirum eiusmodi ali- 
menta praestentur per decimarum solutionenj, humani est iu- 
ris. Dixi 2.“ derogatione proprie dicta. Si enim agatur de prae- 
ceptis divinis positivis, nemo ambigit, Romanum Pontificem 
potestatem, imo et officium habere eadem interpellandi, utrum 

scilicet certis supervenientibus circumstantiis locum habere de- 
beant necne. 

b ) Quoad canones, qui innituntur auctoritati humanae, in ge- 
nere id pariter manifestum est, eosdem a Romano Pontifice, 
quicumque ii sint, valide immutari, et abrogari posse, cum 
nulla sit, aut unquam fuerit mera humana auctoritas, quae Ro- 
mani Pontificis auctoritate in rebus, quae ad Ecclesiae regimen 
pertinent, superior, dici queat; imo aliquando debere, cum sci- 
licet, rerum circumstantiis immutatis, eiusmodi canones immu- 
tari Ecclesiae necessitas, vel utilitas iubet. (Cf. epistolam S. Ge- 
lasii ad Episcopos Lucaniae etc. Cap. 1 ; imo et Cone. Basi- 
leense eo ipso tempore, quo a Bomano Pontifce dissidebat, 
Epist. Synod. V paullo ante dimidium] . Ut autem honeste id 
fiat, si quis quaerat, quas regulas servari oporteat, eae quidem 
saltem praecipuae hae sunt. 

aa) Ut mutatio ipsius Romani Pontificis auctoritate fiat, cui 
soli (praeter Concilium generale, quod cum Romano Pontifice 
consentiat) potestas est in ius commune: vel in genere ut muta- 
tio ab eo fiat, cui legitima potestas est ; unde nec inferior su- 
perioris, nec secularis Princeps Ecclesiae canones immutare 
valet. 

bb ) Ut fiat rationabili de causa. Abusus est enim potestatis, 
et quoddam levitatis genus canones temere mutare, praesertim 
cum non sive gravi caussa fuerint constituti: Unde sequitur ea, 
quae institutionem habent mere aposlolicam, atque perpetuo 
servata sunt, licet per se mutari possint, nihilominus nunquam 
videri immutanda esse, non modo propter Apostolorum reve- 
rentiam, verum etiam quia excellentem quandam et absolutam 
efficaciam habere videntur perpetua atque universali experientia 
comprobatam ad Ecclesiae finem obtinendum. 

cc ) Ut graviores damni nullus prudens sit metus, praesertim 
circa rectam fidem. Qua quidem regula usa est Ecclesia in de- 
neganda communione sub utraque specie, et lingua vulgari in li- 
turgia, licet, hisce concessis, complurium populorum reditus ad 

Ecclesiam Catholicam promitteretur. Cum enim haec debita es- 
se et necessaria dicerent, concedi sine rectae fidei periculo ea- 
dem non posse, merito existimavit. Pari ratione cum Principes 
aliquid petunt sibi concedi, quod ad Ecclesiam pertinet, eodem- 
que tempore id sibi, tanquam iuri regio insitum, deberi affir- 
mant, hane ipsam ob causam inhabiles ad gratiam obtinendam 
se faciunt. Involvit enim haec agendi ratio praeter damnum ec- 
clesiasticae libertatis, etiam errorem in fide; praesertim cum id 
etiam supponat, *Ecclesiam errasse, iniusteque aliena iura in- 
vasisse, cum aliter se gessit; quam propositionem haereticam 
esse, merito docet Pius IV. in Constit. Auctorem Fidei ad pro- , 
positionem IV. synodi Pistoriensis. 

dd) Ut uniformitatis ratio quoad ceteras Ecclesiae partes, 
quantum fieri potest, non laedatur. Uniformitatem enim vehe- 
menter Ecclesiae cordi esse, et spiritus unionis et charitatis do- 
cet, quo ipsa alitur, et plurimi hac de re editi canones confir- 
mant ; inter quos satis sit indicasse Cone. Veneticum anni 465. 
Can^ 15; Agathense anni 506. Can. 30; Epaonense annt’517. 
Can. 27; Gerundense anni 517. Can. 1; Bracharense an- 
ni 563. Cap. 1.; Toletanum IV. anni 633. Can. 2; Tol^a- 
num XI. anni 675. Can. 3; tum maxime*Concife'«jn Tridenti- 
num Continuat. Sess. XXV. Cap. 3. Unde sequitur, consue- 
tudines Ecclesiarum particularium non modo inviolabiles non . 
esse, verum etiam rectissime, si salva necessitate, aut charitate 
fieri possit, ad ius commune redigi. 

ee) Iudicium autem de praedictis regulis in casibus particu- 
laribus, utrum scilicet et quatenus locum habeant, relinquen- 
dum est Roniano Pontifici ( heic 11.) (■*). 

16. Alterum ex praedicta propositione corollarium, quod item 
in specie animadvertendum esse operae pretium ducimus, hoc 
est; nonnisi per summam iffiuriam a Febronio affirmari, catho- 
licam Primatus notionem ab Isidoriana canonum collectione na- 

(*) Cf. Zacaria Dissert. inscripta iLasciamo star le cose corr.estanno». 

tam esse. Cum enim perspicue ab ipsis Christi verbis dimanet, 
fabula illa Febroniana vacare ab impietate nullo pacto potest. - 
Sed quoniam de Isidoriana collectione quamplurima effutiri so- 
lent, quae plane stulta sunt, nonnihil de ipsa distinctius expo- 
nere haud abs re erit. Itaque de ciusmodi collectione haec sunt, 
animadvertenda. 

I. Isidorum, quicumque ille fuerit, suam canonum collectio- 
nem edidisse seculo IX ad dimidiumivergente, quemadmodai» 
videre est apud fratres Ballerinios Tom. HI. Operum s Leo- 
nis M. quae ab ipsis edita sunt. 

II. Eiusmodi collectionem hoc sensu, atque hasce praeser- 
tim ob rationes spuriis canonibus refertam dici : • 

a) Quod Romanis Pontificibus adoria priora secula pertinen- 
tibus eos canones tribuit, qui posterioribus seculis IVi praeser- 
tim efcV. scripti sunt; vel ex sententiis Ss. Patrum illius aetatis 
fuerunt excerpti, quemadmodum docuit vir Calvinianus, Isido- 
rique hostis acerrimus Blondellus, qui etiam in medium protu- 
lit ea Patrum loca, unde illi- exscripti fuisse videntur. ^ 

U) Quod an genuinis quibusdam sincerisque canonibus, scri- 
ptui# codicum vetustate forte corrupta, integritatem sententiae *. 
Isidorus ipse per se restituerit; vel etiam adnotationes aliquas r. 
antiqua manu factas textui fortasse imprudens inseruerit; ita ta- 
jnen, ui eiusmodi interpolationes a doctrina ceterorum canonum 
nullo pacto dissonent. 

c) Quod in quibusdam canonibus paris semper doctrinae, ne- 
que a ceteris discrepantibus error in notis chronologicis depre- 
hendatur. 

d) Quod denique licet auctores diversi esse dicantur, stilas 
tamen uniformis in omnibus esse videatur. 

III. Praedictas caussas, quod unusquisque facile videt, par- 
tim futiles esse, lcviorisque momenti, partim Febronianam as- 
sertionem potius ( evertere. Nimirum . 

a) Evertitur Febroniana assertio, quod canones Isidoriani ex 
sententiis Patrum lVpct V. seculi exseripti dicuntur. Id enim 

pr$m, eam doctrinam dc Romam Pontificis Primatu, quam 
InjffqriaiVief.coJlcctioni, idcst seculp IX. Febrouius tribuit, IV. 
dnV, socu)o iam traditam in Ecclesia, ac probatam fuisse. 

A), Ex argumentis, quae ducuntur ex interpolationibus, et 
aj^itiymisreslitutiombus, licet recte deducatur, eas partes in- 
t^pplatas atque adiectas adulterinas esse, praepostere tamen 
dqffpeit# r > ab iisdem Primatus doctrinam natam esse, cum do- 
ctrina, quae ibi continetur, a doctrina ceterorum cauonum nullo 
paeto dj$sonet. 

c) Exaggerantur ultra sanam criticam argumenta , quae ab , 
uniformitate stili, et a notis chronologicis perperam designatis 
eruuntur, quandoquidem errores in notis chronologicis in mor 
numentis etiam genuinis non semel reperiri eruditus quisque 
probe novit : quqd vero pertinet ad uniformitatem stili, licet, 
diyersi Canqnum scriptores esse dicantur, animadvertendum est: 

1 .° Argumentum, quod ex stilo deducitur , infidum per se , 
atque incertum esse : 

2/ Plerosque ex antiquis canonibus graece fuisse scriptos ; 
adeoque ex interpretis manu, qui eosdem in latinam linguam 
"verterit, facile induere uniformitatem potuisse. Ceterum satis 
est, doctrinam genuinis canonibus minimo contrariam ibidem 
tradi, ut Febrpnii calumnia de Primatus origine ab iis repetenda 
protinus evanescat (*). 

17. Tertium corollarium, quod speciali mentione dignum ex 
eadem propositione deducitur, hoc est, perperam ab aliquibu». 
affirmatum esse, ad ius divinum, atque ad ipsam Ecclesiae con- 
stitutionem perlinere, ut electio Episcopi proprii a plebe fiat. 

Id, inquam, ex praedicta propositione ceu corollarium descen- 
dit. Si enim Episcoporum electiones plebi reservatae essent, 
liac saltem ex parte Romani Pontificis potestas restringeretur, 


{*) Cf. Supplevi. Ephemer. Eeelesiast. Tom. X. idest an. 1798 Ro- 
mae edit, in Opusc. inscripto « Isidoro Mercatore difeso » pag. 153 
tt seqq.; 217 et seqq.; et 281 et seqq. 


Digitized by Googl 



— 120 — 


neque ea esset, qualis demonstrata est, plena atque perfecta, 
nullaque humana auctoritate circumscripta. Cum tamen hac de 
re recenti quoque aetate renovata quaestio fuerit, nonnulla distin- 
ctius attingere haud abs re erit. Et primo quidem animadver- 
tendum est, res esse longe diversas eligere, petere, testimo- 
nium reddere. Neque enim qui bonum testimonium pro aliquo 
reddit, vel eundem eligi petit, ius aliquod ad dignitatem obti- 
nendam eidem parit ; sed tantum obsecrantis, vel laudantis per- 
sonam gerit. Contra autem dicendum est de iis, qui eligunt. 
Qui enim eligit, canonice vocat ad dignitatem, ad eamque obti- 
nendam ius verum tribuit. 2.° Animadvertendum item est, ius 
eligendi magistratus, nisi in ipsa societatis constitutione aliud 
statutum fuerit, per se ius esse potestatis supremae; neque en im 
quispiam potest populum obligare, ut cuipiam pareat, nisi is. cui 
populus subest. Unde sequitur, Episcoporum electionem, nisi 
demonstretur Christum aliter statuisse, per se ad Romanum 
Pontificem pertinere. 3.° Denique animadvertendum est, licet 
ius eligendi Episcopos per se ad Romanum Pontificem pertineat; 
nihilominus eius vel lege vel approbatione ac consensu potuisse 
ad alios recte deferri ; quod enim cuiuspiam lege, vel consensu 
fit, eiusdem innititur auctoritati. 

Hisce autem praemissis, quo brevius adversariorum error in- 
notescat : 1.° Ecclesiasticae praxis circa Episcoporum electio- 
nem brevem conspectum a primis usque temporibus trademus: 
2.° Quae adversus praedictum errorem inde consequuntur, 
adnotabimus: 3.” Praecipuas adversariorum obiectiones refere- 
mus ac refutabimus. 

18. In Ecclesiae praxi referenda de Episcoporum electioni- 
bus id primum animadverti volumus : licet variae aetates di- 
stingui possint, quibus varia electionis methodus servata est, 
nihilominus nunquam eandem fuisse omnibus locis plane com- 
munem, ita ut varietas non mediocris non modo in omnibus 
aetatibus collective, verum etiam in singulis facile deprehenda- 

lur. Itaque quod per singulas aetates communius actum est, 
exponimus. *Fuit autem eiusmodi. 

I. In ipsis Ecclesiae exordiis Episcopos ab Apostolis, vel 
eorum mandato constitutos esse, et ex ss. litteris patet ( Act . 
XIV. 22; Tit. I. 5.) et ex traditione (cf. S. Greg. M. L. V. 
Ep. 60; VI. 37; VIII. 35.; S. Ilieronym. inCap. I. e III: 
Ep. ad Titum etc.). 

II. Apostolis mortuis, vel etiam adhuc viventibus ( cf. 
S. Clem. Ep. 1. ad Cor.) usque ad Concilium Nicaenum I 
Episcoporum electiones ceteris eiusdem Provinciae Episcopis 
constat fuisse attributam; atque ita quidem, ut populus aliquan- 
do etiam expresse fuerit repulsus. Cf. Cone. Laodic. Can. XII. 
et XIII.; Antioch. 1 . can. XVI.; et Cone. Nicaenum I. can. 4. 
ubi eadem doctrina non modo confirmatur, verum etiam antiquis 
moribus conformis esse dicitur. Unde sequitur. 

a) Verba xat b Xa d; «ipst-tc, quae veluti altera conditio adie- 
cta legitur a Patribus Concilii Nicaeni 1 in Epistola Synodica 
(Theodor. Histor. Eccl. L.X.C. 9.) post primam conditionem 
« ut digni esse videantur.» quoad eos, qui in locum demortuo- 
rum Episcoporum sufficiendi erant, non ita esse vertenda « et 
(eos) populus elegerit »; sed « et (eos ) populus optaverit ». 
Utrumque enim sensum et eligendi et optandi habet graecum 
alpi e|M«; sed eligendi sensus praedicto Canone 4. eiusdem Con- 
cilii excluditur. 

b) Item si qua pars in huius aetatis monumentis tribui plebi 
videatur in eligendis Episcopis, id ita intelligendum esse, quem- 
admodum concinne explicat Goffridus Abbas Vindocinensis 
opusc. 2 ; qui ait: Populus concurrebat ad electiones postula- 
tione, et bonae vitae testimoniis : Clerus vero iure suffragii. 
Neque enim populus in re ecclesiastica dare poterat ius electo. 
Quod expresse videre est apud S. Cyprianum Ep. 68. al. 67, 
ubi asseritur, plebem praesentem oportere esse eligentibus ad 
testimonium ferendum ; facta nimirum distinctione inter ele- 
ctores et plebem, eique tantummodo testis parte assignata. 

9 

III. A Concilio Nicaeno 1. ad Concilium Constantinopolita- 
num IV, quod csl VIII. ex oecumenicis, eadem disciplina re- 
pcrilur, id»st ut a ceteris Provinciae Episcopis Episcoporum 
electio fieri deberet ( Cf . S. Julium Rom. Pont, apud S. Atha- 
nas. in eius Apol. contra Ariauos; Canones ad Gallos Episc., 
quos Constantius Siricio tribuit, Cap. V; Canones Nestoria- 
norum, qui seculo V ab Ecclesia recesserunt, in Collectione 
Ebediesu Tract. VIII. in ipso initio aptul Maium in eius nova 
serie Script. Vet. Tom. X.; Concil. Nicaenum II. Act. VIII. 
Can. III.; Con. C. P. IV. post Act. X. Reg. XXII ; Ste- 
phanum V. aliis VI. in Decr. Gratiani Can. 12. dist. 63. etc.): 
atque ita quidem , ut , quod attinet ad populum , haec firma 
haberentur : 

a) Opinionis popularis habendam esse rationem hoc setuti, 
ut ab Episcopis electoribus is non eligeretur, qui communi po- 
puli opinione censeretur indignus ; vel contra is eligeretur, qui 
dignissimus communi consensu haberetur; quo quidem sensu 
etiam eorum testimonium , qui foris sunt , attendendum esse 
monuit S. Leo Ep. 10. alias 89. ad Episcopos provinciae 
Viennensis: 

b ) Praeter hoc testimonium nonnisi facultatem postulandi po- 
pulo competere posse ; ita tamen ut electores imprudenter po- 
puli votum sequi minime deberent, eiusmodr sententia axiomatis 
loco in hac materia electionis iisdem proposita « Docendus est 
populus, non sequendus » S. Caelestin. I. ad Episcopos Apul. 
et Calab. §. III. colluto II; Canones Siricio attributi ad 
Gallos E pise. Cap. V.; Stephanus V. aliis VI. in Decr. Grat. 
Can. 12. Dist. 63. 

c) Regulariter populum in electionibus silere oportere ac at- 
tendere sibi, usquequo regulariter e Collegio Ecclesiae susci- 
piat finem electio futuri Pontificis, quae verba sunt Condiit 
Costantinopolitani IV post Act. X. Reg. XXII. 

IV. Circa dimidium seculii IX usus investiturarum in Occi- 
dente inolere coepit; quae quidem investiturae primum post 

electionem canonicam ritu minime damnando dari consueve- 
runt; at deinceps electionum libertatem coeperunt sensim op- 
primere, ita ut ab ipsis principibus secularibus electiones re 
ipsa fierent, pravam eiusmodi consuetudinem Romanis Pontifi- 
cibus reprobantibus, summaque vi adversus ipsam obnitentibps. 
Cf. Acta S. Greg. Vll et insequentium Pontificum; Cone . 
Plctav. an. 1078 Can. 1; Cone. Claromont. anni 1005 Can. 
16; praesertim vero Cone. Lateran. 1 Oecumen ann. 1123, 
quod praecipue ad investituras abolendas coactum est. 

Y. Seculo XII ad solum Ecclesiae Cathedralis Capitulum ius 
eligendi devenisse constat ex toto Decretalium titulo, qui est de 
electione. 

VI. A' Clemente V (Extrav. Ad regimen eod. tit.J idest ab 
initiis seculi XIV , ac deinceps a ceteris Pontificibus per Begul. 
2 Cancel. ius Episcopos eligendi revocatum est ad Apostolicam 
Sedem, et primum quidem absolute, deinceps vero, facta prin- 
cipibus laicis potestate praesentandi unum, vel plures, ut plu- 
rimum tamen tres sacerdotes episcopali munere diguos, ex qui- 
bus Apostolica Sedes, si revera dignos reperiat, eum eligat, 
quem ipsa magis idoneum*exsistimet. Atque haec quidem hoc 
sensu 

a) Et eiusmodi facultas Principibus laicis concessa, inniti in- 
telligatui- mero induito Apostolicae Sedis, non autem iuri cui- 
piam sive eorum proprio, sive populi, cuius scilicet personam 
ii gerant ; quandoquidem dogmatica doctrina concilii Tridenlini 
declaratum est « in ordinatione Episcoporum, Sacerdotum, et 
ceterorum ordinum nec populi, nec cuiusvis secularis potestatis 
et magistratus consensum sive vocationem, sive auctoritatem ita 
requiri, ut sine ea irrita sit ordinatio ; quin potius eos, qui 
tantummodo a populo, aut seculari potestate ac magistratu 
meati et instituti ad haec ministeria exercenda ascendunt, non 
ecclesiae ministros, sed fures, et latrones per ostium non in- 
gressos habendos esse. » Quae quidem omnia, addito anathe- 
mate adversus eos, qui seniis dixerint, ita confirmata suat in 

Can. VIII. eiusdem sessionis, ut si qui missi sint a populo, 
iidem dicantur aliunde venire, eorumque missio opponatur mis- 
sioni ecclesiasticae et canonicae (*). 

19. lam vero ex hoc brevi conspectu ecclesiasticae praxis de 
Episcoporum electionibus ab Apostolica aetate ad haec usque 
tempora deducto manifestum est. l.° Populo nunquam tributum 
fuisse ius proprie dictae electionis, sed tantum postulandi fa- 
cultatem eidem fuisse concessam, aut testimonii ferendi de 
eligendorum meritis ; quod quidem a iure electionis quantum 
alienum sit ex S. Leone evidentius factum est, qui etiam eo- 
rum qui foris sunt (Infidelium scilicet et Haereticorum), at- 
tendendum esse testimonium edixit. 2." Quin imo partem om- 
nino nullam saltem a seculo IX ad hanc usque aetatem, i. e, 
per decem secula eidem populo in electionum negotiis relictam 
fuisse: 3.° Quod gravius est, a primis temporibus ad haec 
usque tempora, i. e. a Conciliis Laodiceno, atque Antiocheno ad 
Tridentinum, fuisse saepe expresse edictum, populum ab ele- 
ctionibus excludendum esse, eundemque docendum esse non 
sequendum: 4.° Dogmatica doctrina fuisse definitum, in Epi- 
scoporum, ceterorumque Clericorum ordinationibus nedum vo- 
cationem et auctoritatem, sed ne consensum quidem populi ne- 
cessitate aliqua exigi; imo qui ab ipso populo missi sint, eos 
non a canonica potestate, sed aliunde venire. Atqui haec omnia 
repugnant doctrinae, qua asseritur, ad ius divinum perlinere, ut 
electio Episcopi proprii a plebe fiat. Ergo etc. 

20, Quae vero pro sua sententia afferunt adversarii, haec 
praecipue sunt 

I. Malthias Act. I. 15 ad 26, et septem diaconi Act. VI. 
1 ad 6. per universum populum electi sunt. 

R. Ad utrumque exemplum. 

’ (*) De tota hac electionum disciplina, quam hoc num. 18 complexi 
sumus, Cf. Bianchi Delia esterior polizia della ChiesaLib. I, Cap. IY. 

a) Ex iis, quae facta sunt, licet ab Apostolis gesta fuerint, 
non licet illico ius divinum arguere. 

b ) Mira securitate asseritur, universum populum ad illas ele- 
ctioues convenisse. De Matthia cf. Act. I, 15, ibique « fere 
centum viginti » cum 1. Cor. XV, 6, et ibi « visus est plus- 
quam quingentis fratribus simul », praeter quos, nullos alios 
extitisse fulcies, eadem securitate, stulta scilicet, affirmaretur. ' 
De septem vero .Diaconis cf. Act. 11, 41, et ibi « appositae . 
sunt animae circiter tria- millia » et Act. IV, 4, ibique « Mul- 
ti (occasione claudi a Petro sanati).... crediderunt, et factus 
est numerus virorum quinque millia », praeter quos nullos 
alios per ipsum Petrum, nullos per alios Apostolos, atque di- 
scipulos in Ecclesiam adlectos fuisse, pari stultilia, collato 
praesertim .(cf. VI, 1, pro certo venditaretur. Tantam vero 
multitudinem in unum locum (eo scilicet tempore) lerosolymis 
convenisse ad Diaconorum electionem, quis sanus credat? 

c) Quicunque in utroque casu convenerunt, ii non elegerunt, 
sed praesentaverunt. De Matlbia cf. Act. 1. 23, ibique nota 
verbum duos; et 24, ibique nota verbum elegeris. De septem 
Diaconis cf. .(cf. VI. 3, ibique nota verba considerate viros 
boni testimonii . . . quos constituamus (nos apostoli). 

d) Quae illi egerunt , ea non iure proprio, sed vi concessio- 
nis Apostolorum , eorumque mandato egere, nimirum Petri 
quoad electionem S. Matlhiae. .(cf. /. 21, et ibi S. Io. Chry- 
sost.; Apostolonim quoad Diaconos. Act. VI. 2. 3. 

II. Cyprianus Ep. 68 aliis 67. ait: Ipsa maxime (plebs) 
habet potestatem vel eligendi dignos sacerdotes, vel indignos 
recusandi: quod et ipsum videmus de Divina auctoritate de- 
scendere ut sacerdos, plebe praesente, sub omnium oculis de- 
ligatur, atque idoneus publico indicio ac testimonio compro- 
betur. 

R. Cyprianus l.° Expresse distinguit plebem ab eligentibus; 
ita ut pleb* nonnisi praesentem esse concedat iis, qui electio- 
nem peragant: 2.° judicium plebis ad testimonium de idonei- 

late restringit. Unde patet ia iis verbis Plebs habet potestatem 
vel eligendi etc. vocem eligendi latiori sensu sumi ( Cf. Tacit. 
in Agrie. 9. sub [in. et quae supra dicta sunt de verbo atpss|Axi 
nuvi. 18 II. a); quod ex ipsis verbis, quae sequuntur, vel *n- 
dignos recusandi, manifestius apparet; ea enim indicant electio- 
nis ius penes alios esse. 

Quod si ex Cypriani loco id saltem eruere velint, plebi di- 
• vino iure competere, ut praesens sit electionibus, licet extra 
thesim hoc sit, non est tamen ullo modo admittendum. Nam 

a) In genere hoc certum est, divinum ius ex uno vel altero 
cuiuspiam Patris loco probari non posse, praesertim cum diu- 
turna Ecclesiae praxis repugnet (cf. S. Thom. 2. 2. quaest. X. 
ari. XII. in corp.). 

b ) In specie quoad S. Cyprianum haec sunt animadvertenda: 

aa) Singularem Cypriano consuetudinem ac persuasionem 

fuisse, alia etiam graviora negotia oportere (non quidem debe- 
re) non modo cum presbyteris, verum etiam cum plebe agi. 
Cf. eiusdem epistolam XXV 111. et Bellar min. L. I. de Rom. 
Pont. Cup. 6. 

bh) In verbis de Divina auctoritate descendere vocem aucto- 
ritate non significare hoc in loco praeceptum, sed exemplum: 
quod palet ex iis, quae sequuntur : l.° enim sententiam hanc 
suam probat Cyprianus exemplis Yeteris Testamenti in conse- 
cratione Eleazari Aaronis filii (nola, ibidem neque de electione 
actum fuisse, haercdilaria quippe erat Pontificum hebraeorum 
successio, neque constare eundem ritum in subsequendum Pon- 
tificum consecratione fuisse servatum ) ; Novi autem Testamenti 
in electione S. Mathiae et septem Diaconorum (de quibus sci- 
licet supra dictum est); 2.* fatetur non in omnibus provinciis 
praesentiam plebis in electionibus fuisse adhibitam « quod 
* apud nos quoque, et fere per provincias universas tenetur », 
quod sane fieri non potuisset, si divino iure praesentia plebis 
exigeretur praesertim cum ne Cyprianus quidem eas provin- 
cias, quae plebem excludebant, reprehendere ausus fuerit. 

III. Vetus Ecclesiae praxis Episcoporum electionem ad po- 
pulum pertinere docet. 

R. Falso haec affirmari, toto numero 18 demontratum est. 

IV. Obiiclt recens auctor l.° Ius populi Episcopum pro- 
prium eligendi a iure quidem divino constitutivo non dimana- 
re, sed a iure divino morali omnino descendere ; atque hac di- 
stinctione opinionum varietatem componi (hinc scilicet Lutheri 
et Calvini plebi ius eligendi divino iure asserentium, inde vero 
Ecclesiae Catholicae haec denegantis); 2." Desuetudine electio- 
num popularium Ecclesiae statum in peius ruisse ; eundem ve- 
ro facile restitutum iri, iisdem restitutis. 

Resp. ad singula, et ad t. ura animadverto, distinctionem iu- 
ris divini in constitutivum et morale novam esse, quibus novi- 
tatibus in theologicis controversiis agitandis caligo imperitis of- 
funditur, et errofes facile foventur. Iara vero ius divinum mo- 
rale aut naturale intelligunt , aut ius improprie dictum, idest 
congruentiam quandam. Si primum, in errore sunt Marsilii Pa- 
vini, qui summam Ecclesiae potestatem in ipsa plebe iure na- 
turae constituit, cum contra omnis Ecclesiae potestas a positi- 
va Christi voluntate repetenda sit, idest a iure divino positivo, 
vel ut ipsi aiunt; constitutivo : sin alterum, plura sunt animad- 
vertenda, idest 

a) Quidquid ad meram congruentiam pertinet, appellari ius 
nullo pacto potest. 

b ) Congruentia nulla est, ut electio proprie dicta a plebe 
exerceatur ; imo maxima in ea re habetur incongruentia. 

c) Congruentia quoad meram populi praesentiam in Epi- 
scoporum electionibus ad testimonium de vita eorum ferendum 
absolute concedi nequit ; sed ita est de ipsa distinguendum. 
Congruum est Episcoporum electoribus plebem adesse, si ex 
temporum ac personarum circumstantiis prudons timor habea- 
tur turbarum, factionum, aliorumve incommodorum, nego; si 
nullus eiusmodi sit timor, subd. ita congruum habendum illud 
est, ut tamen contrarium haberi incongruum non debeat , si 


alia via possit idem finis obtineri, qui ex praesentia populi quae- 
ritur conc. seciis nego. Finis autem, qui ex praesentia populi 
quaeritur, hic est, ut testimonium de vita eligendorum habea- 
tur, atque ut ii dignosci queant, quibus populus libenter obe- 
diat, quod quidem alia etiam via obtineri posse, nemo non videt. 

Ad 2.“ m respondeo, et ea quae supponuntur, et ea quae af- 
firmantur, admitti nullatenus posse. Itaque 

a) Falso supponitur, Episcoporum proprie dictam electionem 
a populo superioribus aetatibus exercitam fuisse (Cf. mm. 18). 

b ) Alterum suppositum, quod praesens Eeclesiae status prae 
superioribus aetatibus in peius ruerit, Iansenianis quidem fa- 
miliarissimum est, a viris autem sapientibus probataeque fidei, 
singulis praesertim circumstantiis perspectis , haud ita facile 
concedi solet. 

c) Quidquid sit de huiusmodi mutatione, 'falso atlirmatur, 
eandem in deterius idcirco abiissc, quod populus ab electioni- 
bus exclusus fuerit, tum quia conventus illi populares perni- 
ciosi potius saepissime comperti sunt (Cf. Can. S. Dist. 61 ; 
can. 2. Dist. 62; can. 12, Dist. 63; Can. 16. ca. 8. quaest. 
1. elc. ); praesertim cum turbas et factiones frequenter gigne- 
rent (cf. Epist. Stephani V. aliis VI. ad Romanum Archie- 
piscopum Ravennatem in d. can. 12. Dist. 63); tum quia 
quidquid adducitur ad obiccta incommoda demonstranda omni- 
no versatur in enumerandis malis, quae a facultate Principibus 
facta praesentandi novos Episcopos oriri existimant: quae qui- 
dem mala transmitti aut etiam admitti possunt, et tamen as- 
serta electionum popularium congruentia iure potest negari. 
Quod enim deterius quippiam sequutum fuerit, non inde se- 
quitur, id quod praecessit, esse bonum. 

d) Denique non est omittendum, quid congruum , quidvc in- 
congruum in societatibus sit, eius tantum iudicio posse defini- 
ri, qui omnes totius societatis circumstantias perspectas habet ; 
proindeque sapientis esse, in ecclesiasticis negotiis Ecclesiae 


judicium sequi ; eum vero, qui Ecclesiae iudicium contemnit, 
seditiosum turbulentumque ingenium portendere. 

21. Ex his, quae hactenus disputavimus, perspectum est, sy- 
stemata omnia, quae adversus veram Ecclesiae constitutionem 
conficta* sunt, in petram vere illidere, quandoquidem potesta- 
tis plenitudine vindicata, quae Romani Pontificis propria est, 
non modo fundamenta, verum etiam singulae eorum partes to- 
tidem corollariis evertuntur. Nihilominus nonnulli supersunt in 
iisdem errores, qui Episcoporum potius, quant Romani Ponti- 
ficis potestatem oppugnant : sunt autem ii, qui Presbyterorum 
iura exaggerant ; praecipue vero 1 .“ Error eorum, qui omnes 
Presbyteros iui isdiclione Episcopis pares faciunt, de quo er- 
rore consulendi sunt Theologi, qui latius de eo agunt: 2.° Er- 
ror eorum, qui ad Divinam institutionem Parochos referunt ; 
unde potestatem quandam iisdem tribuunt divinitus collatam : 
de qua re satis sit haec animadvertisse : 

I. Ineptissime haec affirmari, tum quia quolibet destituuntur 
fundamento ; tum quia constat, primis Ecclesiae seculis nullos 
fuisse Parochos, Praesbyleros vero 'ita omni caruisse iurisdi- 
ctione, ut sine Episcopi mandato neque baptizare, neque Eu- 
charistiam administrare, neque agapem celebrare, denique ni- 
hil facere possent. (Cf. S. Ignat. m. Ep. ad Smyrnaeos n. 
8; Tertull. de liapt. L. 2. n. 17 ; Cone. Laodicen, an. 320, 
Can. 57. etc.) Denique huc etiam perlinent propositiones IX. 
X. et XI. Synodi Pistoriensis damnatae a Pio VI. in Const. Au- 
ctorem fidei (Cf. in hac controversia Card. Gerdilium in in- 
structione ad Episc. Ebredunensem nomine S. Conyregalio- 
nis Concilii missam, quae extat in fine Tomi AT eius operum; 
tum etiam Aloisium Nardi in eius opere inscripto « Dei 
Parrochi »). 

II. Cum autem nihil magis veritati obsit, quam ut plus ae- 
quo exaggeretur, eorum esse devitandam severitatem, qui fer- 
me haereticum dicunt, quicumque parochos pastoris nomine 
cohonestet. Sunt enim veri pastores, siquidem ordinarium ge- 



runt officium, quod sua nalura pastorale est, pastorisque nomi- 
ne appellantur a Theologis optimae notae, cuiusmodi est ex. 
gr. Benedictus XIV. De Syn. Diaeces. L. VIII. Cap. 1 ; Pe- 
tavius De Hierarch. L. II. C. V. num. 10. tum passim Ca- 
thechmius Romanus, et Acta S. Congr. Card. Cone. Trid. in- 
terpretium. Non ergo denegandum est, eos dici posse pastores, 
sed quales pastores sint, ad catholicae veritatis normam adver- 
sus lansenianos est statuendum. Sunt autem pastores l.° non 
divinae, sed ecclesiasticae institutionis; 2.“ non perfecti, sed 
eiusmodi, quibus certa tantum munia commissa sunt ; 3.' in 
iis muneribus exercendis non independentes, sed Episcopi au- 
ctoritati omnino subiecti. 

22. Iam igitur exposita est verae Ecclesiae constitutio, ea- 
que ab erroneis systematis, quae adversus conficta sunt, quan- 
tum satis fuit, vindicata est : proindeque iam patet quod in po- 
stremo hoc libro iuris publici ecclesiastici inquirendum nobis 
proposuimus: quinam ii sint, in quibus Ecclesiastica* potestas 
iure resideat, et quanta in unoquoque sit. Eo itaque deveni- 
mus, ubi annulo quodam ius publicum ecclesiasticum cum iure 
privato eonnectitur, idest ad tractatum de fontibus iuris cano- 
nici, qui quidem eorum, quae in hoc libro exposita sunt, ve- 
rum est corollarium, simulque est veluti germen , unde totum 
efflorescit ius ecclesiasticum privatum, seu ius canonicum pro- 
prie dictum. 

CAPUT TERTIUM 

DE FONTIBUS IURIS ECCLESIASTICI PRIVATI, 

SEU IURIS CANONICI PROPRIE DICTI. 

23. Leges in quavis societate legitimo ex fonte dimanare di- 
cuntur, si ab iis editae sunt, qui iuxta constitutionem eiusdem 
societatis potestatem legiferam in ea habent. Iam vero Eccle- 
siae Christi constitutione explorata , vidimus 1 .° Eam esse so- 

cietatem divinitus, id est a Christo institutam , adeoque non 
modo divinae eius naturae, verum etiam fundationis ratione 
perfectam omnis potestatis plenitudinem in Christo Deo reside- 
re: 2.° Christi in terris Vicarium esse Romanum Pontificem, ac 
proinde (salvo iure divino, quod interpretari potest, non mu- 
tare) plenam, atque incircumscriptam in eundem derivasse po- 
testatem, quanta scilicet necessaria est ad Ecclesiae regimen 
exercendum: 3. 11 Partiales Ecclesiae praefectos, seu pastores 
esse Episcopos* quorum scilicet potestas, iis terminis definitur, 
qui ab Romano Pontifico sive immediate et expresse, sive me- 
diate ac tacite designati fuerint: 4.* Praeter Episcopos alios 
esse posse praefectos, qui nimirum vel a Romano Pontifice, vel 
in suis diaecesibus ab Episcopis munere sive ordinario, sive 
delegato potestatem legitime habuerint, quorum proinde pote- 
stas eorundem voluntate determinatur. Ergo quidquid in Ec- 
clesia est legum, quod ab eorum, qui mox dicti sunt , voluntate 
sufficienter promulgata intra eorundem potestatis terminos pro- 
fectum est, id legitimo ex fonte dimanasse patet; quidquid 
autem ad eiusmodi eorum voluntatem referri nequit , spurium 
sit necesse est. Inde autem iuris canonici legitimi triplex prae- 
cipue distinctio est; nimirum 

a) Ratione auctoris Divinum, quod a Deo, Humanum, quod 
ab homine constitutum est. 

b ) Ratione modi, quo est promujgalum, Scriptum, quod 
scriptis legibus continetur, Non scriptum, quod traditione, vel 
legitimo populi usu natum est. 

c) Ratione eorum, quos obligat. Commune, quod totam Ec- 
clesiam, Particulare, quod aliquos tantum ligat. 

Quibus praemissis, iuris canonici fontes distinctius iam per- 
spici possunt. 

24. Itaque fontes iuris Divini varii sunt, prout scriptum, 
vel non scriptum est. Nam 

I. Ad scriptum pertinent Ss. Litterae; nimirum 

«) Novi Testamenti simpliciter 

b) Veteris Testamenti, quoad praecepta moralia. Nam cae- 
remonialia, et iudicialia adventu Christi sublata sunt. 

II. Ad non scriptum perlinent 

a) Traditiones Divinae, de quibus scilicet Ecclesiae testi- 
monio constat, Christum ipsum auctorem habuisse. 

b) Ius naturale, quod scilicet ubique instinctu naturae, non 
constitutione aliqua habetur ( Can . 1. Dist. 1). 

III. Appendix quaedam iuris divini est Ecclesiae testimo- 
nium sive per infallibile Romani Pontificis oraculum, sive per 
Concilii generalis iudicium , sive per Patrum dicta moraliter 
inter se consentientium prolatum non modo ad traditiones divi- 
nas comprobandas, verum etiam ad germanum sensum iuris 
scripti divini aperiendum. 

23. Iuris autem humani varii item in Ecclesia sunt fontes 
non modo prout scriptum, vel non scriptum est, verum etiam 
prout commune vel particulare est : 

I. Ad scriptum, prout commune est, pertinent 

a) Constitutiones Romanornm Pontificum 

b ) Decreta Conciliorum generalium, et praecipue Concilii Tri- 
denlini, quod recentius est. 

e) Ratione auctoritatis Romanorum Pontificum vel Concilio- 
rum generalium 

aa) Decreta inferiorum praelatorum, sive Conciliorum pro- 
vincialium, quae Romani Pontificis, aut Concilii generalis au- 
ctoritate ad universam Ecclesiam extens*sunt : quo quidem in 
numero non abs re erit animadvertere, habenda esse Ancifra- 
num, Neocaesariense, Gangrense, Antiochenum, Laodicenum, 
et Africana, seu Carlhaginensia, ita scilicet iubenle Leone IV. 
in Epist. ad E pise. Brilan. Cap. 6., cuius verba relata sunt 
in Can. 1. Dist. 20. 

bb ) Leges auctoritate illegitima editae, ex gr. secularium 
Principum, quae tamen a Romano Pontifice, vel a Concilio ge- 
nerali libere approbatae fuerint. 

ec) Decreta eorum, qui delegata a Romanis Pontificibus au- 
ctoritate utuntur : quo referri possunt Responsa SS. Congreg. 
Cardinalium (Cf. Sixtum V. Const. Immensa). 

II. Ad scriptum, prout particulare est, pertinent 

a) Decreta Conciliorum provincialium, aut nationalium pro 
sua natione aut provincia. 

b ) Decreta Episcoporum, vel aliorum Praelatorum quasi 
Diaecesim habentium pro eorundem diaeccsi. 

c) Statuta particularia sive Regularium, sive aliorum Colle- 
giorum, quibus statuta condendi ius datum est, pro iis, qui ad 
eadem collegia pertinent. 

d) Decreta Romanorum Pontificum, vel Conciliorum genera- 
lium, quae pi o aliquibus tantum personis, aut collegiis, aut re- 
gionibus lata sint. 

e) Decreta eorum , qui delegata a legitimis superioribus au- 
ctoritate utuntur, pro iis tantum personis, aut locis, quae defi- 
nita sint tum in mandato delegantis, tum ipsa eiusdem pote- 
state, quae scilicet in easdem personas ac loca legitime ex- 
tendatur. 

III. Ad ius humanum non scriptum pertinent 

a) Traditiones Apostolicae, vel Ecclesiasticae 

b) Consuetudines sive generales pro tota Ecclesia, sive par- 
ticulares pro singulis locis, ratione scilicet non auctoritatis po- 
pularis, sed Ecclesiae, quae eiusm^di consuetudines, certis 
concurrentibus conditionibus, de quibus in iure canonico agen- 
dum est, habere vim legis voluit ( can . o. Dist. /. etc.), 

IV. Appendix quaedam ad ius humanum non quidem eate- 
nus, quod veram vim legis habeant, sed eatenus quod pruden- 
tem iudicandi regulam praebent, sunt 

a) Decreta Conciliorum provincialium, aut natioualium etiam 
pro Ecclesia universa 

b) Sententiae Patrum 

c) Doctrina glossae, idesl veleris interpretationis, quae sa- 
cris canonibus in corpore turis collectis adiecta est, quaeque 
communiter recepta sit 

. d) Doctrina scriptorum iuris canonici, aut etiam Theologo- 
rum inter se consentientium. 

26. Hi sunt fontes iuris canonici, quibus Ecclesia catholica, 
Id est Romana utitur, quippo qui a divina Ecclesiae constitutio- 
ne soli dimanant. At illi, qui ius ecclesiasticum apud eos con- 
stituunt, qui a Romana Ecclesia desciverunt, ipsi per sese in- 
dicant, veram Christi Ecclesiam apud eos defecisse : sunt enim 
praecipue leges seculajrium Principum auctoritate editae, atque 
propositae, quas eadem Ecclesiae constitutio repudiat, et adul- 
terinos esse fontes statuit. 




APPENDIX 


Quum ad firmandam doctrinam in hisce institutionibus tradi- 
tam maxime pertineant plurimae propositiones a Sanctissimo 
Domino Nostro Pio Papa IX damnatae, quae in Syllabo, eiusdem 
Summi Pontificis auctoritate edito, collectae sunt, e re esse cen- 
suimus, eundem heic apponere. 

a 

SYLLABUS 

COMPLECTENS PRAECIPUOS NOSTRAE AETATIS ERRORES, QISI NOTANTUR 
IN ALLOCUTIONIBUS CONSISTORIAL1BUS, IN KNCYCLICIS .AU1SQUE 
APOSTOLIC1S LITTERIS SANCTISSIMI BOMINI NOSTRI PII PAPAE IX. 

S-I- 

Pantheismus, Naturalimus et Rationalismus 
absolutus. 

I. Nullum supremum, sapienlissimum , providentissimum- 
que Numen divinum exsistit ab hac rerum universitate distin- 
ctum, et Deus idem est ac rerum natura et iccirco immutatio- 
nibus obnoxius, Deusque reapse fit in homine et mundo, atque 
omnia Deus sunt et ipsissimam Dei habent substantiam ; ac una 
cademque res est Deus cum mundo, et proinde spiritus cum 
materia, necessitas cum libertate, verum cum falso, bonum cum 
malo, et iustum cum iniusto. 

Alloc. Maxima quidem 9 iunii 1862. 

II. Neganda est omnis Dei actio in homines et mundum. 

Alloc. Maxima quidem 9 iunii 1862. 

III. Humani ratio, nullo prorsus Dei respectu habito, uni- 
. cus est veri et falsi, boni et mali arbiter, sibi ipsi est lex et 

naturalibus suis viribus ad hominum ac populorum bonum cu- 
randum sufficit. 

Alloc. Maxima quidem 9 iunii 1862. 

IV. Omnes religionis veritates ex nativa humanae rationis vi 
derivant ; hinc ratio est princeps norma qua homo cognitionem 
omnium cuiuscumque generis veritatum assequi possit ac 
debeat. 

Epist. Encycl. Qui pluribus 9 novembrls 1846. 

Epist. Encyci. Singulari quidem 17 martii 1856. 

Alloc. Maxima quidjem 9 iunii 1862. * 

V. Divina revelatio est imperfecta et iccirco subiecta conti- 
nuo et indefinito progressui qui humanae rationis pfogressioti 
respondeat.’ 

Epist. Encycl. Qui pluribus 9 novembris 1846. 

Alloc. ifaxima quidem 9 iunii 1862. 

VI. Christi fides humanae refragatur rationi; divinaque re- 
velatio non solum nihil prodest, verum etiam nocet hominis per- 
fectioni. 

Epist. Encycl. Qui pluribus 9 novembris 1846. 

Alloc. Maxima quidem 9 iunii 1862. 

VII. Prophetiae et miracula in sacris Litteris exposita et nar- 
rata, sunt poetarum commenta, et Christianae fidei mysteria 
philosoticarum investigationum summa ; et utriusque Testamen- 
menli libris mythica continentur inventa ipseque Iesus Christus 
est mythica fictio. 

Epist. Encycl. Qui pluribus 9 novembris 1846. 

Alloc. Maxima quidem 9 iunii 1862. 

Rationalimus moderatus. 


VIII. Quum ratio humana ipsi religioni aequiparetur, iccir- 
co theologicae disciplinae perinde ac philosophicae tractandae 
sunt. . 

Alloc. Singulari quadam perfusi 9 decembris 1854. 

IX. Omnia indiscriminatim dogmata religionis Christianae 
sunt obicctum naturalis scientiae seu philosophiae; et. humana 
ratio historice tantum exculta potest ex suis naturalibus viribus 
et principiis ad veram de omnibus etiam reconditioribus dogma- 
tibus scientiam pervenire, modo haec dogmata ipsi rationi tam- 
quam obicctum proposita fuerint. 

Epist. ad Archiep. Frising. Gravissimas 11 decembris 1862. 

Epist. ad eumdem Tuas libenter 21 decembris 1868. 

X. Quum aliud sit philosophus, aliud philosophia, ille ius 
et officium habet se submittendi auctoritati, quam veram ipse 
probaverit; at philosophia neque potest , neque debet ulli sese 
submittere auctoritati. 

Epist. ad Archicp. Frising. Gravissimas 11 decembris 1862. 

Epist. ad eumdem Tuas libenter 21 decembris 1863. 

XI. Ecclesia non solum non debet in philosophiam unquam 
animadvertere, verum etiam debet ipsius, philosophiae tolerare 
errores, cique relinquere ut ipsa se corrigat. 

Epist. ad Archicp. Frising. Gravissimas 11 decembris 1862. 

XII. Apostolicae Sedis, romanarumque Congregationum de- 
creta liberum scientiae progressum impediunt. 

Epist. ad Archiep. Frising. Tuas libenter 21 decembris 1863. 

XIII. Methodus et principia, quibus antiqui Doetores scho- 
lastici Theologiam excoluerunt, temporum nostrorum necessita- 
tibus scientiarumque progressui minime congruunt. 

Epist. ad Archiep. Frising. Tuas libenter 21 decembris 1863. 

XIV. Philosophia tractanda est, nulla supernaturalis reve- 
lationis habita ratione. 

Epist. ad Archiep. Frising. Tuas libenter 11 decembris 1863. 

N. B. Cum rationalismi systemate cohaerent maximam par- 
tem errores Antonii Gunther, qui damnantur in Epist. ad Card. 
Archiep. Coloniensem Eximiam, tuam 15 iunii 1847, et in 
Epist. ad Episc. Wratislavicnsera Dolore haud mediocri 30 
aprilis 1860. 


$• IU. 

Jndijferentimus, Latitudinarismu s. 

XV. Uberum cuique homini est eam amplecti ac profiteri 
religionem , quam rationis lumine quis ductus veram puta- 
verit. 

Litt. Apost. Multiplices inter 10 iunii 1851. 

Alloc. Maxima quidem 9 iunii 1862. 

XVI. Homines in cuiusvis religionis cultu viam aeternae sa- 
lutis reperirc aeternamque salutem assequi possunt. 

Epist. Encycl. Qui pluribus 9 novembris 1846. 

Alloc. Ubi primum 17 decembris 1847. 

Epist. Encycl. Singulari quidem 17 martii 1856. 

XVII. Saltem bene sperandum est de aeterna illorum om- 
nium salute qui in vera Christi Ecclesia nequaquam versantur. 

Alloc. Singulari quadam 9 decembris 1854. 

Epist. Encycl. Quanto conficiamur 17 augusti 1863. 

XYII1 . Pi olestantismus non aliud est quam diversa verae 
eiusdem Christianae religionis forma, in qua aeque ac in Ec- 
clesia catholica Deo placere datum est. 

Epist. Encycl. Noscitis et Nobiscum 8 decembris 1849- 

Sociali mus, Communismus, Societates clandestinae, 
Societates biblicae, Societates clerico-liberales. 

Eiustnodi pestes saepe gravissimisque verborum formulis 
reprobantur in Epist. Encycl. Qui pluribus 9 novemb. 1846; 
in Alloc. Quibus quantisque 20 april. 1849; in Epist. Encycl. 
Noscitis et Nobiscum 8 decemb. 1849; in Allocut. Singulari 
quadam 9 decemb. 1854 ; in Epist. Encycl. Quanto conficiamur 

moerore 10 augusti 1863. 

« 

§■ v.. 

Errores de Ecclesia eiusque iuribus. 

XIX. Ecclesia non est vera perfectaque societas plane libe- 
ra, nec pollet suis propriis et constantibus iuribus sibi a divi- 
no suo fundatore collatis, sed civilis potestatis est definire quae 
sint Ecclesiae iura ac limites, intra quos eadem iura exercere 
queat. 

Alloc. Singulari quadam 9 decembris 1854. 

A Hoc. Multis gravibusque ii decembris 1860. 

Alloc. Maxima quidem 9 iuoii 1862. 

XX. Ecclesiastica potestas suam auctoritatem exercere non 
debet absque civilis guhernii venia et assensu. 

Alloc. Meminit unusquisque 30 septembris 1861. 

XXI. Ecclesia non habet potestatem dogmatice definiendi, 
religionem catholicae Ecclesiae esse unice veram religionem. 

Litt. Apost. Multiplices inter 10 iunii 1851. 

XXII. Obligatio, qua catholici magistri et scriptores omnino 
adstringunlur, coarctalur in iis tantum, quae ab infallibili- Ec- 

clesiae iudicio veluti fidei dogmata ab omnibus credenda pro- 
ponuntur. 

Epist. ad Archiep. Frising. Tuas libenter 21 decembris 1863. 

XXIII. Romani Pontifices et Concilia oecumenica a limitibus 
suae potestatis recesserunt, iura Principum usurparunt, atque 
etiam in rebus fidei et morum definiendis errarunt. 

Litt. Apost. Multiplices inter 10 iunii 1851. 

XXIV. Ecclesia vis inferendae potestatem non habet, neque 
potestatem ullam temporalem directam vel indirectam. 

Litt. Apost. Ad aposlolicae 22 augusti 1851. 

XXV. Praeter potestatem episcopatui inhaerentem, alia est 
attributa temporalis potestas a civili imperio vel expresse vel 
tacite concessa, revocanda propterea, cum libuerit, a civili 
imperio. 

Litt. Apost. Ad aposlolicae 22 augusti 1851. 

XXVI. Ecclesia non habet nativum ac legitimum ius acqui- 
rendi ac possidendi. 

Alloc. Nunquam fore 25 decembris 1856. 

Epist. Encycl. Incredibili 17 Septembris 1863. 

XXVII. Sacri Ecclesiae ministri Romanusque Pontifex ab 
omni rerum temporalium cura ac dominio sunt omnino exclu- 
dendi. 

Alloc. Maxima quidem 9 iunii 1862. 

XXVIII. Episcopis, sine Gubernii venia, fas non est vel ip- 
sas apostolicas litteras promulgare. 

Alloc. Nunquam fore 15 decembris 1856. 

XXIX. Gratiae a Romano Pontifice concessae existimari de- 
bent tamquam irritae, nisi per Gubernium fuerint imploratae. 

Alloc. Nunquam fore 15 decembris 1856. 

XXX. Ecclesiae et personarum ecclesiasticarum immunitas a 
iure civili ortum habuit. 

Litt. Apost. Multiplices inter 16 iunii 1851. 

XXXI. Ecclesiasticum forum pro temporalibus clericorum 
causis sive civilibus sive criminalibus omnino de medio tollen- 
dum est, etiam inconsulta et reclamante Apostolica Sede. 

Alloc. Acerbissimum 27 Septembris 1852. 

Alloc. Nunquam fore 15 decembris 1856. 

XXXII. Absque ulla naturalis iuris et aequitatis violatione 
potest abrogari personalis immunitas, qua clerici ab onere 
subeundae exercendaeque militiae eximuntur; hanc vero abro- 
gationem postulat civilis progressus, maxime in societate ad 
formam liberioris regiminis constituta. 

Epist. ad Epise. Montisregal. Singularis Nobisque 29 sept. 1864 

XXXIII. Non pertinet unice ad ecclesiasticam jurisdictionis 
potestatem proprio ac nativo iurc dirigere theologicarum rerum 
doctrinam. 

Epist. ad Archiep. Frising. Tuas libenter 21 decembris 1863. 

XXXIV. Doctrina comparantium Romanum Pontificem Prin- 
cipi libero et agenti in universa Ecclesia, doctrina est quae 
medio aevo praevaluit. 

Litt. Apost. Ad apostolicae 22 augusti 1851. 

XXXV. Nihil vetat, alicuius Concilii generalis sententia aut 
universorum populorum facto, summum Pontificatum ab roma- 
no Episcopo atque Urbe ad alium Episcopum aliamque civita- 
tem transferri. 

Litt. Apost. Ad apostolicae 22 augusti 1851. 

XXXVI. Nationalis concilii definitio nullam aliam admittit 
disputationem, civilisquc administratio rem ad hosce terminos 
exigere potest. 

Litt. Apost. Ad apostolicae 22 augusti 1851. 

XXXVII. Institui possunt nationales Ecclesiae ab auctorita- 
te Romani Pontificis subductae planeque divisae. 

Alloc. Multis gravibusque 17 decembris 1860. 

Alloc. Iamdudum cernimus 18 martii 1861. 

XXXVIII. Divisioni Ecclesiae in' orientalem atque occiden- 
talem nimia Romanorum Pontificum arbitria contulerunt. 

Litt. Apost. Ad apostolicae 22 augusti 1851. 

$• VI. 

Errores de societate civili tum in se, tum in suis 
, ad Ecclesiam relationibus spectata. 

XXXIX. Reipublicae status, utpote omnium iurium origo et 
fons, iure quodam pollet nullis circumscripto limitibus. 

Alloc. Maxima quidem 9iunii 1862. 

XL. Catholicae Ecclesiae doctrina humanae societatis bono 
et commodis adversatur. 

Epist. Hncycl. Qui pluribus 9 novembris 1846. 

Alloc. Quibus quantisque 20 aprilis 1849. 

XL1. Civili potestati vel ab infideli imperante exercitae com- 
petit potestas indirecta negativa in sacra ; eidem proinde com- 
petit nedum ius quod vocant exequatur, sed etiam ius appella- 
tionis, quam nuncupant, ab abusu. 

Lttt. Apost. Ad apostolicae 22 augusti 1831. 

XLII. In conflictu legum utriusque potestatis, ius civile 
praevalet. 

Litt. Apost. Ad apostolicae 22 augusti 1831 . 

XLI1I. Laica potestas auctoritatem habet rescindendi, de- 
clarandi ac faciendi irritas solemnes conventiones ( vulgo Con- 
cordata) super usu iurium ad ecclesiasticam immunitatem per- 
tinentium cum Sede Apostolica initas, sine huius consensu, im- 
mo et ea reclamante. 

Alloc. In Consistoriali 1 novembris 1850. 

Alloc. Multis gravibusque 17 decembris 1860. 

XLIV. Civilis auctoritas potest se immiscere rebus quae ad 
religionem, mores et regimen spirituale pertinent. Hinc potest 
de instructionibus iudicare, quas Ecclesiae pastores ad con- 
scientiarum normam pro suo munere edunt, quin etiam potest 
* de divinorum sacramentorum administrationibus et dispositio- 
nibus ad ea suscipienda necessariis decernere. 

Alloc. In Consistoriali 1 novembris 1850. 

Alloc. Maxima quidem 9 iunii 1862. 

XLY. Totum scholarum publicarum regimen in quibas ia- 
venlus Christianae alicuius Reipublicae instituitur, episcopalibus 
dumtaxat seminariis aliqua ratione exceptis, potest ac debet at- 
tribui auctoritati civili, et ita quidem attribui, ut nullum alii 
cuicumque auctoritati recognoscatur ius immiseendi se !n di- 
sciplina scholarum, rn regimine studiorum, in graduum colla- 
tione, in delectu aut approbatione magistrorum. 

Alloc. In Consistoriali 1 novembris 18S0. 

Alloc. Quibus luctuosissimis 5 Septembris 1851. 

XLVI. Immo in ipsis clericorum seminariis methodus stu- 
diorum adhibenda civili auctoritati subiicitur. 

Alloc. Nunquam fore 15 decembris 1856. 

XLVII. Postulat optima civilis societatis ratio, ut populares 
scholae, quae palent omnibus cuiusque e populo classis pueris, 
ae publica universim Instituta, quae litteris sevcrioribusque di- 
sciplinis tradendis et educationi iuventutis curandae sunt desti- 
nata, eximantur ab omni Ecclesiae auctoritate, moderatrice vi 
et ingerentia, plenoque civilis ac politicae auctoritatis arbitrio 
subiiciantur ad imperantium placita et ad communium aetatis 
opinionum amussim. 

Epist. ad Archiep. Friburg. Quum non sine 14 iulii 1864. 

XLY1II. Catholicis viris probari potest ea iuventutis insti- 
tuendae ratio, quae sit a catholica fide et ab Ecclesiae potesta- 
te seiuncla, quae rerum dumtaxat naturalium scientiam ac ter- 
renae socialis vitae fines tantummodo vel saltem primario 
spectet. 

Episl. ad Archicp. Friburg. Quum non sine 14 iulii 1864. 

IL. Civilis auctoritas potest impedire quominus sacrorum An- 
tistites et fideles populi cum Romano Pontifice libere ac mutuo 
communicent. 

Alloc. Maxima quidem 9 iunii 1862. 

L. Laica auctoritas habet per se ius praesentandi episcopos 
et potest ab illis exigere ut ineant dioecesium procurationem 

antequam ipsi canonicam a S. Sede institutionem et apostoli- 
cas Litteras accipiant. 

Alloc. Nunquam fore 15 decembris 1856. 

LI. Immo laicum Gubernium habet ius deponendi ab exerci- 
tio pastoralis ministerii episcopos, neque tenetur obedire Ro- 
mano Pontifici in iis quae episcopatuum et episcoporum respi- 
ciunt institutionem. 

Litt. Apost. Multiplices inter 10 iunii 1851. 

Alloc. Acerbissimum 21 septembris 1852. 

L1I. Gubernium potest suo iure immutare aetatem ab Eccle- 
sia praescriptam pro religiosa tam mulierum quam virorum 
professione, omnibusque religiosis familiis indicere, ut nemi- 
nem sine suo permissu ad solemnia vota nuncupanda admittant. 

Alloc. Nunquam fore 15 decembris 1856. 

LIII. Abrogandae sunt leges quae ad religiosarum familia- 
rum statum tutandum, earumque iura et officia pertinent; im- 
mo potest civile gubernium iis omnibus auxilium praestare, qui 
a suscepto religiosae vitae instituto deficere ac solemnia vota 
frangere velint; pariterque potest, religiosas easdem familias 
perinde ac collegiatas Ecclesias et beneficia simplicia etiam 
iuris patronatus penitus extinguere, illorumque bona et reditus 
• civilis potestatis administrationi et arbitrio subiicere et vin- 
dicare. 

Alloc. Acerbissimum 21 septembris 1852. 

Alloc. Probe memineritis ii ianuarii 1855. 

Alloc. Cum saepe 26 iulii 1855. 

LIV. Reges et Principes non solum ab Ecclesiae iurisdictio- 
ne eximuntur, verum etiam in quaestionibus iurisdiclionis diri- 
mendis superiores sunt Ecclesia. 

Liti. Apost. Multiplices inter 10 iunii 1851. 

LY. Ecclesia a Statu, Statusque ab Ecclesia seiungendus est. 

Alloc. Acerbissimum 27 septembris 1852. 

S VII. 

Errores de Ethica naturali et christiana. 

LVI. Morum leges divina haud egent sanctione, minimcque 
• opus est ut humanae leges ad naturae ius conformentur aut 
obligandi vim a Deo accipiant. 

Alloc. Maxima quidem 9 iulit 1862. 

LVII. Philosophicarum rerum morumque scientia, itemque 
civiles leges possunt et debent a divina et ecclesiastica aucto- 
ritate declinare. 

Alloc. Maxima quidem 9 iunii 1862. 

LVIII. Aliae vires non sunt agnoscendae nisi illae quae in 
materia positae sunt, et omnis morum disciplina honestasque 
collocari debet in cumulandis et augendis quovis modo divitiis 
ac in voluptatibus explendis. 

Alloc. Maxima quidem 9 iunii 1862. 

Episl. Encycl. Quanto conficiamur 10 augusti 1863. 

LIS. Ius in materiali facto consistit, et omnia hominum 
officia sunt nomen inane, et omnia humana facta iuris vim 
habent. 

Alloc. Maxima quidem 9 iunii 1862. • 

LX. Auctoritas nihil aliud est nisi numeri et materialium vi- 
rium summa. 

Alloc. Maxima quidem 9 iunii 1862. 

LXI. Fortunata facti iniustitia nullum iuris sanctitati detri- 
mentum affert. 

Alloc. Iamdudum cernimus 18martii 1861. 

LXII. Proclamandum est et observandum principium quod 
vocant de nonint er ventu. 

Alloc. Novos et ante 88 septembris 1860. » 

LXIII. Legitimis principibus obedientiara detrectare, Immo 
et rebellare licet. 

Epist. Eneycl. Qui pluribus 9 uovembris 1846. 

Alloc. Quisque vestrum 4 octobris 1847. 

Epist. Eneycl. Noscitis et Nobiscum 8 decembris 1849. 

Litt. Apost. Cum catholica 26 martii 1860. 

LX1V. Tum cuiusque sanctissimi iuramcnti violatio, tum 
quaelibet scelesta flagitiosaquo actio sempiternae legi repu- 
gnans, non solum baud est improbanda, verum etiam omnino 
licita, summisque laudibus efferenda, quando id pro patriae 
amore agatur. 

Alloc. Quibus quantisque 20 aprilis 1849. 

g. VIII. 

Errores de matrimonio Christiano. 

LXV. Nulla ratione ferri potest, Christum evexisse matrimo- 
nium ad dignitatem sacramenti. 

Litt. Apost. Ad apostolicae 22 augusti 1851. 

LXVI. Matrimonii sacramentum non est nisi quid contractui 
accessorium ab eoque separabile, ipsumque sacramentum in 
una tantum nuptiali benedictione silum est. 

Litt. Apost. Ad apostolicae 22 augusti 1851. ' 

LXVII. Iure naturae matrimonii vinculum non est indissolu- 
bile, et in variis casibus divortium proprie dictum auctoritate 
civili sanciri potest. 

Litt. Apost. Ad apostolicae 22 augusti 1851. 

Alloc. Acerbissimum 27 Septembris 1852. 

LXV1II. Ecclesia non habet potestatem impedimenta matri- 
monium dirimentia inducendi, sed ea potestas civili auctoritati 
competit , a qua impedimenta exsistentia tollenda suitt. 
t Litt. Apost. Multiplices (ater 10 iunii 1851. 

LXIX. Ecclesia sequioribus saeculis dirimentia impedimen- 
ta inducere coepit, non iure proprio, sed illo iure usa, quod a 
civili potestate mutuata erat. 

Litt. Apost. Ad apostoHcae 22 augusti 1851. 

LXX. Tridentini canones qui anathematis censuram illis in- 
ferunt qui facultatem impedimenta dirimentia inducendi Eccle- 
siae negare audeant, vel non sunt dogmatici, vel de hac mutua- 
ta potestate intelligendi sunt. 

Iitt. Apost. Ad apostoHcae 22 augusti 1851. 

LXX1 . Tridentini forma sub infirmitatis poena non obligat, 
ubi lex civilis aliam formam praestituat, et velit hac nova for- 
ma interveniente matrimonium valere. 

Litt. Apost. Ad apostoHcae 22 augusti 1851. 

LXXII. Bonifacium VIII. votum castitatis in ordinatione 
emissum nuptias nullas reddere primus asseruit. 

Litt. Apost. Ad apostoHcae 22 augusti 1851. 

LXXIII. Vi contractus mere civilis potest inter chrislianos 
constare veri nominis matrimonium; falsumque est, aut contra- 
ctum matrimonii inter Christianos semper esse sacramentum, 
aut nullum esse contractum, si sacramentum excludatur. 

Litt. Apost. Ad apostoHcae 22 augusti 1851. 

Letlera di S. S. Pio IX al Re di Sardegna 9 settembre 1852. 

Alloc. Acerbissimum 27 Septembris 1852. 

Alloc. Multis gravibusque 17 decembris 1860. 

LXXIV. Causae matrimoniales et sponsalia suapte natura ad 
forum civile pertinent. 

Litt. Apost. Ad apostoHcae 22 augusti 1851. 

Alloc. Acerbissimum 27 Septembris 1852. 

N. B. Huc facere possunt duo alii errores de clericorum 
coelibatu abolendo et de statu matrimonii statui virginitatis an- 
teferendo. Confodiuntur, prior in Epist. Encycl. Qui pluribus 

9 novembris 1846, posterior in Litteris apost. Multiplices inter 

10 iunii 1851. 

Errores de civili Romani Pontificis principatu. 

LXXV. De temporalis regni cum spirituali compatibilitate 
disputant inter se Christianae et catholicae Ecclesiae filii. 

Litt. Aposl. Ad apostolicae 22 augusti 1851. 

LXXVI. Abrogatio civilis imperii, quo Apostolica Sedes po- 
titur, ad Ecclesiae libertatem felicitatemque vel maxime con- 
duceret. 

Alloc. Quibus quantisque 20 aprllis 1849. 

N. B. Praeter hos errores explicite notatos, alii complures 
implicite reprobantur, proposita et asserta doctrina, quam ca- 
tholici omnes firmissime retinere debeant, de civili Romani 
Pontificis principatu. Eiusmodi doctrina luculenter traditur in 
Alloc. Quibus quantisque 20 april. 1849; in Alloc. Sisemper 
antea 20 maii 1850 ; in Litt. apost. Cum catholica Ecclesia 
26 mart. 1860; in Alloc. Novos 28 sept. 1860; in Alloc. lam- 
dudum 18 mart. 1861 ; in Alloc. Maxima quidem 9 ihnii 1862. 

S-X. 

Errores qui ad liberalismum hodiernum referuntur. 

LXXVI1. Aetate hac nostra non amplius expedit, religionem 
catholicam haberi tamquam unicam status religionem, ceteris 
quibuscumque cultibus exclusis. 

Alloc. Nemo vestrum 26 iulii 1855. 

LXXV11I. Hinc laudabiliter in quibusdam catholici nominis 
regionibus lege cautum est, ut hominibus illuc immigrantibus 
liceat publicum proprii cuiusque cultus exercitium habere. 

Alloc. Acerbissimum 27 septembris 1852. 

LXX1X. Enimvero falsum est, civilem cuiusque cultus liber- 
tatem, itemque plenam potestatem omnibus attributam quasli- 
bet opiniones cogitationesque palam publiccque manifestandi 
conducere ad populorum mores animosque facilius corrumpen- 
dos ac indiffercntismi pestem propagandam. 

Alloc. Nunquam fore 15 decembris 1856. 

LXXX. Romanus Pontifex potest ac debet cum progressu, 
cum liberalismo et cum recenti civilitate scse reconciliare et 
componere. 

Atloc. lamdudum cernimus 18 marlii 1861. 

